মূল :নূপুৰ (পাজেব), লেখক,জৈনেন্দ্ৰ কুমাৰ, অনুবাদ-মিতালী নাৰায়ণি – ফটাঢোল\nJuly 1, 2021 অনুবাদ\tLeaveacomment\nমূল :নূপুৰ (পাজেব), লেখক,জৈনেন্দ্ৰ কুমাৰ, অনুবাদ-মিতালী নাৰায়ণি\nবজাৰত এবিধ নতুন ধৰণৰ নূপুৰ সমাদৃত হৈছে। সেইযোৰ পিন্ধাৰ পাছত ভৰি দুখন বৰ শুৱনি দেখি। তাৰ পটীবোৰ ইমানেই নমনীয় যে পিন্ধোতাৰ ভৰিত সুন্দৰকৈ খাপ খাই পৰে। ওচৰে-পাজৰে সৰু-ডাঙৰ সকলোৰে ভৰিত সেইধৰণৰ নূপুৰে দেখিবলৈ পাব। এজনীয়ে পিন্ধিলে নে নাই আনজনীয়েও পিন্ধিবলৈ ল’লে। এইদৰে দেখাক দেখি সেইযোৰ নিপিন্ধাকৈ থকাটোৱে বৰ টান হৈ পৰিল।\nআমাৰ মুন্নীয়েও ক’লে, “দেউতা, ময়ো নূপুৰ পিন্ধিম।”\nচাওকচোন, কিবাকৈ চাৰিবছৰীয়া হৈছেহে, আকৌ বোলে নূপুৰ পিন্ধে!\nমই ক’লোঁ, “কেনেকুৱা নূপুৰ?”\nতাই ক’লে, “ৰুকমন আৰু শীলাই পিন্ধাৰ নিচিনা।”\nমই ক’লোঁ, “হ’ব বাৰু!”\nতাই ক’লে, “মইতো আজিয়েই অনাবলৈ ক’ম।”\nমই ক’লোঁ, “হ’ব আইজনী, আজিয়েই অনাবা।”\nসেইসময়ত মুন্নীৰ মনটো অইন কিবা কামত ব্যস্ত হৈ গ’লেও দুপৰীয়া যেতিয়া তাইৰ পেহীয়েক আহিল তেতিয়া মুন্নীও সহজে সেও নমনাবিধৰ হৈ উঠিল।\nপেহীয়েকে মুন্নীক কোলাত লৈ মিঠাই খুৱালে আৰু ক’লে, “হ’ব দে, তোৰ নূপুৰযোৰ এই দেওবাৰে নিশ্চয় লৈ আনিম।”\nদেওবাৰে পেহীয়েক আহিল আৰু নূপুৰযোৰ আনিলে। সেইযোৰ পিন্ধি মুন্নী আনন্দতে জঁপিয়াই থাকিল। ৰুকমনৰ ওচৰলৈ গ’ল আৰু ক’লে, “চা ৰুকমন, মোৰ নূপুৰ।” শীলাকো তাইৰ নূপুৰযোৰ দেখুৱালে। নূপুৰ পিন্ধা দেখি সকলোৱে তাইক মৰম কৰিলে আৰু প্ৰশংসাৰে উপচাই পেলালে। সঁচাকৈয়ে গোৰোহাৰ চাৰিওফালে মেৰিয়াই নিৰৱে পৰি থকা ৰূপেৰে গঢ়োৱা মিহি জৰীৰ দৰে নূপুৰযোৰ বৰ সুগঢ়ী আৰু তাকে পিন্ধি এতিয়া আমাৰ আইজনীৰ আনন্দই পাৰ নধৰা হৈছে। আৰু মুন্নীৰ ককায়েক আমাৰ আশুতোষ মহাশয়, সি প্ৰথমে মুন্নীৰ সাজোন-কাচোন দেখি বৰ সুখী হ’ল। সিও প্ৰশংসা পোৱাৰ আশাত নূপুৰ পিন্ধা মুন্নীক দেখুৱাবলৈ তাইৰ হাতত ধৰি চুবুৰীৰে দুঘৰমানলৈ লৈ গ’ল। এনে অনুভৱ হ’ল যে মুন্নীৰ গৌৰৱেই যেন তাৰো গৌৰৱ। সি খুব ফূৰ্তি কৰিলে, হাতচাপৰি মাৰিলে; কিন্তু অলপ পৰ পাছতে থেনথেনাবলৈ ধৰিলে, “মুন্নীক নূপুৰ দিলা গতিকে মোকো বাইচাইকেল লাগে।”\nপেহীয়েকে ক’লে, “হ’ব বাচা, এইবাৰ জন্মদিনত তোক বাইচাইকেল এখন দিম।”\nআশুতোষ বাবুৱে ক’লে, “নাই মোক এতিয়াই লাগিব।”\nপেহীয়েকে ক’লে, “ছিঃ ছিঃ, তই কিবা ছোৱালী নেকি? ছোৱালীবোৰেহে ঠেহ পাতে আৰু কান্দে। বাবু চাহাবহঁতে কান্দে জানো?”\nআশুতোষ বাবুৱে ক’লে, “মই জন্মদিনৰ দিনা কিন্তু বাইচাইকেল ল’মেই।”\nপেহীয়েকে ক’লে, “কথা দিলোঁ, জন্মদিনৰ দিনা তোক বাইচাইকেল এখন দিমেই।”\nএইদৰে দেওবাৰৰ দিনটো হাঁহি-ধেমালিৰে পাৰ হ’ল। সন্ধিয়া হোৱাত ল’ৰা-ছোৱালীহঁতৰ পেহীয়েক গ’ল। নূপুৰ পিন্ধাৰ চখটো মুন্নীৰ কেইটামান মুহূৰ্তৰ বাবেহে আছিল। কিছু সময়ৰ পাছতে নূপুৰযোৰ যাতে নেহেৰায় তাৰবাবে সেইযোৰ সোলোকাই ভালকৈ থৈ দিয়া হৈছিল। নূপুৰযোৰৰ কাৰুকাৰ্য নিপুণ আৰু মিহি আৰু সেইবাবে সেইযোৰৰ দামো অলপ বেছিকৈয়ে লৈছে।\nশ্ৰীমতীয়ে আহি মোক ক’লে, “হেৰা শুনিছানে, সেইযোৰ বৰ ভাল লাগিছে। মোলৈয়ো এযোৰ গঢ়াই লওঁ নেকি?”\nমই ক’লোঁ, “নগঢ়োৱাৰ কোনো অৰ্থ নাই। তুমিওনো ক’ত চাৰি বছৰীয়া নোহোৱা!”\nযিহওক, গ’ল কথা গুচিল। কিন্তু নিশা যেতিয়া মই মোৰ মেজত কিবা কৰি আছিলোঁ তেতিয়া শ্ৰীমতীয়ে আহি সুধিলে, “তুমি নূপুৰযোৰ দেখিছিলা নেকি?”\nআচৰিত হৈ মই ক’লোঁ, “মানে?”\nতেওঁ ক’লে, “মেজখনতে নাইতো? এপাতহে আছে, আনপাত বিচাৰি পোৱা নাই। জানো ক’লৈ গ’ল!”\nমই ক’লোঁ, “ক’লৈনো যাব? ইয়াতে ক’ৰবাত ওলাব, ভালকৈ চোৱাচোন!”\nনূপুৰপাত বিচাৰি তেওঁ মোৰ মেজৰ কাগজ-পত্ৰবোৰ ইফাল সিফাল কৰিবলৈ ধৰিলে আৰু এই গতিত বিচাৰি তেওঁ আলমিৰাৰ কিতাপবোৰো চলাথ কৰিব যেন লাগিছে।\nমই ক’লোঁ, “ইয়াত কি কৰি আছা? সেইপাতনো ইয়ালৈ কেনেকৈ আহিব?”\nউত্তৰত তেওঁ মোক সুধিবলৈ ধৰিলে, “তেন্তে ক’ত আছে?”\nমই ক’লোঁ, “তুমিয়ে দেখোন থৈছিলা। ক’ত থৈছিলা?”\nক’বলৈ ধৰিলে, “দুপৰীয়াৰৰ পাছত প্ৰায় দুইমান বজাত দুয়োপাত সোলোকাই ভালকৈ সাৱধানে সেই তলৰ বাকচটোত থৈ দিছিলোঁ। এতিয়া চাওঁতেহে দেখিলো যে এপাতহে আছে, আনপাত অন্তৰ্ধান হৈ গ’ল।”\nমই ক’লোঁ, “তেন্তে সেইপাতনো নিজে নিজে এইটো কোঠালৈ কেনেকৈ আহিব? পাহৰি গৈছা চাগৈ! এপাত থ’লা ঠিকেই, আনপাত হয়তো মজিয়াত পৰি গৈছিল। ভালকৈ চোৱা, বিচাৰি পাবা। ক’লৈকো যাব নোৱাৰে।”\nএইদৰে কোৱাত শ্ৰীমতীয়ে মোক শুনাবলৈ ধৰিলে, “তুমিতো এনেকুৱাই! নিজে অন্যমনষ্ক আৰু এতিয়া ওলোটাই মোক দোষ দিবলৈ আহিছা। কৈছোঁৱেই দেখোন যে মই দুয়োপাত একেলগে সামৰি ভালকৈ থৈ দিছিলোঁ।”\nমই ক’লোঁ, “ভালকৈ যদি থৈছিলাই তেন্তে ইফালে-সিফালেনো বিচাৰি ফুৰিছা কিয়? য’ত থৈছিলা তাৰপৰাই উলিয়াই লোৱাগৈচোন! আৰু তাতে যদি নাই তেন্তে নিশ্চয় কোনোবাই উলিয়াইছিল চাগৈ!”\nশ্ৰীমতীয়ে ক’লে, “ময়ো তাকে ভাবিছোঁ। হওক নহওক, বনকৰা ল’ৰা বংশীয়ে উলিয়াইছে চাগৈ! নূপুৰযোৰ থওঁতে সি তাতে আছিল।”\nমই ক’লোঁ, “তেন্তে তাক সুধিলা?”\nতেওঁ ক’লে, “সিতো চিধাই অস্বীকাৰ কৰিছে।”\nমই ক’লোঁ, “তেন্তে এতিয়া?”\nশ্ৰীমতীয়ে চিঞৰি ক’লে, “তেন্তে এতিয়া মই কি কওঁ? তোমাৰতো একো কথাতে গুৰুত্ব নাই। সেই বংশীটোকে মাতি আনি ধমকি দি নোসোধানো কিয়? নূপুৰপাত নিশ্চয় সিয়ে নিছে।”\nমই ক’লোঁ, “বাৰু! তাক কি ক’ব লাগিব? এনেকৈ ক’ম নেকি যে দে ভাই নূপুৰপাত দে।”\nশ্ৰীমতীয়ে খিংখিঙাই ক’লে, “হ’ল আৰু! তোমাৰদ্বাৰা একো নহ’ব। তুমিয়েতো সেই বনকৰা ল’ৰাটোক আতোলতোলকৈ ৰাখিছা। দাবী-ধমকি একো এটা নাই, এনেকৈ বনকৰা মানুহ মূৰত নুঠি কি হ’ব?”\nআকৌ ক’লে, “কৈয়ে আছোঁ দেখোন, কোনোবাইতো সেই বাকচটোৰপৰা উলিয়াইছে আৰু ষোল্লৰ ভিতৰত পোন্ধৰ অনাই সেয়া বংশীৰে কাম। শুনিছানে নাই, সিয়ে।”\nমই ক’লোঁ, “মই বংশীক সুধিছিলোঁ। সি নিয়া নাই যেন লাগিছে।”\nএয়া শুনি শ্ৰীমতীয়ে ক’বলৈ ধৰিলে, “তুমি এই বনকৰা মানুহবোৰক নাজানা। সিহঁত বহুত ধূৰ্ত স্বভাৱৰ হয়। বংশীয়ে চোৰ। সি নিনিলে কোনোবা দেৱতাই নিবলৈ আহিছে নেকি?”\nমই ক’লোঁ, “তুমি আশুতোষক সুধিছানে?”\nক’লে, “সুধিছিলোঁ। ট্ৰাংক আৰু বাকচৰ তলত সোমাই সোমাই সিতো নিজেই বিচাৰ-খোচাৰ কৰোঁতে সহায় কৰি দিছে। নূপুৰপাত সি নিব নোৱাৰে।”\nমই ক’লোঁ, “তাৰ চিলাত বৰ চখ।”\nক’লে, “তুমিতো তাক একো এটা নোকোৱা। ল’ৰাটো ডাঙৰ হৈ গৈ আছে। এই ৰাপটোও এনেকৈয়ে থাকি যাব। তুমিয়েতো তাক চিলা উৰোৱাৰ নিচা লগাইছিলা।”\nমই ক’লোঁ, “যদি ক’ৰবাত নূপুৰপাত পৰি থাকোঁতে পাইছিল?”\nক’লে, “নাই নাই! পালে সি নক’লেহেঁতেন নেকি?”\nযিহওক, কথাই কথাই জানিব পাৰিলোঁ যে সেইদিনা সন্ধিয়া আশুতোষে নতুন চিলা আৰু জৰীৰ এটা নতুন নুৰা আনিছে।\nশ্ৰীমতীয়ে ক’লে, “তুমিয়ে তাক চিলাৰ বাবে সন্মতি দিছিলা। গোটেই দিনটো কেৱল চিলা আৰু চিলা। এয়া নাই যে কোনোবাদিনা তাক কাষত বহুৱাই লৈ কিবা ভাল কথাও সুধিবা! কোনোবাদিনা তাৰ এই চিলা-জৰী সব কাটি-ফালি পেলাই দিম বুলিয়ে ভাবি আছোঁ।”\nমই ক’লোঁ, “বাৰু হ’ব দিয়া; কাইলৈ পুৱা সোধা-পোচা কৰিম।”\nৰাতিপুৱা তাক মাতি আনি গহীনসুৰত সুধিলোঁ, “বাবা, এপাত নূপুৰ পোৱা নাই। তুমি দেখা নাইতো?”\nসি নিশ্চুপ হৈ গ’ল যেন মোৰ ওপৰত অভিমানহে কৰিছে। সি মূৰ জোকাৰি বুজাই দিলে যে সি নিয়া নাই। কিন্তু মুখেৰে একো নামাতিলে।\nমই ক’লোঁ, “চোৱা বাবা, নিছা যদিও কোনো কথা নাই, সঁচা কথাটো কৈ দিয়া উচিত।”\nতাৰ মুখখন আৰু ফুলি গ’ল আৰু সি আমন-জিমনকৈ বহি থাকিল।\nমোৰ মনলৈ সেই সময়ত নানা তৰহৰ বিচাৰ-বিবেচনা আহিবলৈ ধৰিলে। মই স্থিৰ কৰিলোঁ যে অপৰাধৰ প্ৰতি কৰুণাৰহে প্ৰয়োজন আছে। খং-ৰাগ কৰাৰ প্ৰয়োজন নাই। মৰম-স্নেহেৰেও অপৰাধ প্ৰবৃত্তিৰ শুধৰণি কৰিব পাৰি। ভয় খুৱাই সেই প্ৰবৃত্তিক দমন কৰি থোৱা উচিত নহয়। সৰু ল’ৰা-ছোৱালীবোৰ কোমলমতীয়া হয় আৰু সদায় সিহঁতক মৰম-চেনেহ কৰা উচিত ইত্যাদি ইত্যাদি।\nমই ক’লোঁ, “বাবা আশুতোষ, ভয় নকৰিবা। সঁচা কথা ক’বলৈ ভয় কৰিব নালাগে। লৈছিলা যদি খোলা-খুলিকৈ কৈ দিয়া, বাচা। সঁচা কথা কোৱাৰ বাবে আমি তোমাক শাস্তি দিব পাৰোঁ নেকি! আনকি সঁচা কথা ক’লে পুৰস্কাৰহে পায়।”\nআশুতোষে তেতিয়ালৈ বহি সকলো শুনি আছিল। তাৰ মুখখন ফুলি আছিল। সি মোৰ চকুলৈ মূৰ তুলি চোৱা নাছিল। মাথোঁ ৰৈ ৰৈ মূৰটো জোকাৰি আছিল।\n“বাবা, তুমি নিয়া নাইতো?”\nসি মূৰ জোকাৰি খঙত অস্থিৰ আৰু উচ্চস্বৰত ক’লে, “মই নিয়া নাই, নিয়া নাই, নিয়া নাই।” এইদৰে কৈ সি কন্দনামুৱা হ’ল যদিও নাকান্দিলে। ওলাই আহিব খোজা লোতকখিনি চকুতে সামৰি থ’লে।\nসেই সময়ত মোৰ মনত ভাব হ’ল যে উগ্ৰতা দোষ কৰাৰ এটা লক্ষণ।\nমই ক’লোঁ, “চোৱা বাবা, ভয় নকৰিবা। বাৰু যোৱা, বিচৰাগৈ; হয়তো ক’ৰবাত পৰি থকা নূপুৰপাত পায়ো যাব পাৰা। সেইপাত পালে তোমাক আমি পুৰস্কাৰ দিম।“\nসি গুচি গ’ল আৰু আনটো কোঠালিলৈ গৈ প্ৰথমে এটা চুকত থিয় হৈ থাকিল। কিছুসময় সাৰ-সুৰ নোহোৱাকৈ থিয় হৈ থাকি পুনৰ ইফালে-সিফালে হেৰোৱা নূপুৰপাত বিচাৰিবলৈ ধৰিলে।\nশ্ৰীমতীয়ে আহি সুধিলে, “আশুক তুমি সোধ-পোচ কৰিলা? তোমাৰ কি ধাৰণা হৈছে?”\nমই ক’লোঁ, “মোৰতো সন্দেহেই হয়। এয়াতো বনকৰা মানুহৰ কাম হ’বই নোৱাৰে।”\nশ্ৰীমতীয়ে ক’লে, “নহয় দিয়া, আশুৱেনো কিয় নিবহে?”\nমই একো নক’লোঁ। মোৰ মনটো আশুতোষৰ প্ৰতি কিবা এক অজান গভীৰ প্ৰেমেৰে ভৰি উঠিছিল। মোৰ এনে লাগিছিল যেন ঠিক এই সময়ত আশুতোষক আমাৰ সহানুভূতিৰপৰা বঞ্চিত কৰা উচিত নহয়। বৰঞ্চ কিছু অতিৰিক্ত স্নেহহে এইসময়ত ল’ৰাটোক কৰা উচিত। এয়া এক গুৰুগম্ভীৰ দুৰ্ঘটনা যেনহে মোৰ ভাব হৈছে। যদি আশুতোষে চুৰি কৰিছে বুলি জানিব পাৰিলোঁহেঁতেন তেন্তে ইয়াত তাৰ ইমান দোষ নাই, বৰং এয়া আমাৰ ওপৰতহে ডাঙৰ অভিযোগ। ল’ৰা-ছোৱালীৰ বাবে চুৰি কৰা অভ্যাসটো ভয়াবহ হ’ব পাৰে, কিন্তু ল’ৰা-ছোৱালীৰ বাবে চুৰি কৰাৰ দৰে অসহায় পৰিস্থিতি আহি পৰাটো তাতকৈয়ো অনেক গুণে ভয়াবহ। এয়াহে বেছিকৈ চিন্তা-চৰ্চা আৰু আলোচনা কৰিবলগীয়া কথা। সেই চুৰিৰপৰা আমাৰ ৰেহাই নাই।\nমই তাক মাতি আনি ক’লোঁ, “বাৰু শুনা, চোৱা, মোৰফালে চোৱা; কোৱাচোন, নূপুৰপাত তুমি ছুন্নুক দি আহিছা, নহয়নে?”\nসি কিছুসময় একো নক’লে। তাৰ মুখৰ বৰণ সলনি হ’বলৈ ধৰিলে। মই এটা এটা সূক্ষ্ম কথা পৰ্যবেক্ষণ কৰিবলৈ বিচাৰিছিলোঁ।\nআশ্বাসভৰা কণ্ঠেৰে মই ক’লোঁ, “ভয় কৰাৰ একো কাৰণ নাই, বাচা। অ অ কোৱা, ভয় নকৰিবা। সঁচা কথা কোৱা বাবা। আমাৰ বাচাটো যে কিমান সৎ!”\nঅনেক কষ্টৰ মূৰত যেন তাৰ মূৰটো লৰিল।\nখুব আনন্দিত হৈ মই ক’লোঁ, “ছুন্নুক দি আহিছা, নহয়নে?”\nসি মূৰটো লৰালে।\nঅত্যন্ত সান্ত্বনা মিহলি স্নেহভৰা কণ্ঠেৰে মই ক’লোঁ, “মুখেৰে কোৱা। ছুন্নুক দিছা?”\nসি ক’লে, “হ…..য়।”\nমই অত্যন্ত আনন্দেৰে তাক দুয়ো বাহুৰে আঁকোৱালি ধৰি দাঙি দিলোঁ। ক’লোঁ, “ভাল ল’ৰাই এইদৰেই কৈ দিয়ে। আশু আমাৰ আদৰৰ ল’ৰা, নয়নৰ মণি।” গৌৰৱেৰে তাক কোলাত তুলি লৈয়ে মই তাৰ মাকৰ কাষলৈ গ’লোঁ। উল্লেসেৰে ক’লোঁ, “চোৱা, আমাৰ ল’ৰাটোৱে সঁচা কথাটো সৈ কাঢ়িছে। নূপুৰপাত সি ছুন্নুক দি আহিছে।”\nইয়াকে শুনি তাৰ মাক বৰ আনন্দিত হ’ল। তেওঁ তাক চুমা খালে, প্ৰশংসা কৰিলে আৰু তাৰ কোনোধৰণৰ বিপত্তি নহওক বুলি মুখ ভঙাবলৈ ধৰিলে।\nআশুতোষে মিচিকিয়াই হাঁহিলে যদিও উদাসী ভাবটো তাৰ মুখখনতে লাগি থাকিল।\nকিছুসময় পাছত তাক অকলশৰীয়াকৈ লৈ গৈ মই বৰ মৰমত সুধিলোঁ, “নূপুৰপাত ছুন্নুৰ ওচৰতে আছে নহয়? যোৱা, তাৰ পৰা খুজি আনিব পাৰিবা?”\nআশুতোষ মোৰ ফালে চাই বহি ৰ’ল। মই ক’লোঁ, “যোৱা বাবা, লৈ আনাগৈ।”\nউত্তৰ দিবলৈ সি মুখ নুখুলিলে।\nমই জানিবলৈ বিচৰাত সি ক’লে, “ছুন্নুৰ তাত যদি নাই সি ক’ৰপৰা দিব?”\nমই ক’লোঁ, “তেন্তে সি যাকে দিছে তেওঁৰ নামটো ক’ব।” এয়া শুনি সি নিশ্চুপ হৈ গ’ল। মই বাৰে বাৰে কোৱা সত্বেও সি “নূপুৰপাত ছুন্নুৰ তাত নাই যদি সি ক’ৰপৰা দিব” বুলিয়ে কৈ থাকিল।\nঅৱশেষত হাৰ মানি মই ক’লোঁ, “সেইপাত ক’ৰবাত নহয় ক’ৰবাততো আছে। বাৰু, তুমি ক’ৰপৰা লৈছিলা?”\n“সেইপাত পৰি থাকোঁতে পাইছিলোঁ।”\n“আৰু তাৰপাছত তললৈ গৈ তুমি সেইপাত ছুন্নুক দেখুৱালা?”\n“তাৰপাছত সিয়ে ক’লে যে সেইপাত বেচিব!”\n“ক’ত বেচিব বুলি কৈছিল?”, “মিঠাই আনিব বুলি কৈছিল?”\n“নহয়, চিলা আনি দিব বুলি কৈছিল।”\n“চিলা দিব বুলি কৈছিল?”\n“তেন্তে সেইপাত তাৰ তাতেতো থাকিব লাগে! নাইবা চিলাৰ বেপাৰীজনৰ তাত থাকিব! যোৱা বাবা, তাৰপৰা লৈ আনাগৈ। গৈ ক’বা যে আমাৰ দেউতাই তোমাক পুৰস্কাৰ দিব।”\nসি যাবলৈ বিচৰা নাছিল। সি পুনৰ ক’লে, “ছুন্নুৰ তাত নাই যদি সি ক’ৰপৰা দিব?”\nসি বৰ বেয়াকৈ জেদ পতা যেন মোৰ অনুভৱ হ’ল। মই ক’লোঁ, “তেন্তে তুমি ক’ৰবাত সেইপাত পুতি থৈছা নেকি? কি কৰিছা? নোকোৱা কিয়?”\nসি মোৰফালে চাই থাকিল, কিন্তু একো নক’লে।\nমই ক’লোঁ, “একো নোকোৱা কিয়?”\nসি আমন-জিমনকৈ থাকিল আৰু একো নক’লে।\nমই দাবি মাৰি ক’লোঁ, “যোৱা, য’তে আছে তাৰপৰা নূপুৰপাত লৈ আনাগৈ।”\nসি নিজৰ ঠাইৰপৰা লৰচৰ নকৰা দেখি মই তাৰ কাণত ধৰি উঠাই দিলোঁ। ক’লোঁ, “শুনিছানে নাই? যোৱা নূপুৰপাত লৈ আনাগৈ। নহ’লে ঘৰত তোমাৰ একো দৰকাৰ নাই।”\nএইদৰে উঠোৱাত সি উঠিল আৰু কোঠালিটোৰপৰা ওলাই গ’ল। ওলাই গৈ বাৰান্দাৰ এটা চুকত মুখ ওফোন্দাই অভিমান কৰি থিয় হৈ থাকিল।\nমোৰ প্ৰচণ্ড খং উঠি আহিছিল। এই ল’ৰাটোৱে সঁচা কথা কৈ এতিয়া কি কথাৰ বাবে ইমান ভয় খাইছে, এই কথাটোহে মই বুজি নাপালোঁ। মই বাহিৰলৈ আহি লাহেকৈ ক’লোঁ, “যা ভাই, গৈ ছুন্নুক নকৱগৈনো কিয়?”\nপহিলতে সি একো উত্তৰ দিয়া নাছিল আৰু উত্তৰ দিলেও বাৰে বাৰে কৈ থাকিল, “ছুন্নুৰ তাত নাথাকিলে সি ক’ৰপৰা দিব?”\nমই ক’লোঁ, “সি যিমানত বেচিছে আমি তাক সেই মূল্যখিনি দি দিম। বুজি পাইছানে? যোৱা, তুমি কোৱাগৈচোন!”\nছুন্নুৰ মাকেও কৈ আছে যে তেওঁৰ ল’ৰাটোৱে এনে কাম কৰিব নোৱাৰে। সি নূপুৰপাত দেখা নাই। ছুন্নুৰ মাকৰ এই কথাত আশুতোষৰ মাকে ক’লে, “তোমাৰ ল’ৰাটোৱে মিছা কথা কৈছে। কিয় আশুতোষ, তই দিছিলি নহয়নে?”\nআশুতোষে লাহেকৈ ক’লে, “ওঁ, দিছিলোঁ।”\nআনফালৰপৰা ছুন্নুৱে হাত জোকাৰি জোকাৰি আগবাঢ়ি আহি ক’লে, “মোক নাই দিয়া। কি অ’, মোক কেতিয়া দিছিলি?”\nফলত ছুন্নুৰ মাকে ছুন্নুক খুব পিতিলে আৰু নিজেও কান্দিবলৈ ধৰিলে। তেওঁ ইনাই-বিনাই ক’বলৈ ধৰিলে, “হায় হায়! আমি এতিয়া চোৰত পৰিলোঁ। কুলক্ষণীয়া সন্তান ক’ৰবাৰ! কেতিয়ানো এইবোৰৰ নিপাত হ’ব!”\nকথাটো বহুদূৰলৈ বিয়পি পৰিল। চুবুৰীৰ তিৰোতাজাকে বতাহতে খবৰটো পালে। ইফালে আকৌ শ্ৰীমতীয়ে ঘৰলৈ আহি ক’লে, “ছুন্নু আৰু তাৰ মাক দুয়োৰে মতি-গতি একে।”\nমই ক’লোঁ, “তুমিনো ইমান খৰধৰ কৰিছিলা কিয়? কথাৰ জঁট জানো এনেকৈ ভাঙে?”\nতেওঁ ক’লে, “ওঁ, হ’ব হ’ব! মই ডাঙৰ ডাঙৰকৈয়ে কথা কওঁ। এতিয়া যোৱাচোন, তুমিয়ে সিহঁতৰপৰা নূপুৰপাত উলিয়াই নানানো কিয়? নূপুৰপাত উলিয়াই আনিব পাৰিলেহে মানিম।”\nমই ক’লোঁ, “নূপুৰপাততকৈয়ো আমাৰ বাবে শান্তিহে বেছি কাম্য আৰু এনেকৈ অশান্তি কৰি থাকিলেওতো নূপুৰপাত নাপাম।”\nশ্ৰীমতীয়ে ভোৰভোৰাই কিবাকিবি কৈ খং কৰি আঁতৰি গ’ল।\nকিছুসময় পাছত ছুন্নুৰ মাক আমাৰ ঘৰলৈ আহিল। শ্ৰীমতীয়ে তেওঁক লৈ আহিছিল। তেতিয়ালৈ তেওঁলোক দুয়োৰে খং-ৰাগ শাম কাটিছিল। তেওঁ মোৰ সমুখলৈ আহি ক’লে, “ছুন্নুৱে নূপুৰপাতৰ কথা নাজানে বুলিয়ে কৈছে। নূপুৰপাতৰ দাম কিমান আছিল? মই সেইপাতৰ দাম পৰিশোধ কৰিম।”\nমই ক’লোঁ, “এয়া আপুনি কি কৈছে! সন্তান সন্তানেই। আপুনি ছুন্নুক মৰম কৰিও সুধিছিলনে?”\nতেওঁ সেই মুহূৰ্ততে ছুন্নুক মাতি আনি মোৰ সমুখত উপস্থিত কৰালে। ক’লে, “কি অ’, নূপুৰপাত দেখিছিলি যদি তই কৈ নিদিয়নো কিয়?”\nমূৰটো জোৰেৰে জোকাৰি ছুন্নুৱে সেই কথা প্ৰত্যাখ্যান কৰিলে আৰু ক’লে, “নূপুৰপাত আশুতোষৰ হাততে মই দেখিছিলোঁ আৰু সি সেইপাত চিলা বেপাৰীজনক দি আহিছে। মই ভালকৈয়ে দেখিছিলোঁ, সেইপাত ৰূপৰ নূপুৰ আছিল।”\n“তুমি খাটাংকৈ জানানে?”\n“ওঁ, সি মোকো লগ ধৰি আছিল, ব’ল চিলা আনিমগৈ।”\n“নূপুৰপাত কিমান ডাঙৰ আছিল, কোৱাচোন!”\nছুন্নুৱে দিয়া আকাৰ-আকৃতি বিৱৰণটো প্ৰায় নূপুৰপাতৰ ওচৰে-পাজৰে গ’ল।\nমই তাৰ মাকৰ ফালে চাই ক’লোঁ, “চাওকচোন, কিছুসময় আগলৈ এই ল’ৰাটোৱে কৈ আছিল যে ই হেনো নূপুৰপাত দেখা নাই। এতিয়া আকৌ দেখা বুলি কৈছে।”\nমোৰ সমুখতে মাকে ছুন্নুক টানি আনি ধম্ ধমকৈ পিতিবলৈ ধৰিলে। ক’লে, “কি অ’, মিছা কথা ক’বলৈ আহিছ? আজি তোৰ ছাল-ছামৰা ছিঙিব নোৱাৰোঁ যদি মই মই নহওঁ।”\nমই মাজত সোমাই কিবাকৈ ছুন্নুক ৰক্ষা কৰিলোঁ। সি শ্বহীদ হ’বলৈ যোৱা বিদ্ৰোহীৰ দৰে নিমাতে পিতন খাই আছিল। অকণো কন্দা নাছিল আৰু এটা চুকত থিয় হৈ থকা আশুতোষলৈ জানো কি ভাবত চাই আছিল!\nযিহওক, মই সকলোকে ঘৰা-ঘৰি যাবলৈ এৰি দিলোঁ। ক’লোঁ, “যোৱা বাবা ছুন্নু, খেলাগৈ।” তাৰ মাকক ক’লোঁ, “আপুনি তাক নিপিতিব। নূপুৰপাত এনেয়ো এনে কোনো ডাঙৰ বস্তু নহয়।”\nছুন্নু গ’ল। তেতিয়া তাৰ মাকে সুধিলে, “আপুনি তাক দোষী বুলি ভাবে নেকি?”\nমই ক’লোঁ, “মোৰ ধাৰণাত সি কিবা নহয় কিবা জানে। আৰু এই গোটেই ঘটনাটোত সিও জড়িত হৈ আছে।”\nএয়া শুনি ছুন্নুৰ মাকে তেওঁৰ কাষতে বহি থকা মোৰ পত্নীক ক’লে, “ব’লক বাইদেউ, মই আপোনাক মোৰ গোটেই ঘৰখন দেখুৱাই দিওঁ। গৈ পাত পাতকৈ প্ৰতিটো বস্তু চাই লওক। নূপুৰপাত থাকিলেনো যাব ক’লৈ?”\nমই ক’লোঁ, “হ’ব দিয়কহে! বিনা কথাত কথা বঢ়াই কি লাভ?” এইদৰে কিবাকৈ মই তেওঁক সান্ত্বনা দিলোঁ। নহ’লেতো তেওঁ ছুন্নুক কোবাই-ধোবাই তাৰ অৱস্থা দুৰৱস্থা কৰিবলৈ এক প্ৰকাৰ প্ৰতিজ্ঞাই কৰি লৈছিল: “কুলক্ষণীয়া ক’ৰবাৰ! আজি যদি সেই মাটিতে তাক পুতি পেলাব নোৱাৰোঁ, মোৰ নাম নাই।”\nযিহওক, কিবাকৈ হট্টগোলটো অলপ শাম কাটিল। এই জঞ্জালবোৰত সোমাই থাকোঁতে আজি সময়মতে কাৰ্যালয়লৈয়ো যাব নোৱাৰিলোঁ। যোৱাৰ পৰত শ্ৰীমতীক কৈ গ’লোঁ, “শুনা, আশুতোষক ধমকি নিদিবা। মৰমেৰে আটাইখিনি কথা সুধিবা। দাবি-ধমকিৰে ল’ৰা-ছোৱালী বেয়াহে হয় আৰু কাৰো একো লাভ নহয়। বুজি পাইছাতো?”\nআবেলি কাৰ্যালয়ৰপৰা ওভোতাৰ পাছত শ্ৰীমতীয়ে খবৰ দিলে, “আশুতোষে সকলোবোৰ কৈছে। এঘাৰ অনা পইচাত সি নূপুৰপাত চিলা বেপাৰীজনক দি দিছে। চিলা বেপাৰীজনে অলপ অলপকৈ তাক পইচাখিনি দিব বুলি কৈছে। এতিয়া দিয়া পাঁচ অনাটো ছুন্নুৰ হাতত আছে। এইদৰে সি প্ৰতিটো কথা কৈ পেলাইছে।” শ্ৰীমতীয়ে আকৌ ক’বলৈ ধৰিলে, “মই বৰ মৰমেৰে সুধি সুধি এই আটাইবোৰ কথা তাৰ পেটৰপৰা উলিয়াইছোঁ। ইয়াৰ বাবে দুই-তিনি ঘণ্টা কিমান যে কৌশল খটুৱাবলগীয়া হ’ল! হে হৰি, এই সৰু সৰু ল’ৰা ছোৱালীবোৰৰো মনটো আৰু দেই!”\nএই কথা শুনি মই বৰ সুখী হ’লোঁ। মই ক’লোঁ, “বাৰু যি হ’ল হ’ল, এতিয়াই পাঁচ অনা দি পঠিয়াই নূপুৰপাত অনাই ল’ম। কিন্তু সৰু সৰু ল’ৰা-ছোৱালীৰ হাতৰপৰা এইবোৰ বস্তু ল’বলৈ এই চিলা বেপাৰীজনো কম বদমাছ নহয়। তাক পুলিচত দিয়া উচিত। দগাবাজ ক’ৰবাৰ!” তাৰপাছত আকৌ সুধিলোঁ, “আশুতোষ ক’ত?”\nতেওঁ ক’লে, “বাহিৰতে ক’ৰবাত খেলি আছে চাগৈ!”\nমই ক’লোঁ, “বংশী, তাক মাতি আনচোন!”\nবংশী গ’ল আৰু উভতি আহি ক’লে যে সি এতিয়াই আহি আছে।\n“কি কৰি আছে?”\n“ছুন্নুৰ লগত টাংগুটি খেলি আছে।”\nঅলপ সময়ৰ পাছতে আশুতোষ আহিল। তাক মই কোলাত লৈ মৰম কৰিলোঁ। লাহে লাহে তাৰ মুখখন উদাস হৈ পৰিল আনকি কোলাত লোৱা সত্বেও সি বিশেষ প্ৰসন্ন হোৱা যেন নালাগিল।\nতাৰ মাকে সুখী সুখী ভাবটো লৈ ক’লে, “আশুতোষে কথাখিনি সম্পূৰ্ণকৈ কৈ দিছে। আমাৰ আশুতোষ খুব সৎ ল’ৰা।”\nআশুতোষ মোৰ কোলাতে বহি থাকিল। কিন্তু নিজৰ প্ৰশংসা শুনিও তাক উৎফুল্লিত হোৱা যেন নালাগিল।\nমই ক’লোঁ, “আহা, ব’লা। এতিয়ানো চিন্তা কিহৰ! পিছে মহাশয়, তুমি পাঁচ অনাইতো পাইছা, নহয়নে? আমাক পাঁচ অনা খুজিলে আমি নিদিলোঁহেঁতেন নেকি? শুনা বাচা, এতিয়াৰপৰা এনে নকৰিবা।”\nকোঠালিলৈ গৈ মই পুনৰ তাক সুধিলোঁ, “হয়নে বাবা, চিলা বেপাৰীজনে তোমাক পাঁচ অনা দিছে?”\n“আৰু সেই পাঁচ অনা ছুন্নুৰ তাত আছে, নহয়নে!”\n“সেইখিনিতো এতিয়ালৈকে তাৰ হাততে আছে চাগৈ!”\n“নাই? খৰছ কৰি পেলালে!”\n“খৰছ কৰা নাই?”\n“খৰছ কৰিছে নে কৰা নাই?”\nএইদৰে প্ৰশ্ন কৰাত সি কোনো উত্তৰ নিদি মোৰ মুখলৈ চাই থাকিল।\n“কোৱা, খৰছ কৰিলে নে এতিয়াও আছে?”\nউত্তৰত সি এবাৰ “হয়” বুলি ক’লে যদিও আনবাৰ “নহয়” বুলি ক’লে।\nমই ক’লোঁ, “তেন্তে তুমি নাজানো বুলি নোকোৱানো কিয়?”\n“বাবা, তুমি জানা নহয়?”\n“চিলা বেপাৰীজনৰপৰা পইচা ছুন্নুৱে লৈছে?”\n“তুমি কিয় নল’লা?”\nসি মনেমনে ৰ’ল।\n“এক অনা কেইটা আছিল, কোৱা?”\n“বাকীখিনি বেলেগ পইচা আছিল নেকি?”\nমোৰ খং উঠি আহিবলৈ ধৰিলে। দবিয়াই ক’লোঁ, “সঁচা কথাটো কৈ নিদিয়া কিয়? সঁচাকৈ কোৱা কেইটা এক অনা আছিল আৰু কিমান কি আছিল।”\nসি নিমাতে ৰ’ল।\nসি একো নক’লে।\n“শুনিছা নে নাই? নোকোৱা যদি….”\nআশুতোষে ভয় খালে। কিন্তু একো নক’লে।\n“মই কি কৈ আছোঁ শুনিছা নে নাই?”\nএইবাৰো সি একো নোকোৱাত মই তাক এটা কাণমলা দিলোঁ। চকুপানী নোটোকাকৈ সি নিৰৱে থিয় হৈ ৰ’ল।\nভয়তে সি শেঁতা পৰি গ’ল। কিন্তু একো ক’ব নোৱাৰিলে। মই চিঞৰি ক’লোঁ, “বংশী, এইফালে আহ, ইয়াক লৈ গৈ গুদামঘৰটোত বন্ধ কৰি থৈ আহগৈ।”\nবংশীয়ে তাক উঠাই লৈ গৈ গুদামটোত থেকেচি থৈ আহিল।\nদহ মিনিট পাছত পুনৰ তাক মাতি পঠিয়ালোঁ। তাৰ মুখখন ফুলি আছিল। একো কোৱা নাছিল অথচ তাৰ ওঁঠযুৰি কঁপি আছিল। গুদামটোত বন্ধ কৰি থোৱা সত্বেও সি কন্দা নাছিল।\nমই ক’লোঁ, “কি অ’, এতিয়া অলপ জ্ঞান-বুদ্ধি আহিলনে?”\nসি নিমাতে থিয় হৈ শুনি থাকিল।\n“বাৰু, কোনজন চিলা বেপাৰী? সোঁফালে থকাজন নে চাৰিআলিৰজন?”\nসি মুখৰ ভিতৰতে বিৰবিৰাই কিবা ক’লে। মই একো বুজি নাপালোঁ।\n“সেই চাৰিআলিৰজন? কোৱা…”\n“চোৱা, খুড়াৰৰ লগত গৈ কোনজন বেপাৰী দেখুৱাই দিয়াগৈ। তাৰ পাছত তাৰ লগত যি কৰিব লাগে আমি কৰিম। বুজি পাইছানে?”\nএনেকৈ কৈয়ে মই মোৰ ভাইটোক মাতি পঠিয়ালোঁ। গোটেইখিনি কথা বুজাই তাক ক’লোঁ, “চা, পাঁচ অনা লৈ যা। প্ৰথমে তই দূৰত থাকিবি। আশুতোষে পইচাখিনি চিলা বেপাৰীজনক দিব আৰু আমাৰ নূপুৰপাত খুজিব। মানুহজন যদি ভাল তেন্তে নূপুৰপাত ঘূৰায়ে দিব। নিদিলে তাক ধমকি দিবি আৰু ক’বি যে তাক পুলিচৰ হাতত গটাই দিয়া হ’ব। সৰু ল’ৰাৰপৰা মাল সৰকাবলৈ আহিছে? বুজিছনে? নৰমকৈ কোৱাৰ একো প্ৰয়োজন নাই।”\n“আশুতোষ, যোৱা। খুড়াৰাৰ লগত যোৱাগৈ।” সি তাৰ ঠাইতে থিয় হৈ থাকিল। মোৰ কথা শুনাৰ পাছতো তাক গা লৰোৱা দেখা নগ’ল।\nসি নাযায় বুলি মূৰ জোকাৰিলে।\nতেতিয়া মই তাক বুজাবলৈ ধৰিলোঁ, “চা ভাই, ঘৰৰ বস্তু; দামো যথেষ্ট ভৰিছোঁ। ইমান টকা খৰছ কৰি অনা বস্তুপদনো পাঁচ অনাতে কেনেকৈ কাৰোবাৰ হাতত এৰি দিওঁ! যোৱা, খুড়াৰাৰ লগত যোৱাগৈ। তুমি একো ক’ব নালাগে। ওঁ, মাত্ৰ পইচাখিনি দিবা আৰু নিজৰ বস্তুপদ ওভতাই বিচাৰিবা। দিলে দিব, নিদিলেও কোনো কথা নাই। তোমাৰ সেইবোৰৰ প্ৰয়োজন নাই। সঁচাকৈয়ে, বাবা। যোৱা, এতিয়া যোৱাগৈ।”\nকিন্তু তাৰ যাবলৈ ওলোৱাৰ কোনো লক্ষণ দেখা নগ’ল। ল’ৰাটোৰ এনে আঁকোৰগোঁজালি দেখি মই বৰ বেয়া পালোঁ। ক’লোঁ, “এতিয়ানো কি হ’ল? ইয়াত টান পাবলগীয়া কি আছে? ভালকৈ কৈ আছোঁ বাবে বুজি পোৱা নাই, নহয়নে; কথা নুশুন, নহয়নে?” পুনৰ ক’লোঁ, “কি অ’, নাযাৱ নেকি?”\nসি নাযায় বুলি পুনৰ মূৰ জোকাৰিলে।\nমই মোৰ সৰু ভাই প্ৰকাশক মাতি ক’লোঁ, “প্ৰকাশ, ইয়াক ধৰি লৈ যা।”\nপ্ৰকাশে তাক ধৰিলে আৰু তাৰে প্ৰতিবাদত আশুতোষে তাৰ হাত-ভৰিবোৰ অফলিয়াবলৈ ধৰিলে। সি খুড়াকৰ লগত যাবলৈ বিচৰা নাছিল।\nমই উঠি অহা খংটো সংযমেৰে নিয়ন্ত্ৰণ কৰি আশুতোষক ফুচুলাবলৈ ধৰিলোঁ, “যা ভাই! ভয় নকৰিবি। ঘৰৰ বস্তু ঘৰলৈ ঘূৰি আহিব। এইকণ কথাও বুজি নাপাৱনে! প্ৰকাশ, ইয়াক কোলাত লৈ যা আৰু বজাৰত যি খুজে তাকে কিনি দিবি। যাচোন, আশুতোষ বাবা!”\nতথাপি তাৰ মুখখন ফুলি আছিল। বুজাই-বঢ়াই কিবাকৈ সৈমান কৰাৰ পাছত সি প্ৰকাশৰ লগত গ’ল। যাওঁতে এনেকৈ গ’ল যে এখোজ দিবলৈয়ো যেন তাৰ বৰ কষ্ট হৈছে, যেন ভৰি দুখন দাঙিব নোৱাৰাকৈ খুব গধুৰ হৈ পৰিছে। এই ল’ৰাটো আঠ বছৰীয়া হ’বৰ হ’লহি তথাপি চোৱাচোন একো কথাই তাৰ গাত নালাগে। মোৰ এনে খং উঠিছিল যে কি ক’ম! কিন্তু অভিভাৱকে খং কৰিলে ল’ৰা-ছোৱালী ভাল হোৱাৰ সলনি বেয়াহে হয় বুলি মনত থকাত কিবাকৈ নিজকে নিয়ন্ত্ৰণ কৰিলোঁ। যিহওক, সি গ’লযে! এতিয়াহে মই শান্তিৰে উশাহ ল’ব পাৰিছোঁ।\nকিন্তু কিছু সময়ৰ পাছতে প্ৰকাশ ঘূৰি অহিল।\nমই সুধিলোঁ, “কি হ’ল?”\nক’লে, “আশুতোষ পলাই আহিল।”\nমই সুধিলোঁ, “এতিয়া ক’ত আছে?”\n“সি অভিমান কৰি তাতে থিয় হৈ আছে, ঘৰলৈ নাহে হেনো!”\n“যা, তাক ধৰি আনচোন!”\nতাক ধৰি অনা হ’ল। মই ক’লোঁ, “কি অ’, তই বদমাচী কৰিবলৈ নেৰ, নহয়নে? ক, যাবি নে নাযাৱ, ক?”\nসি নাযায় বোলাত মই তাক ঠাচ্ ঠাচ্কৈ দুপাত চৰ মাৰিলোঁ। মাৰ খায়ে সি চিঞৰিলে যদিও তৎক্ষণাত চিঞৰ বন্ধও হৈ গ’ল। তেনেকৈয়ে সি মোৰ সমুখত থিয় হৈ থাকিল।\nতাক তেনেকৈ দেখি খঙৰ কোবত মই কৈ পেলালোঁ, “ইয়াক মোৰ চকুৰ আগৰপৰা লৈ যা। নি গুদামটোত বন্ধ কৰি থ। বদমাচ ক’ৰবাৰ!”\nএইবাৰ সি কমেও এঘণ্টামান বন্ধ হৈ থাকিল। মোৰ চেতনা জাগিল যে এয়া মই ভাল কাম কৰা নাই, কিন্তু ইয়াত বাদে আন একো উপায়ো নাছিল। মাৰ-ধৰ কৰি সিহঁতক সঠিক পথলৈ অনাটো মনটোৰ এটা অভ্যাসত পৰিণত হৈ পৰিছিল আৰু এই উপায়ৰ বাদে মনটোৱে আন একোৰে অভ্যাস কৰিব পৰা নাছিল।\nযিহওক, ইয়াৰ মাজতে মই প্ৰকাশক ক’লোঁ, “তই দুয়োজন চিলা বেপাৰীৰ তালৈ যা। সোধ-পোচ কৰিবি কোনে নূপুৰপাত লৈছে। কথাটো কৌশলেৰে সুধিবি। জানি লোৱাৰ পাছতহে কঠোৰ হ’বি। সহানুভূতিৰ কোনো প্ৰয়োজন নাই। বুজিছ?”\nপ্ৰকাশ গ’ল আৰু ঘূৰি আহি ক’লে যে কাৰো তাত নূপুৰ নাই।\nসেয়া শুনি মোৰ প্ৰচণ্ড খং উঠিল। ক’লোঁ, “তোৰদ্বাৰা একো কাম নহয়। কথা এটা উলিয়াব নোৱাৰ, তোৰপৰা আৰুনো কি আশা কৰিম?”\nসি কৈফিয়ৎ দিবলৈ ধৰিলে।\nমই ক’লোঁ, “হ’ব, তই যা।”\nপ্ৰকাশে মোক বৰ সন্মান কৰে, মোৰ কথা মানে। সি তলমূৰ কৰি গুচি গ’ল। গুদামটো খুলি আশুতোষক মজিয়াত শুই থকা দেখিলোঁ। তাৰ মুখত তেতিয়াও চকুপানীৰ সাঁচ নাছিল। সঁচা ক’বলৈ হ’লে সেই সময়ত ল’ৰাটোলৈ মোৰ দুখ লাগিছিল। কিন্তু মানুহৰ মনত একে সময়তে কিমান যে ভিন ভিন ভাবনাই উঠা-নমা কৰে।\nমই তাক জগালোঁ। সি খকমককৈ উঠি বহিল।\nমই সুধিলোঁ, “কেনে আছা?”\nকি হৈছে কিছু সময়লৈ সি বুজিয়ে পোৱা নাছিল। তাৰপাছত চাগৈ হৈ যোৱা ঘটনাবোৰ মনত পৰিল। মুহূৰ্ততে তাৰ মুখত সেই জেদ, অঁকৰামি আৰু প্ৰতিশোধৰ ভাববোৰ ফুটি উঠিল।\nমই ক’লোঁ, “হয় ভালে ভালে তালৈ যা নহয় এই সৰু গুদামটোতে বন্ধ হৈ থাক।”\nভাব-ভংগী দেখি আশুতোষৰ ওপৰত এই কথাৰ বিশেষ একো প্ৰভাৱ নপৰিল যেন লাগিল।\nযিহওক, তাক তাৰপৰা ধৰি লৈ আহিলোঁ আৰু বুজাবলৈ ধৰিলোঁ। মই তাক এটকা উলিয়াই দিলোঁ আৰু ক’লোঁ, “বাবা, এইটো চিলা বেপাৰীজনক দিবা আৰু নূপুৰপাত ঘূৰাই খুজিবা। ভয় কৰাৰ কোনো সকাম নাই। তুমি জনা-বুজা ল’ৰা।”\nসি ক’লে, “যদি নূপুৰপাত বেপাৰীজনৰ হাতত নাই তেওঁ ক’ৰপৰা দিব?”\n“ইয়াৰ মানে কি? তুমিয়েতো কৈছিলা যে পাঁচ অনাত নূপুৰপাত দি আহিছা। এনেকৈয়ে ভাবিছা যদি ছুন্নুকো লগত লৈ যোৱা। বুজিছা?”\nসি মনেমনে থাকিল। অৱশেষত বুজনিয়ে কাম দিলে, সি যাবলৈ ৰাজী হ’ল। মই মৰমেৰে তাক প্ৰকাশৰ লগত যাবলৈ ক’লোঁ। তাৰ গম্ভীৰ মুখখন দেখি ধমকি এটা দিবলৈ লওঁতে তাৰ পেহীয়েক অহা দেখিলোঁ।\nপেহীয়েকে আশুতোষৰ মূৰত হাত ফুৰাই সুধিলে, “ক’লৈ যাবলৈ ওলাইছা? মই তোমালৈ কল আৰু মিঠাই আনিছোঁ।”\nআশুতোষৰ মুখখন অভিমানত ওফন্দিয়ে আছিল।\nমই পেহীয়েকক ক’লোঁ, “ইয়াক ৰখাব নালাগে, যাবলৈ দিয়া।”\nআশুতোষ ৰ’বলৈ উদ্যত হৈছিল। সি যাবলৈ হেহো-নেহো কৰিবলৈ ধৰিলে। পেহীয়েকে সুধিলে, “কি হৈছে?”\nমই ক’লোঁ, “একো হোৱা নাই, তাক যাবলৈ দিয়াচোন!”\nকিন্তু আশুতোষে আজল মঠালি কৰিবলৈ ধৰিলে। মই ধমক মাৰি ক’লোঁ, “প্ৰকাশ, ইয়াক লৈ নাযাৱ কিয়?”\nপেহীয়েকে ক’লে, “কি হৈছে? হৈছে কি?”\nমই বংশীক চিঞৰ মাৰি ক’লোঁ, “বংশী, তয়ো লগত যা। আদ্-বাটৰপৰা যাতে ফিৰি আহিব নোৱাৰে।” এইদৰে মোৰ আদেশ মতে দুয়োৱে আশুতোষক জবৰদস্তি মোৰ সমুখৰপৰা দাঙি লৈ গ’ল।\nপেহীয়েকে ক’লে, “তাক ইমান আমনিনো কিয় কৰিছ?”\nমই ক’লোঁ, “একো হোৱা নাই, এনেয়ে অলপ।”\nতাৰপাছত মই তেওঁৰ লগত ইফাল-সিফালৰ কথা পাতিবলৈ ধৰিলোঁ। ৰাজনীতি কেৱল ৰাষ্ট্ৰতে নাথাকে, চুবুৰীয়ে চুবুৰীয়ে ৰাজনীতি থাকে। ইয়াৰ দায়িত্ব লোৱা মহিলাসকলৰ ওপৰতে ই টিকি থাকে। ক’ত কি হৈছে, কি হোৱা উচিত-অনুচিত ইত্যাদি চৰ্চাত মহিলাসকলে নানা ৰহণ চৰায়। এইদৰে কিছু সময় কথা পতাৰ পাছত তেওঁ এটা অকণমানি বাকচ মোলৈ ঠেলি দি ক’লে, “ইয়াত তুমি খোজা কাগজখন আছে। আৰু ইয়াত…” বুলি কৈ তেওঁ তেওঁৰ চোলাৰ জেপত হাত ভৰাই নূপুৰপাত উলিয়াই সমুখত থ’লে। সেইপাত দেখি হঠাৎ এডাল বিছা দেখাৰ দৰে মই চক খাই উঠিলোঁ।\nভয়ে ভয়ে মই কৈ উঠিলোঁ, “এয়া কি?”\nতেওঁ ক’লে, “সিদিনা ভুলতে এই নূপুৰপাত মোৰ লগতে গুচি গৈছিল।\n« হিচাব-ডলী তালুকদাৰ\nলিমাৰিক- অনসূয়া বৰঠাকুৰ »\nআৰ্কাইভ Select Month August 2021 July 2021 June 2021 May 2021 April 2021 March 2021 February 2021 January 2021 December 2020 November 2020 October 2020 September 2020 August 2020 July 2020 June 2020 May 2020 April 2020 March 2020 February 2020 December 2019 November 2019 October 2019 September 2019 August 2019 July 2019 June 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017


কোনে হত্যা কৰিলে সন্দীপক? মেঘালয়ত কেনেকৈ উদ্ধাৰ হ’ল মাজুলীৰ যুৱকৰ মৃতদেহ? – Pratham Khabar\nঘৰ/অসম/কোনে হত্যা কৰিলে সন্দীপক? মেঘালয়ত কেনেকৈ উদ্ধাৰ হ’ল মাজুলীৰ যুৱকৰ মৃতদেহ?\nকোনে হত্যা কৰিলে সন্দীপক? মেঘালয়ত কেনেকৈ উদ্ধাৰ হ’ল মাজুলীৰ যুৱকৰ মৃতদেহ?\nমাজুলীৰ গোপাল পুৰৰ বাসিন্দা আছিল মৃত সন্দীপ ভূঞা।\n0 2,349 এক মিনিটতকৈ কম\nপুনৰ এক চাঞ্চল্যকৰ ঘটনাই জোকাৰিছে সমগ্ৰ ৰাজ্য। কৰ্মসূত্ৰে গুৱাহাটীত বসবাস কৰা মাজুলীৰ যুৱক সন্দীপ ভূঞাৰ মৃতদেহ মেঘালয়ত উদ্ধাৰ কৰাক লৈ সৃষ্টি হৈছে তীব্ৰ চাঞ্চল্যৰ।\nশনিবাৰৰ বিয়লিৰ পৰা সন্ধানহীন হৈ আছিল মাজুলীৰ যুৱক সন্দীপ ভূঞা। কৰ্মসূত্ৰে মহানগৰৰ সৰুমটৰীয়াত বসবাস কৰা সন্দীপৰ মৃতদেহটো বুধবাৰে বিয়লি উদ্ধাৰ কৰা হয় মেঘালয়ৰ নংপোত। মাজুলীৰ গোপাল পুৰৰ বাসিন্দা আছিল মৃত সন্দীপ ভূঞা।\nউল্লেখ্য যে, সন্দীপৰ মৃতদেহত স্পষ্ট আঘাতৰ চিন। সেয়েহে, এয়া পৰিকল্পিত হত্যাকাণ্ড বুলি উল্লেখ আৰক্ষীৰ। গুৱাহাটীত বসবাস কৰা সন্দীপৰ মৃতদেহ কেনেকৈ মেঘালয়ত উদ্ধাৰ হ’ল, অথবা কোনে কি কাৰণত সন্দীপক হত্যা কৰিলে সেয়া আৰক্ষীৰ তদন্তহে পৰৱৰ্তী সময়ত পোহৰলৈ আহিব।\nAssam Assam Police Guwahati Majuli Murder Sandeep Bhuyan


মুম্বাই ইণ্ডিয়ানছত যোগ দিলে শচীন-পুত্র অর্জুন তেণ্ডুলকাৰে ! | নতুন সময়\nঅসমৰ ছাত্ৰ আন্দোলন\nমুখ্যমন্ত্ৰীলৈ মুকলি চিঠি : কৃষিভূমিৰ ওপৰত ইমান চকু কিয় ?\nবিষ্ণু ৰাভা এতিয়া বহু ৰাতি…\nঅসম নিৰ্মাণ (খণ্ড-৪) : ঘৰে ঘৰে কণী : ৰাজ্যৰ বাহিৰৰ পৰা…\nঅসম নিৰ্মাণ (খণ্ড-২) : ১০০ দিনীয়া কৰ্মসূচী\nবঙালীক প্ৰশংসা কৰিবলৈ গৈ ‘জাঠ’ক অপমান! পুনৰ বিতৰ্কত বিপ্লৱ দেৱ\nচলিত বছৰৰ হজ বাতিল! ১০০ শতাংশ ধন ঘূৰাব ভাৰতীয়ক\nযোগীৰ আৰক্ষীৰ বৰ্বৰতা : ৰাহুল গান্ধীক ঠেলিয়াই-গঁতিয়াই গ্ৰেপ্তাৰ\nএজেপিত অসম নৱনিৰ্মাণ দলৰ কেন্দ্ৰীয় সমিতিৰ যোগদান : মুখপাত্ৰ নিযুক্তি\nআৰু কিমান দিন বন্দী কৰি ৰখা হ’ব মেহবুবাক? কেন্দ্ৰক প্ৰশ্ন ছুপ্রিম…\nঅসমৰ দুই সমষ্টিত নহয় উপ-নিৰ্বাচন\nৰিজার্ভ বেঙ্কৰ পৰা এলআইচি : কর্মচাৰীৰ বেতনৰ পৰা ২০০ কোটিৰো অধিক…\nএইবাৰ ৰিলায়েন্স ৰিটেইলৰো অংশীদাৰ ছিলভাৰ লে’ক : বিনিয়োগ ১৮৭৫ কোটি\nদিল্লীত জ্বলিল কৃষকৰ বিক্ষোভৰ জুই!\nটাটাৰ সৈতে ৭০ বছৰীয়া সম্পৰ্ক ছেদ মিস্ত্ৰি পৰায়ালৰ\nএতিয়াৰে পৰা ইচ্ছামতে কর্মচাৰী নিয়োগ-চাটাই কৰিব পাৰিব উদ্যোগ প্ৰতিষ্ঠানবোৰে!\nকোভিড-কালতো ধন কুবেৰৰ জয়যাত্ৰা ! ভাৰতত ৬ মাহত ১৫ বিলিঅনিয়াৰ\nকৃষি বিধেয়ক কি আৰু কৃষকসকলে এই বিধেয়কৰ কিয় বিৰোধিতা কৰিছে?\nছয়গাঁও কৃষি চক্ৰত কৃষকক ধন বিতৰণত ব্যাপক কেলেংকাৰী\nমৌ পালন : স্বনিৰ্ভৰশীলতাৰ অন্যতম পথ\nআহকচোন কৃষি আৰু সহযোগী খণ্ডত কোনে কি কৰি আছে চাওঁ\nচান্দ সদাগৰৰ ছয়গাঁও\nকৰ্প’ৰেট গোষ্ঠীৰ স্বাৰ্থতে তিনিখনকৈ কৃষকবিৰোধী আইন মোডী চৰকাৰৰঃ অদীপ কুমাৰ ফুকন\nখোল খালে তাজমহলৰ দুৱাৰ : প্ৰতিদিনে দৰ্শন কৰিব পাৰিব মাত্র ৫…\nসন্দেহমুক্ত নহয় ইভিএম : সমগ্ৰ বিশ্বই নাকচ কৰিছে ইভিএমক\nভাৰত-চীন সংঘাতৰ কেন্দ্রবিন্দু গালৱান উপত্যকাৰ নামৰ সৈতে জড়িত ইতিহাস জানেনে?\n‘ছানবীম’- কৰোনাৰ সৈতে সাহসেৰে মোকাবিলাৰ বাৰ্তাৰে অৰুণজিতৰ লকডাউন ভিডিঅ’\nআইপিএল-২০২০ৰ সকলোতকৈ বেছি বেতন কোন অধিনায়কৰ?\nঅষ্ট্ৰেলিয়াৰ কিংবদন্তী ক্ৰিকেটাৰ ডীন জনছৰ মৃত্যু\n৪ বলত ৪ উইকেট, চাৰিটাই ক্লিন ব’ল্ড! কোন এই বিস্ময়কৰ প্ৰতিভা?\nকোহলিয়েই জিকিব এইবাৰৰ আইপিএল!\nএইবাৰৰ আইপিএলত এংকৰৰ ভূমিকাত বিশ্বখ্যাত নেৰ’লি মেড’জ\nসমন্বয়ৰ পীঠস্থান হাজো\nভাৰতৰ পৰ্যটন খণ্ডলৈ অশনি সংকেত\nঅনলাইন-অফলাইন উভয় পদ্ধতিৰে পৰীক্ষা অনুষ্ঠিত কৰাৰ দাবী আছুৰ\n৩০ ছেপ্টেম্বৰৰ ভিতৰত হ’বই লাগিব সকলো চূড়ান্ত পৰীক্ষা : ছুপ্রিম কোর্টৰ…\nচিবিএছইৰ পাঠ্যক্ৰমৰ পৰা বাদ পৰিল ধৰ্মনিৰপেক্ষতা, গণতান্ত্ৰিক অধিকাৰ, জাতীয়তাবাদ!\nউচ্চতৰ মাধ্যমিকৰ বিজ্ঞান শাখাৰ শীৰ্ষত আনন্দৰাম বৰুৱা একাডেমীৰ অবিনাশ কলিতা\nউচ্চতৰ মাধ্যমিকৰ কলা শাখাৰ শীর্ষত দৰঙৰ পূবালী ডেকা আৰু নগাঁৱৰ…\nকেন্দ্রীয় চৰকাৰৰ এআৰআইআইএ ২০২০ তালিকাত প্রথম স্থান কেআইআইটি ভুবনেশ্বৰৰ\nউত্তৰ-পূব সীমান্ত ৰে’লৱেত ৪৪৯৯টা পদত নিযুক্তি\nনিট-জেইইৰ পৰীক্ষা নিপিছুৱাবলৈ মোডীলৈ পত্ৰ ডেৰশতাধিক শিক্ষাবিদৰ\nদাৰিদ্ৰ্য সীমাৰেখাৰ তলৰ শিক্ষাৰ্থীৰ বাবে জিআইএইচএমৰ বিশেষ সুবিধা\nজি আই এইছ এম , গুৱাহাটীৰ উদ্যোগত বিনামূলীয়া অনলাইন কেৰিয়াৰ কৰ্মশালা…\nকি কৰো, কেনেকৈ কৰো : বহু ধৰণৰ প্ৰশ্ন\nস্ব- উদ্যমিতা : ২\nস্ব-উদ্যমিতা -১ (এগৰাকী যুৱ উদ্যমীৰ দৃষ্টিৰে)\nঅহা বছৰতেই আহিব কৰোনা টীকা : আশাবাদী বিল গেটছ\nসাৰ্বজনীন কৰোনা টীকা ২০২৪ৰ পূৰ্বে নহয় : দাবী চিৰাম ইনষ্টিটিউটৰ\nনৱেম্বৰতেই বজাৰলৈ আহিব পাৰে কৰোনাৰ টীকা! চীনৰ দাবী\nদেশত পুনৰ ৰেকৰ্ড সংক্ৰমণ : ২৪ ঘণ্টাত মৃত্যু ১২০০\nঅকালতে বুঢ়া হ’ব খোজে নেকি? তেনেহ’লে এৰাই চলক এই ধৰণৰ খাদ্যাভ্যাস\nধর্ষণ কৰি হত্যাৰ ক্ষেত্ৰত যোগীৰ ৰাজ্য ‘উত্তম প্রদেশ’ !\n১ অক্টোবৰৰ পৰা দেশত আনলক-৫ : কেন্দ্ৰৰ নতুন নির্দেশনা জাৰি\nবাবৰি মছজিদ ধ্বংস ‘পৰিকল্পিত নহয়’ : আডৱানি-যোশীসহ ৩২ জন দোষমুক্ত\nভাৰতত সকলো একাউণ্ট ফ্রিজ এমনেষ্টি ইণ্টাৰনেচনেলৰ! : মোডী চৰকাৰক সমালোচনাৰেই শাস্তি…\n৩০ ছেপ্টেম্বৰত বাবৰি মছজিদ গোচৰৰ শুনানি : উভতি চাওঁ আহক সমগ্ৰ…\nচর্ত পূৰণ কৰা নাই ৰাফেল নির্মাতাই : কেগৰ প্ৰতিবেদনে আনিলে অভিযোগ\nমাত্র ৫০ বছৰতেই বিলুপ্ত হৈছে দুই-তৃতীয়াংশ বন্যপ্রাণী!\nহাজাৰোধিক চীনা ছাত্রৰ ভিছা বাতিল কৰিলে আমেৰিকাই\nঅৱশেষত স্পষ্টীকৰণ দিবলৈ বাধ্য হ’ল ফেচবুক : কৈফিয়ত বিচাৰিব সংসদীয় কমিটিয়ে\nৱাল ষ্ট্ৰীট জাৰ্নেলৰ বাতৰি সম্পৰ্কত মন্তব্য : ফেচবুকৰ বিষয়াৰ প্ৰাণনাশৰ ভাবুকিৰ…\nপলকতে হোৱা কাটলেট\nগট্টে কী চবজী\nআবেলিৰ চাহ কাপৰ সৈতে-\nপুৱাৰ জলপান : চিল্লা\nপ্রখ্যাত সংগীত শিল্পী এছপি বালসুব্ৰমণিয়ম আৰু নাই : শোকস্তব্ধ সংগীত জগত\n৪ বছৰ কৰ্মহীন ! অৱসাদ-সুৰাৰ নিচা আঁতৰাই পুনৰ জীৱনৰ ছন্দত ববী…\nঅমিতাভ-অভিষেকৰ পিছত এইবাৰ কৰোনা আক্ৰান্ত ঐশ্বৰ্য-আৰাধ্য\nপুত্ৰসহ ‘বিগ বি’ অমিতাভ বচ্চন কৰোনাত আক্ৰান্ত\nবলিউডৰ ‘চুৰমা ভূপালি’ আৰু নাই\n২০২১ৰ জানুৱাৰীত বিৰাট কোহলিৰ ঘৰলৈ আহিব নতুন আলহী!\nফ’ৰলেন নিৰ্মাণৰ নামত বহিঃৰাজ্যৰ ঠিকাদাৰ গোষ্ঠীৰ লুটপাতৰ অভিযোগ অসম সংগ্ৰামী মঞ্চৰ\nকোভিড-১৯ৰ চিকিৎসাত এন্টিভাইৰেল ঔষধ\nগুৱাহাটীত কেন্দ্ৰীয় পেট্ৰ’লিয়াম মন্ত্ৰী, কাইলৈ মুখ্যমন্ত্ৰী সহ উপস্থিত হ’ব বাঘজানত\nHome ক্ৰীড়াঃ মুম্বাই ইণ্ডিয়ানছত যোগ দিলে শচীন-পুত্র অর্জুন তেণ্ডুলকাৰে !\nমুম্বাই ইণ্ডিয়ানছত যোগ দিলে শচীন-পুত্র অর্জুন তেণ্ডুলকাৰে !\n# স্পৰ্টছ ডেস্ক #\nমুম্বাই ইণ্ডিয়ানছৰ জাৰ্চীত এইবাৰ বাইশ গজত দেখা যাব নেকি অর্জুন তেণ্ডুলকাৰক? ঘৰুৱা দলটাতেই আইপিএলত অভিষেক হ’বলৈ আগবাঢ়িছে নেকি শচীন-পুত্রৰ? সংযুক্ত আৰব ৰাষ্ট্ৰত উপস্থিত হৈয়েই ছ’চিয়েল মিডিয়াৰ চর্চাৰ শীর্ষত উপনীত হ’ল অর্জুন তেণ্ডুলকাৰ। গুণাগথা দুগুণ হ’ল মুম্বাই দলৰ সদস্যসকলৰ সৈতে এখন ফটো পোষ্ট কৰাৰ পিছতেই৷\nসংযুক্ত আৰব ৰাষ্ট্ৰত উপস্থিত হৈ এখন ফটো পোষ্ট কৰে অৰ্জুনে। য’ত দেখা যায়, ট্রেন্ট ব’ল্ট, জেমছ পেটিনছনসহ মুম্বাই দলৰ বহু কেইজন সদস্যৰ সৈতে ছুইমিং পুলত অর্জুনো। আৰু সেই ফটো ভাইৰেল হোৱাৰ লগে লগেই গুণাগথা আৰম্ভ হৈ যায়।\nউল্লেখ্য যে এইবাৰৰ আইপিএলৰ নিলামতো নাছিল অৰ্জুন তেণ্ডুলকাৰ। তাৰ পৰাই দুয়ে দুয়ে চাৰি কৰাৰ চেষ্টা কৰে ক্রিকেটপ্রেমীয়ে। নহ’লে হঠাৎ কিয় আইপিএলৰ পূৰ্বে ডুবাইলৈ গৈ মুম্বাই দলত যোগ দিব তেওঁ? কিন্তু সত্যটো পিছে আনহে। প্ৰকৃততে ৰোহিত শর্মাৰ দলত নেট বলাৰ হিচাবেহে দেশখনলৈ গৈছে অর্জুন।\nনেটত বেটছমেনসকলক অনুশীলনৰ বাবে প্রতিটো ফ্ৰেন্সাইজিয়েই নির্দিষ্ট সংখ্যক বলাৰ লৈ গৈছে। ঠিক তেনেভাবেই মুম্বাই শিবিৰত আছেন অর্জুন। অৱশ্যে এয়াই প্রথম নহয়, ইয়াৰ পূৰ্বেও মুম্বাই দলৰ তাৰকাসকলৰ অনুশীলনত নেটত বল কৰা দেখা গৈছে শচীন-পুত্রক। কিন্তু আন কেইবাৰ মুম্বাইতেই ঘৰুৱা ষ্টেডিয়ামত অনুশীলন কৰিছিল ৰোহিত বাহিনীয়ে। সেই ক্ষেত্রত বাঁওহতীয়া পেচাৰ অর্জুনক মুম্বাই শিবিৰত দেখি বিশেষ বিস্মিত হোৱা নাই কোনো।\nকিন্তু এইবাৰ চিধা বিদেশত উপস্থিত হওঁতেই বাঢ়ে কৌতুহল। তেনেহ’লে চলিত বৰ্ষৰ আইপিএলত মুম্বাইৰ জাৰ্চিত খেলাৰ কোনো সম্ভাৱনাই নাই নেকি অর্জুনেৰ? নহয়, সেই সম্ভাৱনাও সম্পূৰ্ণভাৱে উৰুৱাই দিয়া হোৱা নাই। জানিব পৰা মতে, যদি কোনো তাৰকা আঘাতৰ কাৰণে টুর্নামেণ্টৰ পৰা আঁতৰি যায়, তেনেহ’লে ভাগ্যৰ চকৰি ঘূৰিব পাৰে অর্জুনৰ।\nPrevious articleচাৰি বছৰত ৩৮ জন বেংক প্ৰৱঞ্চকে দেশ এৰিছে ! কেন্দ্ৰৰ স্বীকাৰোক্তি\nNext articleসাৰ্বজনীন কৰোনা টীকা ২০২৪ৰ পূৰ্বে নহয় : দাবী চিৰাম ইনষ্টিটিউটৰ\nউদ্বোধনী অনুষ্ঠান অবিহনেই এইবাৰৰ আইপিএল\nনতুন সময় @ ৰাজনৈতিক, অৰ্থনৈতিক, সামাজিক আলোচনী\nContact us: notunsomoy1@gmail.com\n© নতুন সময় নতুন সময় ২০২০


বৰগীত Class 12 (উঠৰে উঠ বাপু গােপাল হে) সম্পুৰ্ণ প্ৰশ্ন উত্তৰ\nপাঠৰ নাম (উঠৰে উঠ বাপু গােপাল হে)\nগােট পদ্যাংশ বৰগীত (ৰাগ-কৌ)\nপাঠৰ নং অধ্যায় 6\nবৰগীত Class 12\nপ্রঃ শংকৰদেৱ আৰু মাধৱদেৱৰ প্রথম সাক্ষাতক কি বুলি কোৱা হৈছে?\nউঃ শংকৰদেৱ আৰু মাধৱদেৱৰ প্রথম সাক্ষাতক মণিকাঞ্চন সংযােগ বুলি কোৱা হৈছে।\nপ্রঃ বৰগীতৰ বিষয়বস্তুক কেইটা ভাগত ভগাব পাৰি? ভাগসমূহ উল্লেখ কৰা।\nউঃ বৰগীতৰ বিষয়বস্তুক ছটা ভাগত ভগাব পাৰি। ভাগকেইটা হ’ল-(১) লীলা বিষয়ক। (২) বিৰহ বিষয়ক। (৩) বিৰক্তি বিষয়ক। (৪) পৰমাৰ্থ বিষয়ক। (৫) চোৰ বিষয়ক। (৬) চাতুৰি বিষয়ক।\nপ্রঃ মাধৱদেৱৰ বৰগীতৰ প্ৰধান বৈশিষ্ট্য কি লিখা?\nউ : মাধৱদেৱৰ বৰগীতৰ প্রধান বৈশিষ্ট্যবােৰ হ’ল—\n(১) বাৎসল্য ভাব মাধৱদেৱৰ বৰগীতৰ প্রধান বৈশিষ্ট্য।\n(২) বৰগীতত শিশু কৃষ্ণই সাধাৰণ শিশু ৰূপত প্রাধান্য লাভ কৰে৷\n(৩) বৰগীতত সংস্কৃত শব্দৰ ব্যৱহাৰ কম আৰু কামৰূপী শব্দৰ ব্যৱহাৰ বেছি।\n(৪) বৰগীতত কৃষ্ণৰ শিশুকালৰ নানা চোৰ-চাতুৰী প্রাধান্য পায়।\n(৫) শিশু কৃষ্ণক মাকে টোপনিৰ পৰা জগাবলৈ চেষ্টা কৰাৰ ছবিখন সুন্দৰ আৰু সৰল ৰূপত পৰিস্ফুট।\nপ্র: শংকৰদেৱৰ বৰগীত সংখ্যা কিমান?\nউঃ শংকৰদেৱে মুঠ বাৰকুৰি গীত ৰচনা কৰিছিল যদিও বর্তমান একুৰি চৈধ্যটা’ পােৱা গৈছে।\nপ্র: মাধৱদেৱে কিমানটা বৰগীত ৰচনা কৰে? মাধৱদেৱৰ ৰচিত দুখন নাটৰ নাম লিখা।\nউঃ মাধৱদেৱে ১৫৭টা বৰগীত ৰচনা কৰে মাধৱদেৱৰ ৰচিত দুখন নাটকৰ নাম হ’ল— (১) অর্জুন ভঞ্জন (2) পিম্পৰা গুচোৱা ।\nপ্ৰ: সিদ্ধ মুনিগণে চিন্তিয়া নাপাৱে\nসাে হৰি যশােৱা কোলে।\n—সিদ্ধ মুনিগণে নােপােৱা হৰিক যশােদাই কিহৰ বলত পুত্ৰৰূপে পালে বুজাই লিখা।\nউঃ কৃষ্ণ হ’ল পৰম পুৰুষ ভগবান। পৰম ভগত্রানক পাবলৈ বৰ টান। সিদ্ধ ঋষি-মুনিয়ে হাজাৰ বছৰ তপস্যা কৰিও কৃষ্ণক লাভ কৰিব নােৱাৰে। কিন্তু যশােদাই একমাত্ৰ পৰম ভক্তিৰ বলত কৃষ্ণক পুত্ৰৰূপে লাভ কৰিছে। ভক্তিত ভগৱান সন্তুষ্ট হয় কিয়নাে ভগৱান সদায় ভক্তৰ অধীন\nবৰগীত Class 12 question Answer\nঅর্থ লিখাঃ ভূষণ—অলংকাৰ।\nপ্রঃ মাধৱদেৱে ৰামায়ণৰ কোনটো কাণ্ড ভাঙনি কৰিছিল।\nউ: মাধৱদেৱে ৰামায়ণৰ আদিকাণ্ড ভাঙনি কৰিছিল।\nপ্রঃ মাধৱদেৱৰ বৰগীতক ভাৰতীয় আন কোন দুগৰাকী কবিৰ গীতৰ লগত তুলনা কৰিব পাৰি?\nউ : মাধৱদেৱৰ বৰগীতক মহাৰাষ্ট্ৰৰ কবি তুকাৰাম, উত্তৰ ভাৰতৰ কবি সুৰদাসৰ গীতৰ লগত তুলনা কৰিব পাৰি।\nSee also চিঠি Class 12th (চুটি গল্প) দ্বাদশ শ্ৰেণী গুৰুত্বপূৰ্ণ প্ৰশ্ন উত্তৰ সমূহ\nপ্ৰসংগ সংগতি দশাই ব্যাখ্যা কৰা:\nপ্রঃ উঠবে উঠৰে বাপু গােপাল হে নিশি পৰভাত ভৈল।\nকমল নয়ন, বুলি ঘনে ঘন, যশােৱা ডাকিতে লৈল।।\nউ: প্রশ্নোকৃত বৰগীতাকি আমাৰ পাঠ্যপুথি সাহিত্য সৌৰভত থকা মহাপুৰুষ শ্ৰীশ্ৰী মাধৱদেৱ বিৰচিত “উঠ উঠ বাপু গােপাল হে” নামৰ বৰগীতটিৰ অন্তৰ্গত।\nশ্রীকৃষ্ণক মাতৃ যশােদাই কেনেদৰে টোপনিৰ পৰা জগাইছে, তাকে সুন্দৰভাবে তুলি ধৰা প্ৰসংগতে উপৰােক্ত বৰগীতাকিৰ অৱতাৰণা কৰা হৈছে। বৰগীতটিৰ মাজেৰে যশােদাৰ মাতৃস্নেহ অতি সুন্দৰৰূপত পৰিস্ফুট হৈছে। মাতৃ যশােদাৰ মতে, শ্রীকৃষ্ণ হ’ল কমলনয়ন, প্রাণধন, বাপু, গােবিন্দ। মাতৃ যশােদাই মৰমতে\nশ্রীকৃষ্ণক সকলাে পুৰুষৰ শিৰৰ ভূষণ বুলি কৈ সকলােৰে আৰাধ্য শ্রীকৃষ্ণক বুকুত বান্ধি, কোলাত লৈ বাৰে বাৰে চুমা খাইছে। অর্থাৎ, আমাৰ সমাজত সাধাৰণ শিশুক যিদৰে পিতৃ-মাতৃয়ে মৰম কৰে, ঠিক সেইদৰে চিৰ মাতৃৰূপে যশােদায়ে পুত্র শ্রীকৃষ্ণক আনন্দ- মনে মৰম কৰিছে। ফলত পুত্র শ্রীকৃষ্ণৰ প্ৰতি থকা যশােদাৰ মাতৃস্নেহ সুন্দৰৰূপত প্রকাশিত হৈছে। মাতৃ-পুত্ৰৰ মধুৰ সম্পৰ্কৰ একজীৱন্ত ছবি বৰগীতটিৰ মাজত দেখা যায়।\nবৰগীত Class 12 (উঠৰে উঠ বাপু গােপাল হে)\nপ্রঃ উঠৰে উঠ বাপু গােপাল হে বৰগীতটি কি ৰাগত বন্ধা।\nউঃ উঠৰে উঠ বাপু গােপাল হে বৰগীতটি কৌ ৰাগত বন্ধা।\nপ্রঃ মােৰ প্রাণধন সুচান্দ বয়ন ইয়াত মােৰ প্রাণধন কোন?\nউ : মােৰ প্ৰাণধন সুচান্দ বয়ন— ইয়াত প্রাণধন হ’ল শ্রীকৃষ্ণ।\nপ্রঃ মণিকাঞ্চন সংযােগ মানে কি?\nউঃ শংকৰদেৱৰ সৈতে মাধৱদেৱৰ প্রথম সাক্ষাৎ হৈছিল ধুৱাহাট সত্ৰত। তেওঁলােকৰ এই ঐতিহাসিক সাক্ষাতক মণিকাঞ্চন সংযােগ বােলা হয়।\nপ্রঃ ড° বাণীকান্ত কাকতিয়ে মাধৱদেৱৰ ভক্ত জীৱনৰ সর্বহ কি আছিল বুলি কৈছে?\nউঃ বাৎসল্য প্রেমক ড° বাণীকান্ত কাকতিয়ে মাধৱদেৱৰ ভক্ত জীৱনৰ সৰ্বহ আছিল বুলি কৈছে।\nপ্রঃ ত্ৰিজগতৰ পতি বুলি কাক কিয় কোৱা হৈছে?\nউঃ শ্রীকৃষ্ণক ত্ৰিজগতৰ পতি বুলি কোৱা হৈছে। কাৰণ তেওঁ হ’ল স্বর্গ, মর্ত্য আৰু পাতাল- এই তিনিখন জগতৰে অধিকাৰী।\nপ্রঃ মাধৱদেৱৰ সাহিত্যিক জীৱনৰ কীর্তিভম্ভ কি?\nউঃ মাধৱদেৰ সাহিত্যিক জীৱনৰ কীর্তিম্ভ হল- নামঘােষা।\nপ্রঃ ড° বাণীকান্ত কাকতিয়ে বৰগীতবােৰক কিয় Nobel numbers বুলি কৈছে?\nউ : বৰগীতৰ ৰাগ, তাল, সাংগীতিক ভাষা আদিৰ অন্তৰালত গভীৰ আধ্যাত্মিক ভাবৰ প্ৰৱাহ লক্ষ্য কৰা যায়। সেয়েহে ড° বাণীকান্ত কাকতিয়ে বৰগীতক Noble numbers বুলি। অভিহিত কৰিছে।\nপ্রঃ বৰগীতটোৰ মাজেৰে যশােদাৰ মাতৃস্নেহ কিদৰে প্রকাশ পাইছে বুজাই লিখা।\nউ : মাধৱদেৱৰ উঠৰে উঠ বাপু গােপাল হে বৰগীতটি এটি বাসৎল্য ভাব প্রকাশৰ বৰগীত। বৰগীতটিত পুত্ৰৰ প্ৰতি থকা মাতৃৰ যি মৰম তাকে সুন্দৰকৈ প্রকাশ পাইছে। যশােদাই ভক্তিৰ বলতে পৰম পুৰুষ ভগৱান কৃষ্ণক সাধাৰণ শিশু ৰূপত পাইছে। কৃষ্ণই যশােদাৰ ঘৰত সাধাৰণৰ শিশুৰ দৰে ওপজি নানা চল-চাতুৰি খেলা- দেখুৱাইছে। যশােদাই ৰাতিপুৱা মৰমেৰে কৃষ্ণক জগাইছে— হে বাপু, কৃষ্ণ প্রাণধন, কমলনয়ন—তুমি উঠা। এইবুলি যশােদাই কৃষ্ণক বুকুত সাৱটি ধৰি মৰমতে বাৰে বাৰে চুমা খাইছে। ঋষি-মুনিয়ে হাজাৰ হাজাৰ বছৰ ধৰি নানা জপ, তপ কৰিও কৃষ্ণক নাপায়। কিন্তু যশােদাই একমাত্র ভক্তিৰ বলত কৃষ্ণক পুত্ৰৰূপে লাভ কৰি পৰম আনন্দ পাইছে।\nSee also ভাৰতীয় আদৰ্শত বৈৰাগী দ্বাদশ শ্ৰেণীৰ গুৰুত্বপূৰ্ণ প্ৰশ্ন উত্তৰ সমূহ\nপ্রঃ বৰগীতটোৰ মাজেৰে শ্ৰীকৃষ্ণৰ মানৱীয় আৰু ঐশ্বৰিক ৰূপ কিদৰে পৰিস্ফুট হৈছে আলােচনা কৰা।\nউ : বৰগীতটোৰ মাজেৰে শ্ৰীকৃষ্ণৰ মানৱীয় আৰু ঐশ্বৰিক ৰূপ আৰু মাহাত্ম্যৰ কথা মাধৱদেৱে সুন্দৰকৈ প্ৰকাশ কৰিছে। পৰম পুৰুষ ভগৱান শ্রীকৃষ্ণক যশোদাই সাধাৰণ শিশু ৰূপত পুত্ৰৰূপে পাইছে। সাধাৰণ শিশুৰ দৰে কৃষ্ণই দেৰিলৈকে শুই থাকে বাবে মাক যশােদাই টোপনিৰ পৰা উঠাবলৈ চেষ্টা কৰি কৈছে- উঠৰে উঠ বাপু গােপালহে নিশি পৰভাত ভৈল।\nকমল নয়ন, বুলি ঘনে ঘন, যশােৱা ডাকিতে লৈল ৷৷\nযশােদাই মৰমতে কৃষ্ণক বাপু, কমলনয়ন, প্রাণধন আদি বুলি সম্বােধন কৰি টোপনিৰ পৰা উঠিবলৈ কৈছে। কৃষ্ণক লাভ কৰিবলৈ বৰ টান। ঋষি-মুনিসকলেও কৃষ্ণক হাজাৰ বছৰ তপস্যা কৰিও সফল নহৈ কৃষ্ণক বিচাৰি নাপায়, কিন্তু যশােদাই সেইজনকে ভক্তিৰ বলতেহেপুত্ৰৰূপে লাভ কৰিছে। বৰগীতটোৰ জৰিয়তে ভক্তিৰ শ্রেষ্ঠত্ব প্রতিপন্ন কৰি ভগৱান যে ভক্তৰ অধীন সেই কথা মাধৱদেৱে হৃদয়স্পর্শী ৰূপত বর্ণনা কৰিছে।\nপ্রঃ প্ৰসংগ সংগতি দর্শাই ব্যাখ্যা কৰাঃ\nত্রিজগত পতি, ভকতি মিলিল\nমুখ মাধৱে বােলে।\nউঃ ব্যাখেয় পদফাঁকি আমাৰ পাঠ্যপুথিৰ মাধৱদেৱৰ দ্বাৰা ৰচিত উঠ ৰে উঠ বাপু গােপাল হে নামৰ বৰগীতটিৰ পৰা তুলি অনা হৈছে।\nইয়াৰ মাজেৰে ভক্তিৰ দ্বাৰা যে ভগৱানকো পাব পাৰি তাকে কবিয়ে কৈছে। যশােদাই একমাত্র ভক্তিৰ বলতহে কৃষ্ণক পুত্ৰৰূপে লাভ কৰাৰ কথা কবিয়ে কব বিচাৰিছে। কবি মাধৱদেৱে ভগৱান ভক্তৰ অধীন বুলি কৈছে অর্থাৎ যশােদাই ভক্তিৰ বলতে কৃষ্ণক সাধাৰণ শিশু ৰূপত পাইছে। কৃষ্ণই যশােদাৰ ঘৰত উপজি সাধাৰণ শিশুৰ দৰে আছে। যশােদাই মৰমেৰে কৃষ্ণক জগাইছে হে বাপু, কৃষ্ণ, প্রাণধন, কমল নয়ন— তুমি উঠা। এইবুলি যশােদাই কৃষ্ণক মৰমতে কোলাত লৈ চুমা খাইছে।\nবৰগীতটোৰ মূলভাৱ লিখা।\nপ্রঃ মাধৱদেৱৰ উঠৰে উঠ বাপু গােপাল হে- বৰগীতটোৰ মূল কথাখিনি আলােচনা কৰা।\nউ : ভগৱান কৃষ্ণ কৃপাৰ সাগৰ, অনাদি অনন্ত। তেওঁক পাবলৈ ঋষি-মুনিসকলে হাজাৰ হাজাৰ বছৰ তপস্যা কৰিও লাভ কৰিব নােৱাৰে। সেই জন কৃষ্ণক যশােদাই ভক্তিৰ বলতে পুত্ৰৰূপে লাভ কৰিছে। ভগৱান ভক্তৰ অধীন। তেওঁক বলেৰে বশ কৰিব নােৱাৰি। যশােদাৰ ভক্তিত সন্তুষ্ট হৈ কৃষ্ণই যশােদাৰ ঘৰত পুত্ৰৰূপে আছে। কৃষ্ণ সকলাে পুৰুষৰে শিৰৰ ভূষণ। সেয়ে যশােদাই পুত্র স্নেহত আপ্লুত হৈ কৃষ্ণক প্রাণধন, বাপু, কমলনয়ন আদি নামেৰে সম্বােধন কৰি\nটোপনিৰ পৰা জগাবলৈ চেষ্টা কৰিছে। সকলাে পুৰুষৰে শিৰৰ ভূষণ অর্থাৎ সকলােৰে আৰাধ্যদেৱতা কৃষ্ণক বুকুত বান্ধি কোলাত লৈ যশােদাই বাৰে বাৰে চুমা খাইছে। বৰগীতটোৰ দ্বাৰা মাধৱদেৱে মাক-পুতেকৰ মধুৰ সম্পৰ্কৰ বৰ্ণনা কৰাৰ লগতে কৃষ্ণৰ ঐশ্বৰিক মাহাত্মৰ কথাও প্রকাশ কৰিছে। ভক্তিৰ শ্রেষ্ঠত্ব প্রতিপন্ন কৰি ভগৱান যে ভক্তৰ অধীন সেই কথা হৃদয়স্পর্ষীৰূপত কবিয়ে তুলি ধৰিছে।\nপ্রঃ বৰগীতটোৰ মাধ্যমেৰে ভক্তিৰ প্ৰকাশ কিদৰে ঘটিছে আলােচনা কৰা।\nউঃ মাধৱদেৱৰ উঠ ৰে উঠ বাপু গােপাল হেনামৰ এই বৰগীতটিৰ মাজেৰে ভক্তিৰ মাহাত্ম্য সুন্দৰকৈ প্রতিফলিত\nহৈছে। মাধৱদেৱে মাতৃ-পুত্ৰৰ মধুৰ সম্পৰ্কৰ উপৰিও কৃষ্ণৰ ঐশ্বৰিক ৰূপ আৰু মাহাত্ম্যৰ কথাও প্রকাশ কৰিছে। ইয়াত কৃষ্ণক সকলাে পুৰুষৰ শিৰৰ ভূষণ বুলি কৈছে। পৰম পুৰুষ ভগৱান কৃষ্ণক ভক্তিৰ মাজেৰে লাভ কৰিব পাৰে। কাৰণ ভগৱান সদায় ভক্তৰ অধীন। সিন্ধু, মুনি ঋষি-সকলেও কৃষ্ণক পাবলৈ হাজাৰ হাজাৰ বছৰ তপস্যা সাধনা কৰিও লগ নাপায় বুলি প্ৰকাশ কৰি কৃষ্ণৰ প্ৰতি থকা অগাধ ভক্তিকেই লিখকে হৃদয়স্পর্শী ৰূপত বর্ণনা কৰিছে। ত্ৰিজগতৰ পতি কৃষ্ণ যশােদাৰ ভক্তিত সন্তুষ্ট হৈ পুত্ৰৰূপে আছে সেইজনা কৃষ্ণক যশােদাই সাধাৰণ শিশু ৰূপত পাই কোলাত লৈ মৰম কৰিছে। অন্য এটি বৰগীতত কবিয়ে উল্লেখ কৰিছে\nকহয় মাধৱ মাই! কিনু তপসাইলা।\nত্ৰিজগতৰ পতি হৰি ৰাখােৱাল পাইলা।।\nঅর্থ লিখাঃ নিশিৰাতি, নিশা।\nতেজ-ত্যাগ । সুচান্দ-চন্দ্ৰৰ দৰে সুন্দৰ। নিন্দ-নিদ্রা, টোপনি। বয়ন- মুখ। ভূষণ-অলংকাৰ।


খালী চিট- চৈয়দ হান্নান আহমেদ - সাহিত্য ডট অৰ্গ\nজানুৱাৰীৰ প্ৰথম দিনকেইটাত বাছৰ সংখ্যা বহুত কমি যায়৷ বনভোজত ব্যস্ত৷ লগতে আন্দোলন, ধৰ্ণা এইবোৰ বাৰমহীয়া উৎসৱতো আছেই৷ বিহুৰ বতৰ৷ বেছিভাগ অফিচ খালী৷ আমি আহিছোঁ বেংক কৰ্মচাৰী৷ নাহিলে উপায় নাই৷ অফিচত আছো যদিও ফেচবুকত লাৰু, পিঠাৰ লগত চেল্ফিবোৰ দেখি দেখি ঘৰলৈ যাওঁ ঘৰলৈ যাওঁ লাগি আছে৷ “হেপ্পী বিহু“ শুভেচ্ছাবোৰ চাই আছো যদিও কাকো উত্তৰ দিয়া নাই৷ বিহুটোত আৰু হেপ্পী চেপ্পী ক’ব মন নাযায়৷ অফিচত গ্ৰাহক অহা দেখিলে বিহুৰ ওলগ জনাইছোঁ যদিওঁ মনে মনে ভাবিছোঁ “আজি নাহিলে নহয়নে!“ দিনটো কিবাকৈ পাৰ কৰি ঘৰলৈ বুলি বাছষ্টেণ্ডত ৰৈ আছোঁ৷ কিন্ত গাড়ী নাই৷ বহু পৰৰ মূৰত এখন আহিল৷ দেখি মূৰ ঘূৰাই গ’ল৷ এইবিলাক যাত্ৰী নে আন্দোলনকাৰী! পাণ জপাদি জাপি আনিছে৷ ইমান ঠেলা হেঁচা! নুঠিলেও উপায় নাই৷\n’লাষ্ট গাড়ী, লাষ্ট গাড়ী’ -বাছৰ হেণ্ডিমেন, কণ্ডাক্টৰৰ লগতে আৰু কেইজনমানে একেলগে আটাহ পাৰি উঠিছে৷ এনেকুৱা লাষ্ট গাড়ী গধূলি বহুকেইখন আহে৷ গতিকে লাষ্ট গাড়ী বুলিলেও বিশ্বাস নহয়৷ কিন্তু আজি এওঁলোকক সত্যবাদী ৰামচন্দ্ৰ যেন লাগিছে৷\nকষ্ট-মষ্ট কৰি সোমাই গৈছো ভিতৰলৈ৷ বগলীয়ে মাছ বিচৰাৰ দৰে ডিঙিটো মেলি চাইছো ক’ৰবাত কোনোবাই গাটো লৰচৰ কৰিছে নেকি! উঠিলেই হিমা দাসৰ দৰে দৌৰ মাৰি বহি দিমগৈ৷ নাই, উঠাৰ লক্ষণ কাৰো নাই৷ কিন্তু ভীষণ ভিৰৰ মাজতো এটা চিট খালী৷ কোনো বহা নাই৷ বহিবলৈ যেন কাৰো আগ্ৰহ নাই৷ কাষত বহা সুন্দৰ ল’ৰাজনে চিটটোৰ কিছু অংশ বেদখল কৰি লৈছে৷ মই ঠেলা ঠেলি কৰি কোনোমতে চিটটোৰ কাষ পালো৷ কাষত ঠিয় হৈ থকা মানুহবোৰে আনদিনাৰ দৰে কোনো প্ৰতিযোগিতাত নমা নাই৷ নাকটো কোঁচাই বেকাকৈ মোৰ ফালে চাইছে মাথোঁ৷\n“অলপ সেইফালে যাবা নেকি?“ -ল’ৰাজনক সুধিলোঁ৷\n“যাওক, আপুনিয়ে সোমাই যাওক৷ অকণমান চাব মাত্ৰ, সেইফালে বমি কৰি থৈযে কিজানি কোনোবাই\nহয়োতো৷ চিটটোৰ কাষৰ ফালে বগা বগা৷ ওৱাক৷ বমিয়ে হ’ব মোৰো৷ সেইকাৰণে সেইটো চিট খালী৷ ছিঃ, এতিয়া উজাই যাবও নোৱাৰো, ভটিয়াবও নোৱাৰো! তাৰমানে কাষত থকা সকলোবোৰ মোৰ দৰে দৌৰি দৌৰি আহি উজুটি খোৱা! মনে মনে ভাবিলো -এই ডেকা ল’ৰাজনেনো বমিৰ মাজত কেনেকৈ বহি আছে?\nভিৰ হ’লেও গাড়ীত মানুহ উঠায়ে আছে উঠায়ে আছে৷ এজনী ছোৱালী ভিৰ ফালি ফালি আগবাঢ়ি আহিছে৷\n“য’তে আছা তাতে থাক, পিছফালে ফুটবল দূৰৰ কথা লুডু খেলিবলৈয়ো জাগা নাই“-ক’ম বুলি ভাবিও ন’কলো৷ “য’তে মৰা মৰ-“ বুলি ভাবি নীৰৱে থাকিলো৷ কিন্তু সুন্দৰীজনী দেখো বমি থকা চিটতোতে বহিব গৈছে৷ ল’ৰাজনেও ছোৱালী পাই এবাৰো বাধা দিয়া নাই৷ বৰঞ্চ হাতৰ ৰুমালেৰে বমিখিনি মচি দিছে৷\n“কি এইবোৰ?“ ছোৱালীজনীয়ে সুধিলে৷\n“নাই, একো নাই, বহা৷“\nধেই, ছোৱালী হ’ল বুলি আৰু ইমানখিনি কৰিব লাগেনে? মুখ ঘূৰাই দিলো৷ খঙতে নে ঘৃণাতে সঠিক নিজেও ক’ব নোৱাৰিলো৷\nলাহে লাহে হাঁহিৰ শব্দ শুনিব ধৰিলো৷ ল’ৰা ছোৱালীহাল৷ ফাইট কৰি ছোৱালী পতোৱা চিনেমাত দেখিছো৷ কিন্তু বমি মচি পতোৱা প্ৰথম দেখিলো৷\n“ইমান ভিৰৰ মাজতো যে তুমি চিটতো ৰাখিছা?“\nছোৱালী জনীয়ে ল’ৰাজনক সুধিছে৷ তাৰমানে পুৰণা চিনাকি৷ হ’লেও বমি মচি দিয়াতকৈ নিজে উঠি দিলেইতো হ’লহে৷\n“নক’বা আৰু৷“ ল’ৰাজনে যিমান পাৰে সৰু সৰুকৈ কৈছে৷\n“দৈ অলপ উলিয়াই চিটত পেলাই থৈছিলো৷“\nলাহেকৈ খঙত তাৰফালে চাওঁতে বিহু বুলি তেওঁ কিনা দৈৰ টেকেলিতো চকুত পৰিল৷ তেওঁৰ দুই ভৰিৰ মাজত৷ মোৰ লগতে কাষত থকা দত্ত, ডেকা, কলিতা, আলী, আহমেদ যত যি নামধাৰী জীৱ আছে সকলোৱে সেইফালে চাইছে৷ আৰু আমাৰ ফালে চাই যেন টেকেলিটোৱে মুখটিপি হাঁহি আছে৷\nক’ব নোৱাৰাকৈয়ে মোৰ মুখেৰে ওলাব খুজিছিল\n“ পিৰিতি পিৰিতি পিৰিতি\nপিৰিতি মিঠা চুৰা দৈ…’’\n← অনুভৱৰ কঠীয়াতলিত গাৰ্লছ হোষ্টেল- অনন্যা দত্ত\nসন্মানৰ কথা – নৱজিৎ মেধি →\nবুজাব নোৱাৰা আনন্দ পালো,,,ধনাবাদ।


মেঘালয়ৰ প্ৰাক্তন মুখ্যমন্ত্ৰী মুকুল চাংমাই কিয় কংগ্ৰেছ ত্যাগ কৰি TMCত যোগদান কৰিলে ?– News18 assam\nমেঘালয়ৰ প্ৰাক্তন মুখ্যমন্ত্ৰী মুকুল চাংমাই কিয় কংগ্ৰেছ ত্যাগ কৰি TMCত যোগদান কৰিলে ?\nমেঘালয়ৰ (Meghalaya) প্ৰাক্তন মুখ্যমন্ত্ৰী মুকুল চাংমাই কংগ্ৰেছ দল ত্যাগ কৰি তৃণমূল কংগ্ৰেছত যোগদান কৰিছে। তেওঁৰ লগতে দলৰ কেইবাজনো সদস্যই যোগদান কৰিছে। পিছে মুকুল চাংমাই কিয় TMCত যোগদান কৰিছে ?\nLast Updated : November 27, 2021, 00:08 IST\nমেঘালয়ৰ (Meghalaya) প্ৰাক্তন মুখ্যমন্ত্ৰী মুকুল চাংমা কংগ্ৰেছ দল ত্যাগ কৰি তৃণমূল কংগ্ৰেছত যোগদান কৰিছে। তেওঁৰ লগতে দলৰ কেইবাজনো সদস্যই যোগদান কৰিছে। পিছে মুকুল চাংমাই কিয় TMCত যোগদান কৰিছে ? তেওঁ ক'লে আমাৰ কাৰণে TMC প্ৰথম চইচ আছিল। তৃণমূলৰ লক্ষ্য আৰু উদ্দেশ্য আমাৰ সৈতে মিলাৰ বাবেই আমি যোগদান কৰিছো। ৰাইজৰ সেৱা তেওঁলোকে যিদৰে কৰি গৈছে তাৰ বাবেই আমি যোগদান কৰিছো। কমলিকা সেনগুপ্তাৰ সৈতে হোৱা এক আলাপত এনেদৰে কয় মেঘালয়ৰ প্ৰাক্তন মুখ্যমন্ত্ৰীগৰাকীয়ে।\n"মই মেঘালয়ত কংগ্ৰেছক এটা ইটাৰ পিছত আনটো ইটা দি নিৰ্মাণ কৰিছো, তেওঁলোকে মোক "চলতা হে" মনোভাৱৰ সৈতে এচি কোঠাত বহি শিকাব? এনেদৰে কংগ্ৰেছক সমালোচনা কৰিলে মুকুল চাংমাই। দলৰ প্ৰতিজন কাৰ্যকৰ্তাই মেঘালয়ত কংগ্ৰেছৰ ভেটি নিৰ্মাণ কৰিছিল। বহু লোকে নিজৰ জীৱন হেৰুৱাইছিল। আমি অন্য দলৰ সহায় নোলোৱাকৈ নিৰ্বাচন জয়ী হৈছিলো। এনে দলৰ পৰা আতৰি অহাটো কষ্টকৰ যাৰ সৈতে ইমান বছৰ একেলগে আছিলো।\nFirst published: November 27, 2021, 00:08 IST


Tumiye Mur Kolponare (তুমিয়ে মোৰ কল্পনাৰে) | Lyrics by Bhupen Hazarika | Assamese Lyrics - AssameseLyrical.com\nTumiye Mur Kolponare (তুমিয়ে মোৰ কল্পনাৰে) | Lyrics by Bhupen Hazarika\nTumiye Mur Kolponare (তুমিয়ে মোৰ কল্পনাৰে) Lyrics by Bhupen Hazarika, visit AssameseLyrical,com for more Assamese lyrics\nSong: Tumiye Mur Kolponare (তুমিয়ে মোৰ কল্পনাৰে)\nTumiye Mur Kolponare Lyrics\nTumiye Mur Kolponare Lyrics:---\nতুমিয়ে মোৰ কল্পনাৰে হৰিণীনয়না\nতুমিয়ে মোৰ জীৱনৰে মধুৰ আল্পনা\nতোমাৰ বাবেই মোৰেই সুৰৰ কতনা মূৰ্চ্ছনা\nতুমি জানা নে নেজানা ?\nজীৱন ৰণাঙ্গনত তুমি সাহসৰে তীৰ্থভূমি\nপৰাজয়ৰ নিৰাশাতো তুমিয়ে সান্ত্বনা\nতুমি জানা নে নেজানা?\nজীৱন-বনৰ গভীৰতাত উৎস তুমি সেউজৰে\nসেই সেউজৰ সুন্দৰতাও তোমাৰে হাঁহিৰে\nভাৰতৰে পূৰ্বাকাশৰ, জেউতি তুমি ন সূৰুযৰ\nতোমাৰ পোহৰ অবিহনে বৃথা পৰিকল্পনা\nতুমি জানা নে নাজানা?\nAssamese Lyrics - AssameseLyrical.com: Tumiye Mur Kolponare (তুমিয়ে মোৰ কল্পনাৰে) | Lyrics by Bhupen Hazarika


Search Result of INI pune\nমাত্ৰ ২৭৯ দিনত ১০০ কোটি ভেকছিন প্ৰদানৰ বাবে ভাৰতক বিভিন্ন ৰাষ্ট্ৰৰ প্ৰধানসকলৰ শুভেচ্ছা\nপ্ৰধানমন্ত্ৰী নৰেন্দ্ৰ মোদীয়ে ছিটাকৰণৰ অভিলেখ সফলতাক দেশৰ শক্তি আৰু সামৰ্থ্যৰ প্ৰতিফলন বুলি অভিহিত কৰে।\nএক লাখ চাকৰিৰ প্ৰতিশ্ৰুতিত আহিল প্ৰতিবন্ধকতা, শীঘ্ৰে নহয় পূৰণ\nসেই পৰিস্থিতি অনুধাৱন কৰিয়েই আৰ্থিক বোজা পাতল কৰাৰ নামত কোনো নতুন পদ সৃষ্টিৰ পৰা বিৰত থকাৰ সিদ্ধান্ত লৈছে চৰকাৰে ।\nতিনিচুকীয়াৰ ফিল’বাৰীৰ কাণ্ডক লৈ মুখ খুলিলে প্ৰাক্তন মুখ্যমন্ত্ৰী সৰ্বানন্দ সোণোৱালে\nতেওঁ ফিল'বাৰীৰ শৈক্ষিক পৰিৱেশ গঢ়ি তোলাৰ স্বাৰ্থত সকলো বিৰ্তক ইমানে শেষ কৰিবলৈ সকলো পক্ষক আহ্বান জনায়।\nআজি মনোনয়ন দাখিল কৰিব থাওৰা সমষ্টিৰ বিজেপি প্ৰাৰ্থী সুশান্ত বৰগোঁহায়ে,মুখ্যমন্ত্ৰীয়ে দিব সংগ\nশিৱ দৌলত সেৱা আগবঢ়াই উপায়ুক্ত কাৰ্যালয়ত মনোনয়ন প্ৰদান কৰিব বিজেপি প্ৰাৰ্থীজনে ।\n১৫ অক্টোবৰৰ পৰা চাৰ্টাৰ্ড বিমানেৰে ভ্ৰমণ কৰা বিদেশীসকলক পৰ্যটক ভিছা প্ৰদান কৰিব ভাৰতে\nঅৱশেষত সকলোৰে অনুৰোধমৰ্মে গৃহ মন্ত্ৰালয়ে বিদেশী পৰ্যটকক ভিছা প্ৰদানৰ সিদ্ধান্ত গ্ৰহণ কৰে ।\nGOI approves another bridge over Brahmaputra\nThe bridge will be constructed at an estimated total cost of Rs 3094 crores, said the Finance Minister. The bridge will facilitate direct connectivity to the internationally renowned silk town of Sualkuchi and the industrial region of Amingaon with Guwahati and the International airport.\nকংগ্ৰেছ নেতা ৰাহুল গান্ধী আৰু প্ৰিয়ংকা গান্ধী ভাদ্ৰাৰ খেৰীত মৃত কৃষকৰ পৰিয়ালক সাক্ষাৎ\nবৃহস্পতিবাৰে দেশৰ মুখ্য ন্যায়াধীশ এন ভি ৰমনাৰ নেতৃত্বত উচ্চতম ন্যায়ালয়ৰ বিচাৰপীঠে লখিমপুৰ খেৰীৰ গোচৰৰ শুনানি গ্ৰহণ কৰিব ।\nআজি মহালয়া,কিয় পালন কৰা হয় দুৰ্গতিনাশিনীক স্মৰণ কৰি মহালয়া?\nসেয়েহে সকলোৱে বেয়া কথা পাহৰি ভাল শক্তি আৰু ভাল চেতনা মনলৈ আনি ইয়াক পালন কৰাতো বাঞ্ছনীয়।\nIndia's firstefish market App Fishwaale launched in Assam\nLaunching the App developed by Aqua Blue Global Aquaculture Solutions Pvt. Ltd. in collaboration with Fisheries department atafunction held at Sri Sri Madhabdev Bhawan auditorium, Minister Suklabaidya said the App,aone stop solution for Aquaculture, will help the buyers and sellers to place orders and sell fish online.\nবিজেপি নেতৃত্বাধীন উত্তৰ প্ৰদেশৰ চৰকাৰক কংগ্ৰেছৰ তীব্ৰ সমালোচনা,প্ৰিয়ংকা গান্ধীক খেৰী যোৱাত বাধা\nএই নিৰ্মম আক্ৰমণৰ পিছত, কৃষকসকলকো প্ৰতিশোধ ল'বলৈ প্ৰৰোচিত কৰা হৈছিল আৰু বিজেপি নেতাজনৰ বাহনখন ভাঙি জুই লগাই পেলোৱা হৈছিল।\nউত্তৰ প্ৰদেশৰ কৃষক সকলৰ ওপৰত জঁপিয়াই পৰা কেন্দ্ৰীয় মন্ত্ৰীৰ অসংস্কাৰী পুত্ৰক শীঘ্ৰে গ্ৰেপ্তাৰ কৰাৰ দাবী\nস্পেচিয়েল-২৬ৰ দৰেই ভুৱা আয়কৰ বিষয়া হৈ লুটি নিছিল নগদ ২০ লাখ টকা আৰু ৩০ গ্ৰাম সোন\nসকলো অভিযুক্তকে ৪৮ ঘণ্টাৰ ভিতৰত গ্ৰেপ্তাৰ কৰা হৈছে।\nপুনেত নীৰজ চোপ্ৰাৰ নামেৰে ষ্টেডিয়াম উদ্বোধন কৰিলে ৰাজনাথ সিঙে\nপুনেৰ আৰ্মি স্পৰ্টছ ইনষ্টিটিউটৰ চুবেদাৰে খেলুৱৈগৰাকীক সম্বৰ্ধনা জ্ঞাপন কৰে\nপুনে ষ্টেডিয়ামৰ নাম নীৰজ চোপ্ৰাৰ নামেৰে ৰখা হ'ব: ৰাজনাথ সিং\nএমটেক আৰু পিএইচডি শিক্ষাৰ্থীসকলৰ সৈতে বাৰ্তালাপ কৰিব\nঅসমলৈ বিমানযোগে অনা হ'ল পুনে বন বিভাগে উদ্ধাৰ কৰা ৬৩ টা বিৰল প্ৰজাতিৰ কাছ\nঅসমৰ বিভিন্ন বনাঞ্চলৰ জলাশয়ত এৰি দিয়া হ'ব\nপুনে ৰাসায়নিক প্ৰকল্পত ভয়াবহ অগ্নিকাণ্ড: নিহত ১৮ গৰাকী লোকৰ বেছিভাগেই মহিলা\n৮ খন অগ্নি নিৰ্বাপক বাহিনীৰ বাহনৰ লগতে ৫০ জনকৈ অগ্নিনিৰ্বাপক বাহিনীয়ে জুই নিৰ্বাপন কৰিছিল\n31 Religious Teachers pass out from INI, Pune\nThe Institute of National Integration (INI) of Indian Army, is located at Dapodi, Pune. The Institute isatrue emissary of Indian Army stated goal of ‘Nation Building’ through ‘National Integration’ as summarized by INI’s logo ‘Unity and Diversity’.\nইংলেণ্ডৰ বিৰুদ্ধে এদিনীয়া শৃংখলাৰ বাবে ভাৰতীয় দল ঘোষণা\nইংলেণ্ড-ভাৰতৰ টি-২০ শৃংখলাত দেখুৱা দুৰ্দান্ত প্ৰদৰ্শনৰ বাবে নিৰ্বাচিত হৈছে এই সকল নতুন মুখ!\nFire breaks out at Serum Institute in Pune, 10 fire tenders rushed to spot\nAs many as 10 fire tenders were rushed to the Serum Institute of India (SII) in Maharashtra's Pune on Thursday where millions of doses of COVID-19 vaccine are being manufactured.\nPune's India Khelega Center to give training to Tribal boys and girls from Northeast\nTransportation of 56.5 lakh vaccine doses started from Pune to 13 locations across India\nAhead of the first phase of the COVID-19 vaccination drive scheduled to start from January 16, vaccine transportation has started from Pune to 13 locations across the country, Union Minister Hardeep Singh Puri said on Tuesday.\nSpiceJet carries India's first consignment of Covid vaccine 'Covidshield' from Pune to Delhi\nASOMI organises Youth Connect 2020-21\nThe youth wing of ASOMI -The Cultural Essence –aPune based organisation of Assamese diaspora organised an online event to usher in an atmosphere of positivity post Covid and to cement inter-community bonding away from home.\nAll Rights Reserved 2021 © The Janambhumi | Total visits : 63652837


লোহিত নদী - অসমীয়া ৱিকিপিডিয়া\nলোহিত নদীয়ে পৰশুৰাম কুণ্ডত ব্ৰহ্মপুত্ৰ উপত্যকা সমভূমিত প্ৰৱেশ কৰে\nলোহিত নদী বা জায়ো নদী হৈছে ভাৰত আৰু চীনৰ এখন নদী। কাংগ্ৰি গাৰ্পো ৰেঞ্জৰ তিব্বত স্বায়ত্তশাসিত অঞ্চলৰ পৰা উৎপত্তি হৈছে, তাত ইয়াক জায়ো নদী (চীনা: 察隅河) বোলে। তাৰ পৰা ই লোহিত নাম লৈ অৰুণাচল প্ৰদেশৰ পাহাৰীয়া অঞ্চলৰ মাজেৰে প্ৰায় ২০০ কিলোমিটাৰ (১২০ মাইল) অতিক্ৰম কৰি আহি অসমত চিয়াং (ব্ৰহ্মপুত্ৰ নদ)ত মিলিত হৈছে।\nহিন্দুসকলৰ এক পবিত্ৰ স্থান পৰশুৰাম কুণ্ড, লোহিত নদীৰ নামনিতেই অৱস্থিত। প্ৰতি বছৰে জানুৱাৰী মাহৰ মকৰ সংক্ৰান্তিত প্ৰায় ৭০,০০০ তকৈও অধিক ভক্ত আৰু সাধুৱে পৰশুৰাম কুণ্ডত পবিত্ৰ স্নান কৰে।\n↑ PTI (18 January 2013). "70,000 devotees take holy dip in Parshuram Kund". http://archive.indianexpress.com/news/70000-devotees-take-holy-dip-in-parshuram-kund/1061283/। আহৰণ কৰা হৈছে: 13 January 2019.\n↑ PTI (19 December 2012). "Arunachal Pradesh planning to promote tourism at Parsuram Kund". Daily News & Analysis. https://www.dnaindia.com/india/report-arunachal-pradesh-planning-to-promote-tourism-at-parsuram-kund-1779235। আহৰণ কৰা হৈছে: 13 January 2019.\nৱিকিমিডিয়া কমন্সত লোহিত নদী সম্পৰ্কীয় মিডিয়া ফাইল।\nReport Assam Floods 16 Jun 2006 - Lohit\n"https://as.wikipedia.org/w/index.php?title=লোহিত_নদী&oldid=189271"ৰ পৰা অনা হৈছে\nএই পৃষ্ঠাখন ২৮ জানুৱাৰী, ২০১৯ তাৰিখে ২৩:০৬ বজাত অন্তিম সংশোধন কৰা হৈছিল।


প্রবেশাধিকাৰ বিবৃতি | মুদ্ৰণ আৰু লেখন সামগ্ৰী সঞ্চালকালয় | অসম চৰকাৰ, ভাৰত\nঅসম চৰকাৰ মুদ্ৰণ আৰু লেখন সামগ্ৰী\tমুদ্ৰণ আৰু লেখন সামগ্ৰী সঞ্চালকালয়\nমুদ্ৰণৰ কামঃ প্ৰক্ৰিয়া আৰু সম্পাদন\nপ্ৰকাশন আৰু জাননী\nকাৰ্য্যালয় স্মাৰক পত্ৰ\nআমি এইটো নিশ্চিত কৰাৰ বাবে প্ৰতিশ্ৰুতিবদ্ধ যে মুদ্ৰণ আৰু লেখন সামগ্ৰী সঞ্চালকালয়ৰ এই অফিচিয়েল ৱেবছাইটটো যিকোনো ব্যৱহাৰ হোৱা যন্ত্ৰ, প্ৰযুক্তি বা ক্ষমতাৰ সকলো ব্যৱহাৰকাৰীৰে অভিগম্য বা প্ৰৱেশ খোলা। ইয়াৰ দৰ্শকক সৰ্বোচ্চ অভিগম্যতা আৰু ব্যৱহাৰযোগ্যতা প্ৰদান কৰিব পৰা লক্ষ্যৰে ইয়াৰ প্ৰস্তুত কৰা হৈছে। তাৰ ফলতেই এই পোৰ্টেল বিভিন্ন যন্ত্ৰ যেনে- ডেক্সটপ/লেপটপ কম্পিউটাৰ, ৱেব-এনেৱলড ডিভাইচ ইত্যাদিত দৰ্শন কৰিব পাৰি। আমি আমাৰ যথাসম্ভৱ প্ৰচেষ্টা অব্যাহত ৰাখিছো যাতে এই পোৰ্টেলৰ সমস্ত তথ্য, প্ৰতিবন্ধী ব্যক্তিৰ অভিগম্য হোৱাটো নিশ্চিত হয়। উদাহৰণস্বৰূপে দৃষ্টিশক্তিহীন এগৰাকী ব্যক্তিয়ে এই পোৰ্টেল সহকাৰী প্ৰযুক্তিৰ সহায়ত যেনে- স্ক্ৰীণ ৰীডাৰ্ছ আৰু স্ক্ৰীণ বিৰ্বধকৰ ব্যৱহাৰ কৰি সহজেই অভিগমন কৰিব পাৰে।\nআমি আমাৰ মানদণ্ডৰ পৰিমাপৰ প্ৰতি লক্ষ্য ৰাখো আৰু ব্যৱহাৰযোগ্যতা আৰু সাৰ্বজনীন ডিজাইনৰ নীতি অনুসৰণ কৰো, যি এই পোৰ্টেলৰ সকলো দৰ্শকৰ সহায়ৰ বাবে। এই পোৰ্টেলয়ো XHTML 1.0 ব্যৱহাৰ কৰি ডিজাইন কৰা হৈছে। (ভাৰত চৰকাৰৰ ৱেবছাইটসমূহৰ নিৰ্দেশনা পূৰণৰ বাবে আৰু ৱেব বিষয়বস্তু অভিগম্যতাৰ নিৰ্দেশাৱলীৰ স্তৰ ‘এ’ মানদণ্ড অনুসৰণ কৰিবলৈ বিশ্বজোৰা ৱেব সাহায্যৰ দ্বাৰা ৰূপান্তৰিত কৰা হয়।)\nপোৰ্টেলৰ তথ্যৰ কিছু অংশ বাহিৰা আন ৱেবছাইটৰ লগত লিংক কৰিও উপলব্ধ কৰোৱা হয়। সংগতি থকা বিভাগসমূহে এই ৱেবছাইটসমূহ পৰিচৰ্যা কৰে, যি এই ছাইটসমূহৰ অভিগম্যৰ বাবে দায়ী। শাৰিৰীকভাৱে অক্ষম লোকসকলৰ অভিগম্য হব পৰাকৈ ৱেবছাইটসমূহৰ মুদ্ৰণ আৰু লেখন সামগ্ৰী সঞ্চালকালয়ে কাম কৰি আছে, যদিও এতিয়ালৈ পি.ডি.এফ. ফাইলসমূহ অভিগম্য হৈ উঠা নাই। লগতে হিন্দী ভাষাত উপলব্ধ তথ্যসমূহো এতিয়ালৈ অভিগম্য হৈ উঠা নাই।\nযদি আপোনাৰ কোনো সমস্যা বা পৰামৰ্শ এই পোৰ্টেল অভিগম্যতাক লৈ আছে, আমালৈ লিখিব পাৰে/আমাক জনাব পাৰে। আপোনাৰ যোগাযোগৰ ঠিকনাৰ সৈতে কেনে ধৰণৰ সমস্যাৰ মুখামুখি হৈছে, আমাক জনাওক।\nঅভিগম্যতা বৈশিষ্ট্যৰ বিষয়ে শিকোঁ আহক।\nঅভিগম্যতা বিকল্পৰ বিষয়ে শিকোঁ আহক।\nঅভিগম্যতা বৈশিষ্ট্যৰ বিষয়ে শিকোঁ আহক\nঅভিগম্যৰ বাবে ডি.আই.টি. ৱেবছাইটত অন্তৰ্ভুক্ত বৈশিষ্ট্যসমূহ হল – মূল বিষয়বস্তুলৈ যাওক – পুনৰাবৃত্তিমূলক নেভিগেশ্যনৰ মাধ্যমেৰে নোযোৱাকৈ, পৃষ্ঠাৰ মূল বিষয়বস্তুত কিবোৰ্ড ব্যৱহাৰৰ দ্বাৰা দ্ৰুত অভিগমন প্ৰদান কৰা হয়।\nআইকনঃটেক্সক/আখৰক আইকনৰ সৈতে সংপৃক্ত কৰা হৈছে, যত শিকাৰ ক্ষেত্ৰত অক্ষম ব্যৱহাৰকাৰীয়ে সহজেই তথ্য বুজিবলৈ সক্ষম হব। গুৰুত্বপূৰ্ণ বৈশিষ্ট্য বা সুবিধাসহ যেনে- মুদ্ৰন, ইমেইল ইত্যাদিৰ লগতে কী সঞ্চালনৰ বিকল্পৰ বাবে টেক্সট লেবেলসহ আইকন প্ৰদান কৰা হৈছে।\nঅভিগম্যতা বিকল্পঃ আখৰ বা টেক্সটৰ আকাৰ পৰিৱৰ্তন কৰাৰ বাবে বিকল্প বা অপচনবোৰ এটি ৰঙৰ স্কীমত ছেট কৰি আখৰ বিন্যাস বৃদ্ধি কৰিব পাৰি। ফাইলৰ প্ৰকাৰ আৰু ফাইলৰ আকাৰৰ চিনাক্তকৰণ – ব্যৱহাৰকাৰীৰ সহায়ৰ বাবে, লিংক টেক্সটৰ ভিতৰতে, ফাইলৰ আকাৰৰ লগতে, বিভিন্ন প্ৰকাৰৰ ফাইল যেনে- পি.ডি.এফ. ফাইল, ৱৰ্ড, এক্সেল আদিৰ ওপৰত তথ্য প্ৰদান কৰা হয়। অতিৰিক্তভাৱে/লগতে লিংকৰ সৈতে বিভিন্ন আকাৰৰ ফাইলৰ বাবে আইকন বা মাউচ প্ৰদান কৰা হৈছে। ই ব্যৱহাৰকাৰীক তেওঁলোকে লিংকৰ অভিগমন কৰা নকৰাৰ সিদ্ধান্ত লোৱাত সহায় কৰে। ইদাহৰণস্বৰূপে যদি এটা লিংকত এটা পি.ডি.এফ. ফাইল খোলে, ফাইলটোৰ আকাৰ আৰু প্ৰকাৰ লিংকৰ টেক্সটে/আখৰে নিৰ্দিষ্ট কৰে।\nশিৰোনামাঃ ৱেব পৃষ্ঠাৰ বিষয়বস্তুসমূহ সঠিক শিৰোনাম আৰু উপ-শিৰোনামেৰে সু-সজ্বিত বা প্ৰণালীবদ্ধভাৱে সজোৱা হয়, যাতে ই এক সুন্দৰ পঠনযোগ্য গাঠনি প্ৰদান কৰে। H1য়ে মুখ্য শিৰোনাম আৰু H2য়ে উপ-শিৰোনামা ইংগিত কৰে।\nশীৰ্ষকঃ প্ৰতিটো ৱেব পৃষ্ঠাৰ বাবে একোটা যথাযথ নাম বা শীৰ্ষক নিৰ্দিষ্ট কৰা হয়, যাৰ সহায়ত আপুনি পৃষ্ঠাৰ বিষয়বস্তু সহজেই বুজিব পাৰে।\nবৈকল্পিক আখৰ/টেক্সটঃ দৃষ্টিশক্তিহীন ব্যৱহাৰকাৰীৰ বাবে কোনো দৃশ্যৱলী বা প্ৰতিচ্ছবিৰ বিশদ বৰ্ণনা প্ৰদান কৰা হয়। আপুনি যদি মাথো টেক্সটক সঁহাৰি জনোৱা এটা ব্ৰাউচাৰ ব্যৱহাৰ কৰিছে বা প্ৰতিচ্ছবি বা দৃশ্য প্ৰদৰ্শন ব্যৱস্থা বন্ধও থাকে, বৈকল্পিক টেক্সট পাঠ কৰি আপুনি, দৃশ্যৱলীৰ বিষয়ে সকলো জ্ঞাত হব পাৰিব। তাৰোপৰি কিছুমান ব্ৰাউচাৰত টুল টিপৰ ৰূপত, বৈকল্পিক টেক্সট প্ৰদৰ্শিত হয়, যেতিয়া ব্যৱহাৰকাৰীয়ে মাউচ, দৃশ্যাৱলীৰ ওপৰত সঞ্চালন কৰে।\nক্ৰমাগত নেভিগ্যাশ্বন পদ্ধতিঃসুসংগঠিত আৰু প্ৰদৰ্শনৰ বিশেষ প্ৰকাশভংগী সৰ্বত্ৰ ৱেবছাইটজুৰি অন্তৰ্ভুক্ত কৰা হৈছে।\nকিব’ৰ্ড সঁহাৰিঃ ৱেবছাইট কিবৰ্ড ব্যৱহাৰ কৰি, টেব আৰু ছিফ্ট+ টেব কী হেঁচা মাৰি বা ডৱাইও ব্ৰাউচ কৰিব পাৰি।\nস্বনিৰ্বাচিত আখৰ / টেক্সট আকাৰঃ ৱেব পৃষ্ঠাৰ আখৰ বা টেক্সৰ আকাৰ, প্ৰতিটো পৃষ্ঠাৰ ওপৰত থকা আখৰৰ আকাৰ সলনি কৰা আইকন ক্লিক কৰি বা হয় ব্ৰাউচৰ দ্বাৰা, নহয় অভিগম্যতা বৈকল্পিক পৃষ্ঠাৰ দ্বাৰা সলনি কৰিব পাৰি।\nএডজাষ্ট কনট্ৰাষ্ট স্কীমঃ চাক্ষুকভাৱে অক্ষম যেনে- দুৰ্বল দৃষ্টিশক্তিযুক্ত, ৰঙৰ অন্ধ্যাত্ম্যসকলে, যাতে ৱেব পৃষ্ঠাৰ তথ্যৰ সহজে বোধগম্য হব পাৰে, তাৰ বাবে বিভিন্ন আঁচনি ৱেবছাইটে প্ৰদান কৰে। ৱেব পৃষ্ঠাৰ কনট্ৰাষ্ট সলনিৰ বাবে উপলব্ধ সুবিধাই আখৰ বিন্যাস বৃদ্ধি কৰে – অভিগম্যতা বৈকল্পিক পৃষ্ঠাই, দুটা শব্দৰ মাজৰ বগা অংশৰ দূৰত্ব বৃদ্ধিৰ বিকল্প প্ৰদান কৰে। বগা অংশ দুটা পৰ্যায়লৈ বৃদ্ধি কৰিব পাৰি। এই ব্যৱস্থা দুৰ্বল দৃষ্টিশক্তি যুক্ত আৰু শিক্ষাৰ্থী যি, উপলব্ধ তথ্য পঢ়াত কিছু অসুবিধা অনুভৱ কৰে, তেনে ব্যৱহাৰকাৰীৰ বাবে বৰ সহায়কাৰী।\nঅভিগম্যতা বিকল্পৰ বিষয়ে শিকোঁ আহক\nৱেবছাইটে প্ৰদান কৰা অভিগম্যতা বিকল্প স্ক্ৰীণ ডিছপ্লে নিয়ন্ত্ৰণৰ বাবে ব্যৱহাৰ কৰক। এই বিকল্প সমূহে আখৰ বিন্যাস বৃদ্ধি কৰা, আখৰৰ আকাৰ সলনি আৰু স্পষ্টতা আৰু উন্নত বা সুবিধাজনকভাৱে পাঠ কৰাৰ বাবে সহায়কাৰী।\nআখৰৰ আকাৰ সলনি কৰাঃ ই আখৰৰ নিৰ্ধাৰিত আকাৰতকৈ, সৰু বা ডাঙৰ কৰি লোৱাকে বুজায়। ইয়াৰ বাবে পাঁচটা বিকল্প প্ৰদান কৰা হৈছে। এইবোৰ হল-\nবৃহত্তম – বৃহত্ আকাৰৰ আখৰৰে তথ্য প্ৰদৰ্শন কৰে।\nবৃহত্তম – নিৰ্ধাৰিত আকাৰৰ আখৰতকৈ সামান্য বেছি আকাৰত তথ্য প্ৰদৰ্শন কৰে।\nমধ্যম – নিৰ্দিষ্ট নিৰ্ধাৰিত আকাৰত তথ্য প্ৰদৰ্শন কৰে।\nক্ষুদ্ৰতৰ/সৰু – নিৰ্ধাৰিত আকাৰতকৈ সামান্য সৰু আকাৰৰ আখৰৰে তথ্য প্ৰদান কৰে।\nক্ষুদ্ৰতম – ক্ষুদ্ৰ আকাৰৰ আখৰেৰে তথ্য প্ৰদৰ্শন কৰে।\nআখৰৰ আকাৰ সলনি কৰিবলৈ-\n১. অভিগম্যতা বিকল্প নিৰ্বাচন/চিনাক্ত কৰক। অভিগম্য বিকল্পৰ পৃষ্ঠাটো ওলাব।\n২. আখৰৰ আকাৰ শাখাৰ পৰা, সঠিক বা প্ৰয়োজনীয় আখৰ আকাৰ নিৰ্বাচন কৰক।\n৩. ক্লিক কৰক।\nৰঙৰ প্ৰকাৰ সলাবলৈ –\nস্পষ্টভাৱে পঢ়িব পৰাকৈ খাপখোৱা পটভূমি আৰু আখৰৰ ৰং নিৰ্বাচন কৰা আৰু নিশ্চিত কৰি প্ৰয়োগ কৰা। ইয়াৰ বাবে দুটা বিকল্প প্ৰদান কৰা হৈছে। এইকেইটা হল-\nউচ্চ কনট্ৰাষ্ট – পঢ়িব পৰাৰ মান উন্নত কৰিবলৈ, স্ক্ৰীণত কলা ৰং পটভূমি হিচাপে প্ৰয়োগ কৰা আৰু আখৰতো স্পষ্টতাৰ বাবে খাপ খোৱা ৰং প্ৰয়োগ কৰা।\nমানসম্পন্ন কনট্ৰাষ্টঃ স্ক্ৰীণক তাৰ প্ৰকৃত ৰূপলৈ অনাটো।\nৰঙৰ প্ৰকাৰ সলাবলৈ-\n২. কনট্ৰাষ্ট আঁচনি শাখাৰ পৰা, নিৰ্দিষ্ট/সঠিক কনট্ৰাষ্ট চিনাক্ত বা নিৰ্বাচন কৰক।\nটোকা- ৰঙৰ আঁচনি সলনিয়ে, স্ক্ৰীণৰ/পৰ্দাৰ প্ৰতিচ্ছবিত কোনো প্ৰভাৱ নেপেলায়।\nএই পৃষ্ঠা অন্তিমবাৰ আপডেট কৰা হৈছিল: 05 Mar 2021\nদৰ্শনকাৰীৰ গণনা: 38282\nContent Ownership মুদ্ৰণ আৰু লেখন সামগ্ৰী সঞ্চালকালয়, Govt. of Assam.


প্ৰাকৃতিক সম্পদ - Notes | বিজ্ঞান ৷ নৱম শ্ৰেণী | অসমীয়া ৷ Science\nপ্ৰাকৃতিক সম্পদ – Notes\nAugust 16, 2020 August 6, 2021 AdminNCERT Solutions- অসমীয়া মাধ্যম, বিজ্ঞান - নৱম শ্ৰেণীclass 9, class ix, ncert, notes, science, solution, অসমীয়া মাধ্যম, নৱম, নৱম শ্ৰণী, প্ৰাকৃতিক সম্পদ, বিজ্ঞান\nঅসমীয়া মাধ্যমৰ, বিজ্ঞান বিষয়ৰ নৱম শ্ৰেণীৰ, অধ্যায়- 14 প্ৰাকৃতিক সম্পদ – Notes – Natural Resources ৷ পাঠ্যপুথিত থকা প্ৰশ্নাৱলী আৰু অনুশীলনীৰ প্ৰশ্ন – উত্তৰ সমূহ তলৰ Linkত Click কৰিলে পাব ৷\n(i) স্থলমণ্ডল – পৃথিৱীৰ ওপৰিভাগৰ কঠিন অংশটোক স্থলমণ্ডল বোলা হয় ৷\n(ii)জলমণ্ডল – পৃথিৱীৰ ওপৰিভাগত থকা পানীভাগ যেনে নদী, খাল, বিল, পুখুৰী, সাগৰ, মহাসাগৰ আদিক সামগ্ৰীক ভাৱে জলমণ্ডল বোলে ৷\n(iii)বায়ুমণ্ডল – জলমণ্ডল আৰু স্থলমণ্ডলৰ উপৰিভাগত বিস্তৃত হৈ থকা গেছীয় তৰপটোক বায়ুমণ্ডল বোলে ৷\n(iv)জীৱমণ্ডল – পৃথিৱীৰ তিনিটা স্তৰ – স্থলমণ্ডল, জলমণ্ডল আৰু বায়ুমণ্ডলত জীৱসমূহ বসবাস কৰে ৷ এই সমগ্ৰ অঞ্চলকে জীৱমণ্ডল বোলে ৷\n(v) জৈৱিক উপাদান –\nজীৱমণ্ডলত থকা সকলোবিলাক জীৱক একেলগে জৈৱিক উপাদান বুলি কোৱা হয় ৷ উদাহৰণ – মানুহ, আম গছ ইত্যাদি ৷\n(vi) অজৈৱিক উপাদান – জীৱমণ্ডলত থকা সকলোবিলাক জড় পদাৰ্থক একেলগে অজৈৱিক উপাদান বোলা হয় ৷ উদাহৰণ – বায়ু, পানী, মাটি ইত্যাদি ৷\n(vii) বায়ু প্ৰদূষণ – মানুহৰ কাৰ্যকলাপ বা প্ৰাকৃতিক কাৰণৰ বাবে বায়ুত অপকাৰী পদাৰ্থসমূহৰ পৰিমাণ বাঢ়ি গ’লে বায়ু প্ৰদূষণ হোৱা বুলি কোৱা হয় ৷\n(viii) এছিড বৰষুণ – জীৱাশ্ম ইন্ধনৰ দহনৰ ফলত ছালফাৰ অক্সাইড আৰু নাইট্ৰ’জেন অক্সাইড উৎপন্ন হয় ৷ এনেধৰণৰ অক্সাইড প্ৰদূষিত বায়ুৰ পৰা বৰষুণৰ পানীৰ লগত মিহলি হৈ এছিড সৃষ্টি কৰে ৷ ইয়াকে এছিড বৰষুণ বোলে ৷\nix) স্মগ – বায়ুত প্ৰদূষকৰ পৰিমাণ বাঢ়ি যোৱাৰ ফলত আকাশ ধোঁৱাৰে পূৰ্ণ হৈ পৰে ৷ ইয়াকে স্মগ বোলে ৷\n(x) বায়ু প্ৰদূষণৰ ওপকাৰিতা –\n(a) বায়ু প্ৰদূষণে শ্বাস-প্ৰশ্বাসত ব্যাঘাট জন্মাই ৷\n(b) প্ৰদুষিত বায়ু সঘনাই সেৱন কৰিলে এলাৰ্জি, কৰ্কটৰোগ, আৰু হাঁওফাঁওৰ ৰোগ হোৱা সম্ভাৱনা থাকে ৷\n(xi) পানী প্ৰদূষণ – মানুহৰ কাৰ্যকলাপ বা বিভিন্ন প্ৰাকৃতিক কাৰণৰ বাবে পানী দুষিত হ’লে পানী প্ৰদূষণ হোৱা বুলি কোৱা হয় ৷\n(xii) মাটি প্ৰদূষণ – মানুহৰ কাৰ্যকলাপ তথা বিভিন্ন প্ৰাকৃতিক কাৰণত মাটিৰ উৰ্বৰতা শক্তি হ্ৰাস পালে ইয়াক মাটি প্ৰদূষণ বুলি কোৱা হয় ৷\n(xiii) হিউমাচ – মাটিৰ বহিঃস্তৰত মৃত জীৱৰ পচন হোৱা ক্ষুদ্ৰ ক্ষুদ্ৰ উপাদানবোৰ মিহলি হৈ থাকে ৷ ইয়াকে হিউমাচ বোলে ৷\n(xiv) নাইট্ৰ’জেন স্থিতিকৰণ বেক্টেৰিয়া –\nকিছুমান বেক্টেৰিয়াই বায়ুমণ্ডলৰ পৰা নাইট্ৰ’জেন গ্ৰহণ কৰি নাইট্ৰেট আৰু নাইট্ৰাইটলৈ পৰিৱৰ্তন কৰে আৰু সেইবোৰৰ পৰা প্ৰয়োজনীয় যৌগ আদি সৃষ্টি কৰে ৷ এনে ধৰণৰ বেক্টেৰিয়াক নাইট্ৰ’জেন স্থিতিকৰণ বেক্টেৰিয়া বোলে ৷\n(xv) নাইট্ৰ’জেন স্থিতিকৰণ বেক্টেৰিয়াবিলাকক মাহ জাতীয় শস্যৰ শিপাত থকা ন’ডিওল নামৰ টেমুনাবোৰত পোৱা যায় ৷\n(xvi) সেউজগৃহ গেছৰ উদাহৰণ – কাৰ্বন ডাই অক্সাইড (CO2), মিথেন (CH4) ইত্যাদি ৷\n(vii) প্ৰশ্ন – বায়ুমণ্ডলত কাৰ্বন ডাই অক্সাইডৰ ভাৰসাম্যতা কেনেদৰে অটুত থাকে ?\nউত্তৰ – আমাৰ বায়ুমণ্ডলত কার্বন ডাই অক্সাইডৰ শতকৰা পৰিমাণ তলত দিয়া দুটা কাৰণত নির্দিষ্ট পৰিমাণত ৰাখিব পৰা যায় –\n(a) সেউজীয়া উদ্ভিদে সূর্যৰ পোহৰৰ উপস্থিতিত কার্বন ডাই অক্সাইড পৰা গ্লুক’জ উৎপন্ন কৰে ।\n(b) কিছুমান সামুদ্রিক প্রাণীয়ে পানীত দ্ৰৱীভূত কার্বনেট ব্যৱহাৰ কৰি সিহঁতৰ দেহৰ খোলা গঠন কৰে।\nএনেকৈ, বায়ুমণ্ডলত কার্বনডাই অক্সাইডৰ ভাৰসাম্য অটুত থাকে।\n(viii) প্ৰশ্ন – জীৱসম্পদৰ ওপৰত পানী প্ৰদূষণে কেনেদৰে প্ৰভাৱ পেলায় ?\nউত্তৰ – পানী প্ৰদূষণে জীৱসম্প্ৰদায়ৰ ওপৰত যথেষ্ট প্রভাৱ পেলায়।\n1. অবাঞ্ছিত পদার্থ যেনে- ৰাসায়নিক পদার্থ, কীটনাশক পদার্থ পানীত মিহলি হৈ থাকে । ফলত পানী বিষাক্ত হৈ পৰে।\n2. পানী প্ৰদূষণৰ ফলত লাগতীয়াল পদাৰ্থৰ বিনাশ ঘটে । পানীত দ্ৰৱীভূত হৈ থকা অক্সিজেন জলজ উদ্ভিদ আৰু প্রাণীসমূহে ব্যৱহাৰ কৰে। যদি প্ৰদূষণৰ বাবে পানীত অক্সিজেনৰ পৰিমাণ কমি আহে তেতিয়া ইহঁতৰ যথেষ্ট ক্ষতি সাধন হয়। ইয়াৰ উপৰিও আন পোষক পদাৰ্থৰ পৰিমাণ কমি যায়।\n3. পানী প্ৰদূষণৰ কাৰণে উষ্ণতাৰ সালসলনি হয়। জলচৰ জীৱসমূহৰ কাৰণে এটা নির্দিষ্ট উষ্ণতাৰ প্রয়োজন। নির্দিষ্ট উষ্ণতাৰ তাৰতম্য ঘটিলে জীৱসমূহ জীয়াই থকাত ব্যাঘাট জন্মে। বিশেষকৈ উষ্ণতাৰ তাৰতম্য বিভিন্ন জলচৰ জীৱৰ কণী আৰু পলুৰ বাবে হানিকাৰক।\nপ্ৰাকৃতিক সম্পদ – পাঠ্যপুথিত থকা প্ৰশ্নাৱলী আৰু অনুশীলনী\nআমাৰ চাৰিওকাষৰ বস্তুবোৰ – Notes\nআমাৰ চাৰিওকাষৰ পদাৰ্থবোৰ বিশুদ্ধনে ? – Notes\nঅনু আৰু পৰমাণু – Notes\nজীৱৰ মৌলিক একক – Notes\nকলা – Notes\nজীৱৰ বিচিত্ৰতা – Notes\nবল আৰু গতি বিষয়ক সূত্ৰসমূহ – – Notes\nমহাকৰ্ষণ – Notes\nশব্দ – Notes\nআমি অসুস্থ হওঁ কিয় ? – Notes\nখাদ্য সম্পদৰ উৎকৰ্ষ সাধন – Notes\nPrevious Previous post: Project Lion, Project Dolphin launched by PM Modi during I-Day celebration\nNext Next post: The 4th session of BRICS anti-drug working group held\n10 Replies to “প্ৰাকৃতিক সম্পদ – Notes”\nPingback: প্ৰাকৃতিক সম্পদ | বিজ্ঞান ৷ নৱম ৷ শ্ৰেণী | Science | Assamese |\nPingback: বল আৰু গতি বিষয়ক সূত্ৰসমূহ - Notes | বিজ্ঞান ৷ নৱম ৷ শ্ৰেণী | Assamese |\nPingback: অণু আৰু পৰমাণু - Notes | বিজ্ঞান ৷ নৱম ৷ শ্ৰেণী | Science | Assamese |\nPingback: মহাকৰ্ষণ - Notes | বিজ্ঞান ৷ নৱম ৷ শ্ৰেণী | Assamese |\nPingback: জীৱৰ মৌলিক একক - Notes | বিজ্ঞান ৷ নৱম শ্ৰেণী | Science | Class IX\nPingback: খাদ্য সম্পদৰ উৎকৰ্ষ সাধন - Notes | বিজ্ঞান ৷ নৱম শ্ৰেণী | Science | Class IX\nPingback: কলা - Notes | বিজ্ঞান ৷ নৱম শ্ৰেণী | অসমীয়া ৷ Science | Class IX | Assamese\nPingback: শব্দ - Notes | বিজ্ঞান ৷ নৱম শ্ৰেণী | Science | Class IX\nPingback: আমাৰ চাৰিওকাষৰ পদাৰ্থবোৰ বিশুদ্ধনে ? - Notes | বিজ্ঞান ৷ নৱম শ্ৰেণী |\nPingback: আমাৰ চাৰিওকাষৰ বস্তুবোৰ - Notes | বিজ্ঞান ৷ নৱম শ্ৰেণী | অসমীয়া ৷ Science


Gold Price:শ্বেয়াৰ বজাৰৰ অস্থিৰতাৰ মাজত সোণ আৰু ৰূপৰ মূল্য বাঢ়িল নে কমিল?– News18 assam\nHome » photogallery » lifestyle »Gold Price: শ্বেয়াৰ বজাৰৰ অস্থিৰতাৰ মাজত সোণ আৰু ৰূপৰ মূল্য বাঢ়িল নে কমিল ? জানক আজিৰ দাম ...\nGold Price: শ্বেয়াৰ বজাৰৰ অস্থিৰতাৰ মাজত সোণ আৰু ৰূপৰ মূল্য বাঢ়িল নে কমিল ? জানক আজিৰ দাম ...\nশ্বেয়াৰ বজাৰত অস্থিৰতাৰ মাজত সোণৰ মূল্য আজি সামান্য বৃদ্ধি পাইছে। সোণৰ মূল্য বিশ্বব্যাপী প্ৰৱণতাৰ ধৰণে প্ৰায় স্থিৰ হৈ আছে। MCXত, সোণৰ মূল্য (gold Price) প্ৰতি ১০ গ্ৰামত ০.১৫ শতাংশ বৃদ্ধি হৈ ৪৮ হাজাৰ টকা হৈছে।\n| December 06, 2021, 16:36 IST\nৰূপৰ মূল্য (Silver Price) ০.২৪ শতাংশ শক্তিশালী হৈ প্ৰতি কিলোগ্ৰামত ৬১,৬৬৫ টকাত ব্যৱসায় কৰি আছে। আগদিনা সোণে প্ৰতি ১০ গ্ৰামত ১ শতাংশ বা ৫৫০ টকা লাভ কৰিছিল, আনহাতে ৰূপৰ মূল্য ০.৭৩ শতাংশ বা প্ৰতি কিলোগ্ৰামত ৪৪৪ টকা বৃদ্ধি পাইছিল।


Candid Chronicles ..বিক্ষিপ্ত : =নিয়ম ভঙাৰ নিয়ম=\nমানৱ সভ্যতাই যোৱা দুটা শতিকা বিজ্ঞান আৰু প্ৰযুক্তিবিদ্যাৰ নামতে ব্যয় কৰিলে। হয় বহুত উন্নতিও হ’ল, কিন্তু সমস্যা বাঢ়িল, অসুখী মানুহৰ সংখ্যা বাঢ়িল। গতিকে বহুতে কথাবোৰ আন ধৰণে চিন্তা কৰিবলৈ আৰম্ভ কৰিছে আজিকালি। গতিকে আৰম্ভ হৈছে “লিবাৰেল আৰ্ট কলেজ” বিলাক, যি প্ৰফেচনেল শিক্ষাৰ পৰিৱৰ্তে মানুহৰ সামগ্ৰিক বুদ্ধিমত্তা আৰু জ্ঞান বৃদ্ধিৰ পোষকতা কৰে।\nশেহতীয়া সময়চোৱাত, বিশেষকৈ ভাৰতত, কলাৰ শিক্ষাই যথোপযুক্ত গুৰুত্ত্ব নেপালে,ভাল ছাত্ৰ-ছাত্ৰীসকলে কেৱল প্ৰফেচনেল শিক্ষাৰ প্ৰতি আকৰ্ষিত হ’ল। তাৰ ফলাফল আজি আমাৰ চকুৰ আগত।\nআজি কালি কলাৰ যি শিক্ষা দিয়া হয়, সি প্ৰায় উদ্দেশ্যবিহীন হৈ পৰিছে বুলি ধাৰণা হয়, কাৰণ আজিকালি শিক্ষাৰ একমাত্ৰ উদ্দেশ্য কেৱল উপাৰ্জন কৰা, চাকৰি কৰা। এজন সাধাৰণ ছাত্ৰই ৰাজনীতি বিজ্ঞানত মেজৰ লৈ পঢ়ি, এৰিষ্টটল, মাৰ্ক্স, হৃদয়ংগম কৰি যদি DTO অফিচৰ সহকাৰীৰ চাকৰি এটা পায়, তেও সেই কলেজলব্ধ জ্ঞানেৰে কি কৰিব(শিক্ষকতালৈ যোৱাখিনিৰ কথা বাদ দিলো, তেওলোকে আকৌ সেইখিনিকে অনাগত প্ৰজন্মক শিকাব, গৱেষণাৰ অৱস্থাও তথৈবচ যদিও ইয়াত দুই এটা ভাল কাম কৰাৰ সুযোগ নথকা নহয়) ? তাতকৈ তেও ফাইলিং কৰা, নোট লিখা, মেম নাম্বাৰ দিয়া আদি কামবোৰেই কলেজত শিকিলে ভাল আছিল। এইবোৰ ভকেচনেল শিক্ষা, মানুহক যদি কেৱল চাকৰি কাৰিবৰ কাৰণেই শিক্ষা লাগে, তেন্তে বাকীবোৰ বন্ধ কৰি কেৱল প্ৰফেচনেল শিক্ষা দিয়াৰ ব্যৱস্থা কৰা হওক, ৰাজনীতি, দৰ্শন, সমাজবিদ্যা আদি পঢ়ি নিজৰ লগতে সমাজৰ সময় আৰু অৰ্থ ব্যয় কিয় কৰিব লাগে।\nশিক্ষা মানুহৰ কামত আহিবই লাগিব, অৰ্থাৎ ব্যৱহাৰিক হবই লাগিব। নহ’লে সেই শিক্ষা মূল্যহীন। (ব্যৱহাৰিক বোলোতে মই প্ৰফেচনেল শিক্ষাৰ কথা কোৱা নাই, মানুহ বা সমাজৰ কামত অহাৰ কথা কৈছো)\nকথাটো হ’ল কলাৰ শিক্ষাই ভেলু এডিচন কৰিব লাগিব। চাকৰি বাকৰিৰ কথা বাদ, কিন্তু কলাৰ শিক্ষাই সমাজকখনক সামগ্ৰিক ভাৱে আগুৱাই নিয়াত অৰিহণা যোগাবই লাগিব, বৰ্তমান সেইটো হোৱা নাই যেন ধাৰণা হয়।\nআমি ভাবিবলৈ লৈছো, কলানো আৰু পঢ়িব লগা বস্তুনে, সেইবোৰ পঢ়ি কি লাভ হব? কি কামত আহিব? সেইবোৰ দেখোন সকলোৱেই জানেই.....কিন্তু কথাটো তেনেকুৱা নহয়, সাহিত্য, সংগীত, চিত্ৰকলা, চিনেমা, অভিনয় আদি যিয়েই নহওক, ইয়াত নিয়ম আছে, কিবা কৰিবলৈ প্ৰথমতে সেইবোৰ শিকি লোৱাৰ প্ৰয়োজন আছে, কঠোৰ অনুশীলনৰ প্ৰয়োজন আছে।\nআচলতে বেলেগ এটা কথা কবলৈ গৈ আন কিবাহে ক’লোগৈ.........\nকথাটো আৰম্ভ হৈছিল ইনবক্সত এখন চিনেমাৰ আলোচনাৰ মাজেৰে। আজিকালি মানুহে পইচা দুটামান হ’লেই চিনেমা কৰিবলৈ আগবাঢ়ে, লাগিলে চিনেমাৰ ভাষাটোৰ ওপৰত নূন্যতম জ্ঞানখিনি নেথাককেই লাগে। তাৰ পৰা চিনমা উদ্যোগটোৰ একো লাভ নহয়, আৰু সামগ্ৰিক ভাৱে বেয়া প্ৰভাৱ হে পৰে। বহুতো গল্পকাৰ, কবি ওলাল, তেওলোকৰ এই বিষয়ে কেইটাৰ ওপৰত নূন্যতম জ্ঞানখিনিও নথকা যেন লাগে।\nহয়, কলাত নিয়ম ভঙাৰ অধিকাৰ আছে, ডিকনষ্ট্ৰাকচন কৰিব পাৰি, কল্পনাৰ ঘোঁৰাৰ লেকাম খুলি দিব পাৰি....\nপিছে সি নিয়ম ভঙাৰ নে নিয়ম, নিয়মহীনতাৰ নহয়।\nPosted by abhijitK at 12:15 AM


১৩২ বছৰৰ মূৰত ২ মেচৰ টেষ্ট শৃংখলাত ৪ পৃথক অধিনায়ক - নিয়মীয়া বাৰ্তা\n১৩২ বছৰৰ মূৰত ২ মেচৰ টেষ্ট শৃংখলাত ৪ পৃথক অধিনায়ক\nBy নিয়মীয়া বাৰ্তা On Dec 4, 2021\nনিয়মীয়া বাৰ্তা ৪ ডিচেম্বৰঃ সুদীর্ঘ ১৩২ বছৰৰ মূৰত প্রথমবাৰৰ বাবে দুখন মেচৰ টেষ্ট শৃংখলাত চাৰিগৰাকী অধিনায়কক দেখিবলৈ পোৱা গ’ল৷ মুম্বাইৰ ৱাংখেড়ে ষ্টেডিয়ামত ভাৰত আৰু নিউজিলেণ্ডৰ মাজত শুকুৰবাৰৰ পৰা আৰম্ভ হোৱা দ্বিতীয় তথা অন্তিম টেষ্টত বিৰাট কোহলি আৰু টম লাথামে অধিনায়কৰ ৰূপত খেলপথাৰত নমাৰ লগে লগে এই মেচখন ইতিহাসৰ পাতত সন্নিৱিষ্ট হয়৷\nউল্লেখ্য যে প্রথম টেষ্টত আজিংক্য ৰাহানেই ভাৰতক আৰু কেন উইলিয়ামছনে নিউজিলেণ্ডক নেতৃত্ব দিছিল৷ কিন্তু বিশ্রাম সামৰি দললৈ উভতি অহা কোহলিয়ে আজি টীম ইণ্ডিয়াৰ নেতৃত্বৰ দায়িত্ব পুনৰ গ্রহণ কৰে৷ কোহলিৰ প্রত্যাৱর্তন প্রত্যাশিত আছিল যদিও নিউজিলেণ্ডৰ অধিনায়ক কেন উইলিয়ামছন আঘাতপ্রাপ্ত হোৱাত টম লাথামে অপ্রত্যাশিতভাৱে দ্বিতীয় টেষ্টত আলহী দলটোৰ নেতৃত্ব লাভ কৰে৷ দুখন মেচৰ টেষ্ট শৃংখলাত এইদৰে চাৰিগৰাকী পৃথক অধিনায়কে দায়িত্ব লাভ কৰাৰ পৰিঘটনা ইয়াৰ পূর্বে ১৮৮৯ চনত অন্তিমবাৰৰ বাবে দেখিবলৈ পোৱা গৈছিল৷ ইংলেণ্ডে দক্ষিণ আফ্রিকাৰ মাটিত দুখন মেচৰ টেষ্ট শৃখলা খেলাৰ সময়ত চাৰিগৰাকী পৃথক অধিনায়কে খেলপথাৰত নামিছিল৷\nৰাষ্ট্রসংঘৰ কার্যালয়ত বন্দুকধাৰীৰ উপস্থিতিক কেন্দ্র কৰি চাঞ্চল্য\nঅনাকাংক্ষিত অভিলেখ বিৰাটৰ\nকোহলিৰ পাছত কোন? নাম ওলাইছে এইজন ক্ৰিকেটাৰৰ…\nটেষ্ট দলৰ নেতৃত্ব এৰিলে বিৰাট কোহলীয়ে\nপ্রত্যাৱর্তনৰ বাবে সাজু ‘সুস্থ’ কোহলি\nআহমেদাবাদৰ অধিনায়ক হার্দিক!\nক’ভিডৰ শুকান কাহৰ পৰা কিদৰে মুক্তি পাব\nবলীউডৰ তাৰকাৰ মকৰ সংক্ৰান্তি-পংগল উদযাপন\nদিল্লীত গণৰাজ্য দিৱসত নাথাকিব পাৰে অসমৰ প্রতীকপট\nপৰীক্ষা গৃহতে হ’ব মেট্রিক উচ্চতৰ মাধ্যমিক পৰীক্ষা\nPrev Next 1 of 6,086\nক’ভিডকালতে দুগুণলৈ বাঢ়িল ১০জন ধনকুৱেৰৰ সম্পত্তি\nভেকচিন নোলোৱা বাবে ভৰিব লাগিব মাহিলী জৰিমনা\nক’ভিডত নতুনকৈ আক্ৰান্ত ২.৫৮ লাখ\nজ্ঞানজ্যোতি গ্ৰন্থগাৰৰ পঞ্চম প্ৰতিষ্ঠা দিৱস “কিতাপৰ দিন” উদযাপন\nPrev Next 1 of 3,043\nঅসমৰ সৰ্বাধিক প্ৰচলিত দৈনিক বাতৰিকাকত। ২০১১ চনৰ ৪ মাৰ্চত বাতৰিকাকতখন প্ৰথম প্ৰকাশ পায়। কাকতখনৰ সম্পাদক নৰেশ কলিতা। বাতৰি কাকতখনৰ চাৰিটা সংস্কৰণ গুৱাহাটী, ডিব্ৰুগড়, বিশ্বনাথ চাৰিআলি আৰু গোৱালপাৰাৰ পৰা একেসময়তে প্ৰকাশ পায়।\nPrev Next 1 of 7,607\n© 2022 - নিয়মীয়া বাৰ্তা. All Rights Reserved.


আই পি এলৰ ট্ৰফীৰে সন্তুষ্ট নহয় পাণ্ডিয়া ! লাগে এইকেইটা ট্ৰফীও - Olympia Sports\nHomeNewsআই পি এলৰ ট্ৰফীৰে সন্তুষ্ট নহয় পাণ্ডিয়া ! লাগে এইকেইটা ট্ৰফীও\nআই পি এলৰ ট্ৰফীৰে সন্তুষ্ট নহয় পাণ্ডিয়া ! লাগে এইকেইটা ট্ৰফীও\nঅধিনায়ক হিচাপে নিজৰ দক্ষতাৰ প্ৰমাণ দিলে হাৰ্ডিক পাণ্ডিয়াই । আই পি এলত আত্মপ্ৰকাশ কৰা গুজৰাট টাইটানছক প্ৰথমবাৰৰ বাবে নেতৃত্ব প্ৰদান কৰা পাণ্ডিয়াই দলটোক সন্মুখৰ পৰা নেতৃত্ব দি বিজয়ৰ খিতাপ স্পৰ্শ কৰাৰ সুযোগ দিলে । আত্মপ্ৰকাশ কৰিয়েই গুজৰাট হৈ পৰিল চেম্পিয়ন ।\nপ্ৰথমবাৰৰ বাবে এনে এক মেগা ইভেণ্টত দলক নেতৃত্ব প্ৰদান কৰি পাণ্ডিয়াই নিজৰ দক্ষতাৰ প্ৰমাণ দাঙি ধৰিলে । অধিনায়ক হিচাপে অনভিজ্ঞ পাণ্ডিয়াই অধিনায়কত্বৰ যি সুযোগ লাভ কৰিলে সেই সুযোগৰ সদব্যৱহাৰ কৰি এবাৰতে হৈ পৰিল ছুপাৰহিট ।\nআই পি এলৰ চূড়ান্ত খেলত বেটে, বলে উজলি উঠা পাণ্ডিয়াৰ প্ৰদৰ্শন আছিল দলটোৰ বিজয়ৰ অন্যতম মুখ্য কাৰণ । ৰাজস্থানৰ শক্তিশালী বেটিং ক্ৰমৰ আটাইকেইজন তাৰকা পাণ্ডিয়াৰ চিকাৰ হৈছিল । পাণ্ডিয়াই বলত পেভেলিয়নমুখী হৈছিল বাটলাৰৰ দৰে বিধ্বংসী বেটছমেন । আনহাতে বেটিঙৰ সময়ত পাণ্ডিয়াই পৰিস্থিতি অনুসৰি অভিজ্ঞতাৰ সদব্যৱহাৰ কৰি দললৈ সুন্দৰ বৰঙণি আগবঢ়ালে — যিয়ে দলটোক বিজয়ৰ বাট মকুলি কৰি দিলে । ৭ উইকেটত গুজৰাটে বিজয় সাব্যস্ত কৰি ইতিহাস ৰচনা কৰে ।\nআই পি এল শেষ হোৱাৰ পিচতে এতিয়া সকলোৱে নিজ নিজ ফ্ৰেঞ্চাইজিৰ পৰিচয় আঁতৰাই ভাৰতীয় দলৰ খেলুৱৈ হিচাপে পুনৰ সংগঠিত হৈছে । কিয়নো সন্মুখত আছে ঘৰুৱা মাটিত দক্ষিণ আফ্ৰিকাৰ বিৰুদ্ধে টি-২০ শৃংখলা আৰু ইংলেণ্ডৰ বিৰুদ্ধে টেষ্ট । এই দুই শৃংখলাক কেন্দ্ৰ কৰি পাণ্ডিয়াই কৰিছে অতি গুৰুত্বপূৰ্ণ মন্তব্য ।\nদীৰ্ঘদিন ধৰি পিঠিৰ আঘাতত ভূগি আছিল পাণ্ডিয়া । পিঠিৰ আঘাতৰ বাবেই পাণ্ডিয়াই পূৰ্বে বহু কেইখন মেচত ভাৰতীয় দলৰ হৈ খেলিছিল যদিও বলিং কৰাৰ পৰা বিৰত আছিল । বহু সময়ত তেওঁ দলৰ পৰা এই পিঠিৰ আঘাতৰ বাবেই বাহিৰত থাকিবলগীয়া হৈছিল । আনকি আই পি এলৰ পূৰ্বে পিঠিৰ আঘাতৰ পৰা সম্পূৰ্ণ ৰূপে আৰোগ্য লাভ নকৰিলে পাণ্ডিয়াক আই পি এল খেলাৰ বাবে অনুমতি দিয়া নহ’ব বুলি বি চি চি আইৰ পৰা প্ৰকাশ পাইছিল ।\nকিন্তু আই পি এলৰ পূৰ্বে এই পিঠিৰ আঘাতৰ পৰা নিজকে মুক্ত কৰিবলৈ সক্ষম হ’ল পাণ্ডিয়া ।দীৰ্ঘদিনীয়া আঘাতৰ সমস্যাৰ পৰা পৰিত্ৰাণ লাভ কৰা পাণ্ডিয়াই এইবাৰ টুৰ্ণামেণ্টত সৰ্বাংগীন দক্ষতাৰে অনুৰাগী, দলীয় সমৰ্থক তথা আই পি এল উপভোগকাৰীসকলক মন্ত্ৰমুগ্ধ কৰি ৰাখিলে । ফলত আই পি এল প্ৰদৰ্শনৰ ওপৰত ভিত্তি কৰি পাণ্ডিয়াক পুনৰ ৰাষ্ট্ৰীয় দলত স্থান দিয়া হৈছে ।\nদীৰ্ঘদিন ধৰি বলিং কৰাৰ পৰা বিৰত থকা পাণ্ডিয়াই আই পি এলৰ আটাইকেইখন মেচতে সুন্দৰ বলিং কৰিবলৈ সক্ষম হৈছে । চূড়ান্ত মেচখনত পাণ্ডিয়াই বলিঙেৰে ৰাজস্থান ৰয়েলছৰ বেটিং অৰ্ডাৰৰ মূল মেৰুদণ্ডই ভাঙি পেলাবলৈ সক্ষম হৈছিল ।\nপাণ্ডিয়াই ৰাজস্থানৰ অধিনায়ক তথা বিস্ফোৰক বেটছমেন সঞ্জু চেমচন, জোছ বাটলাৰ আৰু চিমৰন হেটমেয়াৰৰ দৰে তিনিটা অতি গুৰুত্বপূৰ্ণ উইকেট দখল কৰিলে । হাৰ্ডিকৰ অধিনায়কত্বত ৰাজস্থানৰ ইনিংছ ২০ অভাৰত ৯ উইকেটত ১৩০ ৰাণতে সমাপ্ত হয় । হাৰ্ডিকে বেটেৰে ৩০ ৰাণ কৰে।\n২৮ বছৰীয়া তাৰকাগৰাকীক ফাইনেলখনৰো শ্ৰেষ্ঠ ক্ৰিকেটাৰ হিচাপে বিবেচিত কৰা হ’ল । এইদৰেই আই পি এলত জিলিকি উঠা হাৰ্ডিকৰ পৰৱৰ্তী লক্ষ্য বাৰু কি ? এই প্ৰশ্ন হাৰ্ডিক পাণ্ডিয়াক কৰা হৈছিল । ইয়াৰ উত্তৰত গুজৰাট টাইটানছৰ অধিনায়কজনে কয়, “যিয়েই নহওঁক, আমি ভাৰতৰ হৈ বিশ্বকাপ জিকিব লাগিব । মই দলক (টিম ইণ্ডিয়াক) মোৰ সকলো খিনি দিম । মই দলক প্ৰথম স্থান দি আহিছো । মোৰ লক্ষ্য সৰল, মই মোৰ দল (টিম ইণ্ডিয়া) জয় হোৱাটো নিশ্চিত কৰিব বিচাৰো ।”\nৰাষ্ট্ৰীয় দললৈ উভতি অহাৰ পাছত হাৰ্ডিকে কয়,- “দেশক প্ৰতিনিধিত্ব কৰাটো মোৰ বাবে সদায়েই আনন্দদায়ক । এদিনীয়া, টি-২০ যিয়েই নহওঁক, মই বিশ্বকাপ জিকিব বিচাৰো ।”\nPrevious articleআই পি এল ২০২২ত ৰাজস্থানে কোবালে আটাইতকৈ বেছি ছয়, আটাইতকৈ কম কোবোৱা দলটোৰ নামে চকু কপালত তুলিব আপোনাৰ\nNext articleপুনৰ চেম্পিয়নছ ট্ৰফী জয় ৰিয়েল মাদ্ৰিদৰ, শুভ মুহূৰ্তত দল এৰিলে তাৰকা অধিনায়ক মাৰ্চেলোৱে\n১৪ মাৰ্চত নাজিৰা ব’ৰ্ডিং খেল পথাৰত ছিক্স এ চাইড ক্ৰিকেট টুৰ্ণামেণ্ট


বড়োভূমিৰ ১২টা বিধানসভা সমষ্টি কোনে দখল কৰিব? AJP-ৰাইজৰ দলে BPFক দিবনে এৰি?– News18 Assam\nবড়োভূমিৰ ১২টা বিধানসভা সমষ্টি কোনে দখল কৰিব? AJP-ৰাইজৰ দলে BPFক দিবনে এৰি?\n»বড়োভূমিৰ ১২টা বিধানসভা সমষ্টি কোনে দখল কৰিব? AJP-ৰাইজৰ দলে BPFক দিবনে এৰি?\nUpdated:February 18, 2021, 9:35 AM IST\nইতিমধ্যে ৰাইজৰ দল আৰু অসম জাতীয় পৰিষদৰ সৈতে গোপনে আলোচনা চলাইছে BPF মুৰব্বী হাগ্ৰামা মহিলাৰীয়ে!\nLast Updated: February 18, 2021, 9:35 AM IST\nএপ্ৰিলত অনুষ্ঠিত হ'বলগীয়া অসম বিধানসভাৰ নিৰ্বাচনত BTRৰ এলেকাধীন বাৰটা সমষ্টিক নিজৰ দখললৈ নিবলৈ ৰণনীতি প্ৰস্তুত কৰিছে প্ৰতিটো ৰাজনৈতিক দলে৷ BPFৰ দখলত থকা বাৰটা বিধানসভা সমষ্টিক নিজৰ দখললৈ নিবলৈ সাজু BJP-UPPL-GSPৰ মিত্ৰজোঁট৷ কিন্তু সম্ভৱ হ'বনে এই ৰণনীতি?\nBTR চুক্তিৰ পিছত হাগ্ৰামা মহিলাৰী নেতৃত্বাধীন BPFৰ দখলত সোতৰটা বছৰে থকা বড়োভূমিৰ শাসনভাৰ নিজ দখললৈ নিছিল প্ৰমোদ বড়ো নেতৃত্বাধীন UPPL-এ৷ UPPLক সহযোগ কৰিলে BJP আৰু সাংসদ নৱ কুমাৰ শৰণীয়া GSP–এ৷ ইয়াৰ পিছত এইবাৰ BPFৰ দখলত থকা বাৰটা বিধানসভা সমষ্টি নিজ দখললৈ নিবলৈ ৰণনীতি প্ৰস্তুত কৰিছে BTRত মিত্ৰতাত থকা BJP-UPPL-GSPৰ মিত্ৰজোঁটে৷ তিনিওটা দলে আসন্ন বিধানসভাৰ নিৰ্বাচনত বাৰটা সমষ্টিত আসন ভাগ-বতৰা কৰি নিৰ্বাচনত প্ৰতিদ্বন্দ্বিতা কৰিবলৈ সাজু হৈছে৷\nইতিমধ্যে বাক্সাৰ দুটা আৰু চিৰাঙৰ দুটা, মুঠ চাৰিটা বিধানসভা সমষ্টিত নিৰ্বাচন খেলাৰ বাবে সাজু হৈছে নৱ কুমাৰ শৰণীয়াৰ GSP৷ এই কথা নৱ কুমাৰ শৰণীয়াই ৰাজহুৱাও কৰিছে৷\nGSPক এৰি দিয়া চাৰিটা সমষ্টিৰ পিছত UPPL আৰু BJP–এ বাকী আঠটা সমষ্টিত প্ৰতিদ্বন্দ্বিতা কৰিব৷ কিন্তু BJP-UPPL-GSPৰ ৰণনীতিৰ দৰে নিজৰ দখলত দীৰ্ঘদিনে থকা বিধানসভাৰ সমষ্টি কেইটাত ক্ষমতা অটুত ৰাখিবলৈ বদ্ধপৰিকৰ BPF৷\nইতিমধ্যে ৰাইজৰ দল আৰু অসম জাতীয় পৰিষদৰ সৈতে গোপনে আলোচনা চলাইছে BPF মুৰব্বী হাগ্ৰামা মহিলাৰীয়ে! বড়োভূমিৰ বাহিৰৰ সমষ্টিসমূহত ৰাইজৰ দল আৰু অসম জাতীয় পৰিষদৰ প্ৰাৰ্থীক BPF–এ সমৰ্থন দিবলৈ সাজু হৈছে৷ ইয়াৰ বিনিময়ত বড়োভূমিৰ বাৰটা বিধানসভাৰ সমষ্টিত ৰাইজৰ দল আৰু অসম জাতীয় পৰিষদে BPFক এৰি দিব লাগিব৷ এইক্ষেত্ৰত গোপনে চলা আলোচনাই বিশেষ গতি লাভ কৰিছে বুলি BPFৰ এক শীৰ্ষ সূত্ৰই সদৰি কৰিছে৷\nঅৱশ্যে ৰাইজৰ দল আৰু অসম জাতীয় পৰিষদে এই পৰ্যায়ৰ আনুষ্ঠানিকভাৱে কোনো কথা খুলি কোৱা নাই৷ কিন্তু এই বুজাবুজিৰ ভিত্তিতেই আগন্তুক এপ্ৰিলত অনুষ্ঠিত হ'বলগীয়া নিৰ্বাচনত BPF–এ নিৰ্বাচন খেলিব৷ AJPৰ সভাপতি লুৰিণজ্যোতি গগৈয়ে এই সন্দৰ্ভত বুধবাৰে ক'লে- “BPFৰে মিত্ৰতাৰ সন্দৰ্ভত আমাৰ আলোচনা চলি আছে আৰু বিষয়টো যোগাত্মক দিশত আগবাঢ়িছে৷”\nইপিনে ৰাইজৰ দল আৰু অসম জাতীয় পৰিষদৰ সৈতে মিত্ৰতা কৰিবলৈ বাৰম্বাৰ চেষ্টা কৰিও সফল নোহোৱা কংগ্ৰেছ-AIUDFএ বড়োভূমিৰ বাৰটা সমষ্টিত কেনেদৰে প্ৰতিদ্বন্দ্বিতা কৰিব সেয়া এতিয়াও অস্পষ্ট৷ কংগ্ৰেছ-AIUDFৰ মহাজোঁট বন্ধনে বড়োভূমিৰ সমষ্টি কেইটাত প্ৰতিদ্বন্দ্বিতা কৰিবনে নে BPFক এৰি দিব- সেয়া এই পৰ্যন্ত ঘোষণা কৰা নাই৷ কিন্তু খবৰ মতে BPFৰে কংগ্ৰেছ-AIUDFৰ আলোচনাও চলি আছে৷\nFirst published: February 18, 2021, 9:35 AM IST


পূৰ্বৰ আৰোগ্য নিধিৰ সংগৃহীত ধনৰেই হিচাপ নাই! আকৌ সাহায্য বিচাৰি আক্ৰমণৰ সন্মুখীন মুখ্যমন্ত্ৰী শৰ্মা\nকোভিড নিয়ন্ত্ৰণৰ বাবে পুনৰ এবাৰ অসমৰ ৰাইজক দান বৰঙণি আগবঢ়াবলৈ কাতৰভাৱে আহ্বান জনাই সামাজিক মাধ্যমত আক্ৰমণৰ সন্মুখীন হৈছে মুখ্যমন্ত্ৰী ডঃ হিমন্ত বিশ্ব শৰ্মা।\nসমগ্ৰ দেশৰ লগতে ৰাজ্যতো কভিড পৰিস্থিতি অপৰিৱৰ্তনীয় হৈয়ে আছে। সোমবাৰে দিনটোত ৰাজ্যত ৬ হাজাৰো অধিক লোক কোৰানাত আক্ৰান্ত হোৱাৰ বিপৰীতে ৯২ গৰাকী কোভিড আক্ৰান্তৰ মৃত্যু হৈছে।\nকোভিডৰ বিৰুদ্ধে যুঁজিবলৈ এইবাৰ আকৌ মুখ্যমন্ত্ৰী ডঃ হিমন্ত বিশ্ব শৰ্মাই ৰাইজৰ পৰা কাতৰতাৰে দান বৰঙণি বিচাৰি কয়, “এই সংকটৰ মুখামুখি হ’ব পৰাকৈ আমাৰ সামৰ্থ্য বৃদ্ধিৰ বাবে উদাৰ চিত্তে বৰঙনি আগবঢ়াবলৈ মই আপোনালোকক অনুৰোধ জনাব খোজো। আপোনালোকৰ বৰঙনি ব্যৱহাৰ কৰা হ’ব কেৱল মাত্র কভিড-১৯ ৰোগৰ প্ৰতিৰোধ, প্রতিষেধক ক্ৰয়, অক্সিজেন শয্যাৰ সংযোজন আৰু অন্যান্য যাৱতীয় কামৰ বাবে। চৰকাৰে দাতাসকলৰ নামৰ তালিকা সময়ে সময়ে প্রকাশ কৰি থাকিব আৰু এই বৰঙনিক আয়কৰ ৰেহাইৰ আওতাত সামৰি লোৱা হ’ব।”\nএই আহ্বানৰ পিছতে মুখ্যমন্ত্ৰী হিমন্ত বিশ্ব শৰ্মাক তীব্ৰভাৱে আক্ৰমণ কৰা পৰিলক্ষিত হৈছে সামাজিক মাধ্যমত।\nউল্লেখ্য যে দেশৰ লগতে ৰাজ্যতো কৰোনাৰ প্ৰথমটো ঢৌৱে আক্ৰমণ কৰাৰ সময়তে কোভিড প্ৰতিৰোধী যুঁজৰ বাবে ২০২০ বৰ্ষত মুখ্যমন্ত্ৰী সাহায্য পুঁজি আৰু আৰোগ্য নিধিলৈ চৰকাৰে দান বৰঙণি আগবঢ়াবলৈ ৰাইজক আহ্বান জনাইছিল আৰু অসমৰ ৰাইজে মুক্তহস্তে দান বৰঙণি আগবঢ়াইছিল।\nৰাইজৰ পৰা সংগৃহীত উক্ত ধন ৰাইজক হিচাপ দিয়াৰ লগতে কেৱল কোভিড প্ৰতিৰোধী যুঁজত ব্যয় কৰা হ’ব বুলিও চৰকাৰে ঘোষণা কৰিছিল। চৰকাৰে সেই ধনেৰে কেবাখনো কোভিড চিকিৎসালয় নিৰ্মাণ কৰাৰ লগতে সেই চিকিৎলায়সমূহক পৰৱৰ্তী সময়ত সাধাৰণ চিকিৎসালয়লৈ উন্নীত কৰা হ’ব বুলিও ঘোষণা কৰিছিল।\nইফালে ৰাজ্যৰ তদানীন্তন স্বাস্থ্য মন্ত্ৰী ডঃ হিমন্ত বিশ্ব শৰ্মাই ৰাইজৰ দান বৰঙণিৰে সংগৃহীত ধনেৰে নিৰ্মাণ কৰিবলগীয়া কোভিড চিকিৎসালয়ৰ বাবে ভূমিও অধিগ্ৰহণ কৰা বুলি প্ৰচাৰ চলোৱা হৈছিল।\nকিন্তু ৰাজ্য কোনো স্থানতেই এখনো কোভিড হাস্পতাল নিৰ্মাণ কৰা দেখা নগ’ল, বৰং বিভিন্ন ঠাইত অস্থায়ীভাৱে নিৰ্মাণ কৰা কোভিড কেয়াৰ চেণ্টাৰসমূহকো ভাঙি পেলোৱাহে দেখা গ’ল।\nখানাৰপাৰা পশু চিকিৎসা মহাবিদ্যালয়ৰ ফিল্ড আৰু সৰুসজাই ষ্টেডিয়ামত নিৰ্মাণ কৰা বৃদাকাৰ কোভিড চেন্টাৰ ভাঙি বিশাল জনসমাগমেৰে ৰাজনৈতিক আৰু চৰকাৰী সভা-সমিতি আয়োজন কৰা হৈছিল। এইদৰে প্ৰথমটো ঢৌত নিৰ্মাণ কৰা সকলো কোভিড আন্তঃগাঁথনি চৰকাৰে নিজেই ধ্বংস কৰি ৰাইজৰ কোটি কোটি ধন অবাবতে নষ্ট কৰাহে দেখা গ’ল। যাৰফলত কৰোনাৰ দ্বিতীয় ঢৌত চৰকাৰে থৰকাছুটি হেৰুওৱাৰ উপক্ৰম ঘটিছে।\nচৰকাৰে মুখ্যমন্ত্ৰী সাহায্য পুঁজি আৰু আৰোগ্য নিধিত ৰাজহুৱা দান বৰঙণিৰে কিমান ধন সংগৃহীত হ’ল আৰু সেই ধন ক’ত কেনেকৈ ব্যৱহাৰ কৰা হ’ল তাৰ কোনো সঠিক তথ্য অদ্যপি ৰাজহুৱা কৰা নাই। অৱশ্যে এবাৰ ঘোষণা কৰিছিল যদিও সেয়াও বিতং তথ্য নাছিল।\nবৰং পিএম সাহায্য পুঁজিক আৰটিআইৰ আওতাৰ বাহিৰত ৰখাৰ সুবিধা গ্ৰহণ কৰি অসম চৰকাৰেও সাহায্য পুঁজি তথা আৰোগ্য নিধিত সংগৃহীত ধনৰ সবিশেষ হিচাপ ৰাজহুৱা কৰাৰ পৰা বিৰত থাকিল।\nইফালে অভিযোগ উত্থাপিত হৈ আহিছে যে কোভিডৰ প্ৰথমটো ঢৌত কোভিড ৰোগীৰ বাবে খাদ্যকে আদি কৰি বিভিন্ন সা-সামগ্ৰী যোগান ধৰা প্ৰতিষ্ঠানসমূহে পাবলগীয়া ধনো চৰকাৰে আদায় দিয়া নাই।\nইফালে যোৱাবাৰ কোভিডকালীন অৱস্থাত দৰিদ্ৰ লোকক যি সামান্য পৰিমাণে চৰকাৰী সাহায্য প্ৰদান কৰা হৈছিল সেয়া কেন্দ্ৰীয় চৰকাৰে আগবঢ়োৱা সাহায্য পুঁজিৰ পৰাহে দিয়া হৈছিল। কোভিড চিকিৎসাতো কেন্দ্ৰীয় চৰকাৰে আগবঢ়োৱা অনুদান আৰু সাহায্যহে ব্যয় কৰা হৈছিল।\nসেয়ে ৰাজ্যৰ মুখ্যমন্ত্ৰীয়ে পুনৰ ৰাইজৰ পৰা দান-বৰঙণি বিচাৰি কাতৰ আহ্বান জনোৱাৰ লগে লগে সামাজিক মাধ্যমত বিভিন্নজনে হিমন্ত বিশ্ব শৰ্মাক আক্ৰমণ কৰি লোৱা পৰিলক্ষিত হৈছে। ৰাইজে মুখ্যমন্ত্ৰীক যোৱাবাৰ আগবঢ়োৱা আৰোগ্য নিধিৰ সংগৃহীত ধনসমূহ ক’ত কেনেকৈ ব্যৱহাৰ কৰা হ’ল সেই প্ৰশ্ন কৰি সমগ্ৰ তথ্য ৰাজহুৱা কৰিবলৈ দাবী জনাইছে।\nইফালে কিছু সংখ্যক লোকে আৰোগ্য নিধিৰ ধন নিৰ্বাচনৰ পূৰ্বে হিতাধিকাৰীক বিলাই দি ভোট সংগ্ৰহ কৰা বুলিও গুৰুতৰ অভিযোগ উত্থাপন কৰিছে।\nএজনে মুখ্যমন্ত্ৰীক আক্ৰমণ কৰি লিখিছে, “সঠিক কাৰণ এটা জনাওকচোন চৰকাৰক কিয় দান দিব লাগে? শপত লৰ দিনা আপুনিয়ে জানো শিৰ ফুলাই কোৱা নাছিল বিত্তৰ চিন্তা নাই বুলি? যোৱাবাৰৰ আৰোগ্য নিধিৰ সমস্ত তথ্য ৰাইজক আগতে দিয়কচোন ক’ত কিমান ব্যয় কৰিলে? নিৰ্বাচনৰ আগে আগে সকলোকে হিতাধিকাৰী সজাই আজে-বাজে আঁচনিৰ নামত প‌ইচা সোপা খৰচ কৰিলে, এতিয়া বিপদৰ সময়ত ভিক্ষা খুজিব লগা হ’ল??”\nইফালে আন এগৰাকীয়ে মুখ্যমন্ত্ৰীক উদ্দেশ্যি “নিৰ্বাচনৰ আগতটো ঢেৰ টকা আছিল। বিধে বিধে আঁচনি প্ৰস্তুত কৰিছিল। আৰু স্কুটিবোৰ কি কাৰণত দিয়া হৈছিল যদি পইচাই নাই? মাইক্ৰ’ফাইনেন্সৰ টকা কিদৰে চৰকাৰে পৰিশোধ কৰিব বুজাই দিব চোন?” বুলিও প্ৰশ্ন কৰিছে।\n“৭০০০ কোটি ৰাজকোষত জমা আছে বুলি কৈছিল যে শপত লোৱাৰ দিনা?? আৰু যোৱাবাৰৰখিনি ক’ত ক’ত খৰচ কৰিলে হিচাপ দিয়ক ৰাজহুৱাভাবে লিখিত আকাৰে। দুমাহৰ আগত হৈ যোৱা নিৰ্বাচনতচোন চাৰিওফালে হেলিকপ্টাৰ দেখিছিলো। সকলো তাতেই খৰচ কৰিলে নেকি??” আন এগৰাকীয়ে মুখ্যমন্ত্ৰীক আক্ৰমণ কৰি এইদৰে মন্তব্য কৰিছে।\nআনহাতে কিছু লোকে অভিযোগ কৰিছে যে যোৱাবাৰ আৰোগ্য নিধিত কোটি কোটি টকা সংগ্ৰহ হোৱাৰ পিছতো কোভিড চেণ্টাৰ আন্তঃগাঁথনি আছিল তথৈৱচ। কোভিড চেণ্টাৰসমূহত শৌচালয়ৰ অৱস্থা অতি শোচনীয় আছিল বুলি দাবী কৰাৰ লগতে বৰষুণত চালিৰে বৰষুণৰ পানী সৰি পৰা বুলিও অভিযোগ কৰিছিল।\nচৰকাৰ তথা স্বাস্থ্য বিভাগে চৰম দায়িত্বহীনতাৰে মুখ্যমন্ত্ৰী সাহায্য পুঁজি আৰু আৰোগ্য নিধিৰ ধন অপব্যৱহাৰ কৰা আৰু সঠিক ব্যৱহাৰ নকৰাৰ ৰাজহুৱা অভিযোগ উত্থাপন হোৱাৰ পিছতে মুখ্যমন্ত্ৰী ডঃ হিমন্ত বিশ্ব শৰ্মাই এই অভিযোগৰ প্ৰত্যুত্তৰ কেনেদৰে দিয়ে সেয়া পৰৱৰ্তী সময়ত লক্ষণীয় হ’ব।


গুৱাহাটী-কলকাতাৰ সৈতে বিমান সেৱাৰে সংযুক্ত হ’ল অৰুণাচল প্ৰদেশৰ পাছিঘাট - NEWS8 NE\nগুৱাহাটী-কলকাতাৰ সৈতে বিমান সেৱাৰে সংযুক্ত হ’ল অৰুণাচল প্ৰদেশৰ পাছিঘাট\nMay 24, 2021\t0\tBy NEWS DESK\nনিউজ ডেস্ক। কেন্দ্ৰীয় চৰকাৰৰ বিমান পৰিবহন মন্ত্ৰালয়ে ‘উড়ান’ আঁচনিৰ অধীনত ক্ষিপ্রতৰ কৰি তুলিছে দেশৰ বিমান পৰিবহন ব্যৱস্থা। সেই আঁচনি অনুসৰি দেশৰ পৰিত্যক্ত সকলোবোৰ বিমানবন্দৰ কাৰ্যক্ষম কৰি তোলা হৈছে।\nএইবাৰ সেই আঁচনিৰ অন্তৰ্ভুক্ত হ’ল অৰুণাচল প্ৰদেশৰ পাছিঘাট বিমানবন্দৰ।\nদেওবাৰে আঞ্চলিক বিমান সেৱা ‘ফ্লাইবিগে’ এখন বিমান অৱতৰণেৰে বিমানবন্দৰটোৰ পৰীক্ষণ সম্পন্ন কৰে। সেই পৰীক্ষণৰ পিছতেই সিদ্ধান্ত লোৱা হয় যে ২৪ মে’ সোমবাৰৰ পৰা ‘ফ্লাইবিগে’ আৰম্ভ কৰিব গুৱাহাটী-পাছিঘাট বিমান সেৱা।\nভাৰতীয় বিমান পৰিবহন প্ৰাধিকৰণে এই সেৱাৰ যোগেদি অঞ্চলটোৰ অৰ্থনীতিত গুৰুত্ব বহন কৰিব বুলি জানিবলৈ দিয়ে।\nটুইটাৰ যোগে তেওঁলোকে কয়- “দেওবাৰে পাছিঘাট বিমানবন্দৰত ‘ফ্লাইবিগ’ এয়াৰলাইনছৰ এক পৰীক্ষণ সুকলমে সম্পন্ন হয়। এখন বিমান নিৰাপদে অৱতৰণ কৰে বিমানবন্দৰটোত। সেয়েহে ২৪ মে’ৰ পৰা বিমানবন্দৰটোত বিমান সেৱা আৰম্ভ হব। উড়ান আঁচনিৰ অধীনৰ এই পদক্ষেপে নিশ্চিতভাৱে অঞ্চলটোৰ অৰ্থনৈতিক ক্ষেত্ৰৰ বিকাশ ঘটাব।”\nA significant milestone in building Air Connectivity!\nPasighat connected by @flybigairlines with direct flights to Guwahati under @MoCA_GoI UDAN Scheme. Affordable air travel for Arunachal Pradesh. pic.twitter.com/PCsBMFd0MT\n— Pema Khandu པདྨ་མཁའ་འགྲོ་། (@PemaKhanduBJP) May 23, 2021\nঅৰুণাচল প্ৰদেশৰ মুখ্যমন্ত্ৰী পেমা খান্দুৱে এই সন্দৰ্ভত টুইটাৰত কয়- “বিমান যাতায়তৰ ক্ষেত্ৰত ই এক প্ৰধান মাইলৰ খুঁটি হিচাপে বিবেচিত হৈ ৰব। উড়ান আঁচনিৰ অধীনত এই বিমান সেৱাৰ যোগেদি ‘ফ্লাইবিগ’ এয়ৰলাইনছে পাছিঘাটক গুৱাহাটীৰ সৈতে পোনপটীয়া যোগাযোগ ব্যৱস্থা আগবঢ়াব।”\nTouching new skies!@flybig conducted trial flight to Pasighat from Guwahati. Another step towards building air connectivity in the region. A shout out to the #bigWarriors who make it possible even in challenging times.\nScheduled flights start tomorrow! #flybig2021 #UDAN pic.twitter.com/yqlsjEkw5R\n— flybig (@flybigairlines) May 23, 2021\nইষ্ট ছিয়াং জিলাৰ উপায়ুক্তই কয় যে, এতিয়াৰে পৰা পাছিঘাটৰ পৰা দুটা বিমান সেৱা আৰম্ভ হব। সেইয়া হল এলায়েঞ্চ এয়াৰ আৰু ফ্লাইবিগ। এলায়েঞ্চ এয়াৰে বাণিজ্যিক ক্ষেত্ৰত ২০১৮ চনৰ ১ মে’ৰ পৰা আৰম্ভ কৰিছিল বিমান সেৱা। আৰু এতিয়া উড়ান আঁচনিৰ অধীনত ফ্লাইবিগ এয়ৰলাইনছে গুৱাহাটী আৰু শ্বিলংলৈ আগবঢ়াব আঞ্চলিক বিমান সেৱা।\nউল্লেখ্য যে উড়ান আঁচনিৰ অধীনত বিমান সেৱা প্ৰাধিকৰণে যোৱা ৮ মে’ত অসমৰ ধুবুৰী জিলাৰ ৰূপসী বিমানবন্দৰৰ বিমান সেৱা আৰম্ভ কৰিছিল।\nঅৰুণাচল প্ৰদেশ চৰকাৰৰ প্ৰাক্তন মন্ত্ৰীৰ ক’ভিড-১৯ত মৃত্যু\nআইন ভংগ কৰি ভৰিলে জৰিমনা, অনুতপ্ত হৈ এইটাে কাম কৰিলে এগৰাকী মন্ত্ৰীয়ে…


Chlorfluhex in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Chlorfluhex ar byavahar, ppali, parshwakriya, upkaar, kriya-pratikriya aaru satarkatabani\nChlorfluhex के प्रकार चुनें\nChlorfluhex ৰ মূল্য আৰু পেকৰ চাইজ - Chlorfluhex Price and Pack Size in Assamese - Chlorfluhex ar mulya aaru pakor size\nChlorfluhex 50 Mg/2 Mg/5 Mg Tablet ₹21.6 दवा खरीदें\nChlorfluhex ৰ লাভ আৰু ব্যৱহাৰসমূহ- Chlorfluhex Benefits & Uses in Assamese- Chlorfluhex ar laabh aaru byavaharsamuh\nChlorfluhex ৰ পালি আৰু সেয়া কেনেদৰে ল'ব- Chlorfluhex Dosage & How to Take in Assamese - Chlorfluhex ar paali aaru xeya kenedore lobo\nChlorfluhex ৰ পাৰ্শ্চক্ৰিয়াসমূহ- Chlorfluhex Side Effects in Assamese- Chlorfluhex ar parshwakriyasamuh\nChlorfluhex সংক্ৰান্ত সতৰ্কতাবাণীসমূহ- Chlorfluhex Related Warnings in Assamese- Chlorfluhex xonkranta xatarkatabanisamuh\nঅইন দৰৱৰ সৈতে Chlorfluhexৰ গুৰুতৰ ক্ৰিয়া-প্ৰতিক্ৰিয়া- Severe Interaction of Chlorfluhex with Other Drugs in Assamese- Oinor xoite Chlorfluhex ar gurutor kriya-pratikriya\nChlorfluhex মতভেদসমূহ- Chlorfluhex Contraindications in Assamese- Chlorfluhex nishedhsamuh\nChlorfluhex ৰ বিষয়ে সততে সোধা প্ৰশ্নসমূহ- Frequently asked Questions about Chlorfluhex in Assamese- Chlorfluhex ar bikhoye satate xodha prashnasamuh\nখাদ্য আৰু মদৰ সৈতে Chlorfluhex ক্ৰিয়া-প্ৰতিক্ৰিয়া- Chlorfluhex Interactions with Food and Alcohol in Assamese- khadya aaru modor xoite Chlorfluhex kriya-pratikriya\nChlorfluhex ৰ লাভ আৰু ব্যৱহাৰসমূহ - Chlorfluhex Benefits & Uses in Assamese - Chlorfluhex ar laabh aaru byavaharsamuh\nChlorfluhex তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nChlorfluhex ৰ পালি আৰু সেয়া কেনেদৰে ল'ব - Chlorfluhex Dosage & How to Take in Assamese - Chlorfluhex ar paali aaru xeya kenedore lobo\nChlorfluhex-ৰ উপাদানসমূহ - Chlorfluhex Active Ingredients in Assamese - Chlorfluhex-ar upadaansamuh\nChlorfluhex ৰ পাৰ্শ্চক্ৰিয়াসমূহ - Chlorfluhex Side Effects in Assamese - Chlorfluhex ar parshwakriyasamuh\nগৱেষণাৰ ভিত্তিত, Chlorfluhex ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nChlorfluhex সংক্ৰান্ত সতৰ্কতাবাণীসমূহ - Chlorfluhex Related Warnings in Assamese - Chlorfluhex xonkranta xatarkatabanisamuh\nChlorfluhex-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nChlorfluhexৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Chlorfluhex ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nChlorfluhex-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nChlorfluhex গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Chlorfluhex কি প্ৰভাৱ দেখা গৈছে?\nবৃক্ক ৰ ওপৰত Chlorfluhexৰ পাৰ্শ্ব-প্ৰতিক্ৰিয়াৰ বিষয়ে জনা নাযায় কাৰণ এইটো বিষয়ৰ ওপৰত গৱেষনা কৰা হোৱা নাই।\nযকৃতত Chlorfluhex কি প্ৰভাৱ দেখা গৈছে?\nকলিজা ৰ বাবে Chlorfluhexৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nহৃদযন্ত্ৰৰ ক্ষেত্ৰত Chlorfluhex ৰ কি প্ৰভাৱ দেখা গৈছে?\nChlorfluhexৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Chlorfluhexৰ গুৰুতৰ ক্ৰিয়া-প্ৰতিক্ৰিয়া - Severe Interaction of Chlorfluhex with Other Drugs in Assamese - Oinor xoite Chlorfluhex ar gurutor kriya-pratikriya\nChlorfluhex তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nChlorfluhex মতভেদসমূহ - Chlorfluhex Contraindications in Assamese - Chlorfluhex nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Chlorfluhex লোৱা অনুচিত যাতে -\nChlorfluhex ৰ বিষয়ে সততে সোধা প্ৰশ্নসমূহ - Frequently asked Questions about Chlorfluhex in Assamese - Chlorfluhex ar bikhoye satate xodha prashnasamuh\nএই Chlorfluhex-এ অভ্য়াস বা নিচাৰ সৃষ্টি কৰে নেকি?\nChlorfluhexৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, Chlorfluhex লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Chlorfluhex লোৱা উচিত।\nহয়, এই Chlorfluhexয়ে মানসিক ৰোগৰ চিকিত্সা কৰিব পাৰে।\nখাদ্য আৰু মদৰ সৈতে Chlorfluhex ক্ৰিয়া-প্ৰতিক্ৰিয়া - Chlorfluhex Interactions with Food and Alcohol in Assamese - khadya aaru modor xoite Chlorfluhex kriya-pratikriya\nখাদ্য আৰু Chlorfluhexৰ ক্ৰিয়া-প্ৰতিক্ৰিয়া\nখাদ্যৰ সৈতে Chlorfluhex লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Chlorfluhexৰ মাজৰ প্ৰতিক্ৰিয়া\nChlorfluhexৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nChlorfluhex ৰ অনুকল্প - Substitutes for Chlorfluhex in Assamese\nআপুনি বা আপোনাৰ পৰিয়ালৰ কোনোবাই Chlorfluhex লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Chlorfluhex ব্যৱহাৰ কৰিছিল নেকি?\nআপুনি কিমান পৰিমাণে Chlorfluhex সেৱন কৰিছিল?\nআপুনি Chlorfluhex ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Chlorfluhex সেৱন কৰে?


Xelflo in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Xelflo ar byavahar, ppali, parshwakriya, upkaar, kriya-pratikriya aaru satarkatabani\nXelflo की जानकारी\nXelflo ৰ লাভ আৰু ব্যৱহাৰসমূহ- Xelflo Benefits & Uses in Assamese- Xelflo ar laabh aaru byavaharsamuh\nXelflo ৰ পালি আৰু সেয়া কেনেদৰে ল'ব- Xelflo Dosage & How to Take in Assamese - Xelflo ar paali aaru xeya kenedore lobo\nXelflo ৰ পাৰ্শ্চক্ৰিয়াসমূহ- Xelflo Side Effects in Assamese- Xelflo ar parshwakriyasamuh\nXelflo সংক্ৰান্ত সতৰ্কতাবাণীসমূহ- Xelflo Related Warnings in Assamese- Xelflo xonkranta xatarkatabanisamuh\nঅইন দৰৱৰ সৈতে Xelfloৰ গুৰুতৰ ক্ৰিয়া-প্ৰতিক্ৰিয়া- Severe Interaction of Xelflo with Other Drugs in Assamese- Oinor xoite Xelflo ar gurutor kriya-pratikriya\nXelflo মতভেদসমূহ- Xelflo Contraindications in Assamese- Xelflo nishedhsamuh\nXelflo ৰ বিষয়ে সততে সোধা প্ৰশ্নসমূহ- Frequently asked Questions about Xelflo in Assamese- Xelflo ar bikhoye satate xodha prashnasamuh\nখাদ্য আৰু মদৰ সৈতে Xelflo ক্ৰিয়া-প্ৰতিক্ৰিয়া- Xelflo Interactions with Food and Alcohol in Assamese- khadya aaru modor xoite Xelflo kriya-pratikriya\nXelflo ৰ লাভ আৰু ব্যৱহাৰসমূহ - Xelflo Benefits & Uses in Assamese - Xelflo ar laabh aaru byavaharsamuh\nXelflo তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nXelflo ৰ পালি আৰু সেয়া কেনেদৰে ল'ব - Xelflo Dosage & How to Take in Assamese - Xelflo ar paali aaru xeya kenedore lobo\nXelflo-ৰ উপাদানসমূহ - Xelflo Active Ingredients in Assamese - Xelflo-ar upadaansamuh\nXelflo ৰ পাৰ্শ্চক্ৰিয়াসমূহ - Xelflo Side Effects in Assamese - Xelflo ar parshwakriyasamuh\nগৱেষণাৰ ভিত্তিত, Xelflo ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nXelflo সংক্ৰান্ত সতৰ্কতাবাণীসমূহ - Xelflo Related Warnings in Assamese - Xelflo xonkranta xatarkatabanisamuh\nXelflo-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nXelflo ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nXelflo-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Xelflo ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Xelflo কি প্ৰভাৱ দেখা গৈছে?\nXelfloৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Xelflo কি প্ৰভাৱ দেখা গৈছে?\nXelfloৰ পাৰ্শ্ব-প্ৰতিক্ৰিয়াৰ ফলত কলিজাৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nহৃদযন্ত্ৰৰ ক্ষেত্ৰত Xelflo ৰ কি প্ৰভাৱ দেখা গৈছে?\nXelfloৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Xelfloৰ গুৰুতৰ ক্ৰিয়া-প্ৰতিক্ৰিয়া - Severe Interaction of Xelflo with Other Drugs in Assamese - Oinor xoite Xelflo ar gurutor kriya-pratikriya\nXelflo তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nXelflo মতভেদসমূহ - Xelflo Contraindications in Assamese - Xelflo nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Xelflo লোৱা অনুচিত যাতে -\nXelflo ৰ বিষয়ে সততে সোধা প্ৰশ্নসমূহ - Frequently asked Questions about Xelflo in Assamese - Xelflo ar bikhoye satate xodha prashnasamuh\nএই Xelflo-এ অভ্য়াস বা নিচাৰ সৃষ্টি কৰে নেকি?\nনহয়, আপনি Xelfloৰ প্ৰতি আসক্ত নহয়।\nXelflo য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, আপুনি ডাক্তৰৰ পৰামৰ্শৰ পিছতহ Xelflo লোৱাটো নিৰাপদ।\nনহয়, Xelfloয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Xelflo ক্ৰিয়া-প্ৰতিক্ৰিয়া - Xelflo Interactions with Food and Alcohol in Assamese - khadya aaru modor xoite Xelflo kriya-pratikriya\nখাদ্য আৰু Xelfloৰ ক্ৰিয়া-প্ৰতিক্ৰিয়া\nকেতবোৰ বিশেষ খাদ্যৰ সৈতে Xelflo লোৱাটোৱে দৰৱৰ প্ৰভাৱ বিলম্বিত কৰিব পাৰে। এইবিষয়ে আপোনাৰ ডাক্তৰৰ সৈতে কথা পাতক।\nমদ আৰু Xelfloৰ মাজৰ প্ৰতিক্ৰিয়া\nXelflo ৰ সমানে সমানে মদ্যাপানপ পাৰ্শ্চক্ৰিয়াই দেখা দিয়াটো বিৰল আৰু গুৰুতৰ নহয়। যাহওক, আপুনি যদি কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে ততালিকে যোগাযোগ কৰক।\nXelflo ৰ অনুকল্প - Substitutes for Xelflo in Assamese\nআপুনি বা আপোনাৰ পৰিয়ালৰ কোনোবাই Xelflo লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Xelflo ব্যৱহাৰ কৰিছিল নেকি?\nআপুনি কিমান পৰিমাণে Xelflo সেৱন কৰিছিল?\nআপুনি Xelflo ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Xelflo সেৱন কৰে?


Assamese Blog - Spondon\nএইখন পৃথিবীত মানুহৰ সময়ৰ সঁচাকৈ বহুত অভাব...!! দৈনন্দিন জীৱনৰ লগত ফেৰ পাতি চলিবলৈ গৈ নিজকে তথা নিজৰ চিন্তাধাৰা সকলোবোৰ উচৰ্গা কৰিবলগীয়া হয় এই জীৱনটোৰ আগত..!! কেতিয়াবা মানুহৰ কথা শুনিবলৈকো সময়ৰ অভাব হয়..!! বুকুৰ মাজত সোমাই উৱলি যোৱা কিছু সুপ্ত চেতনাৰ অৱকাশ কৰিবলৈকে হয়তো ইয়ালৈ মোৰ আগমন । কিজানি কোনোবাই অনুভৱ কৰে মোৰ হৃদয়ৰ স্পন্দন...!!\nঅসমীয়া সংগীত জগত (Audio)\nঅসমীয়া সংগীত জগত (Video)\nৱেবচাইট, ব্লগ ইত্যাদি আৰু চাৰ্ছ ইঞ্জিন অপ্টিমাইজেশ্বন (Search Engine Optimization - SEO)\nআজিকালি ইন্টাৰনেট বুলিলেই ব্লগ, ৱেবচাইট ইত্যাদিৰ পয়োভৰ। বিভিন্ন ভাষা, বিভিন্ন বিযয়ৰ ওপৰত কৌটি কৌটি ৱেবচাইট। কিন্তু, সকলোবোৰ ৱেবচাইটেই সমানেই জনপ্ৰিয় নে? সকলোবোৰ ৱেবচাইট গুগুল চাৰ্ছ কৰিলে বিছাৰি পোৱা যায়নে? নিশ্চয় নহয়। এক সফল ৱেবচাইটৰ আঁৰত আছে বহুতো উপস্থাপন পদ্ধতি। আপোনাৰ ৱেবচাইট বা ব্লগ সফল হবলৈ আপোনাৰ ৱেবচাইটো চাৰ্ছ ইঞ্জিন সমূহে সহজতে বিছাৰি পোৱা হবই লাগিব। লেখত লবলগীয়া চাৰ্ছ ইঞ্জিন সমূহ হ’ল,\nআৰু বহুতো আছে, তাৰে কিছুমান স্পাম (Spam) থাকে। যেনে কেতিয়াবা কিবা Software কম্পিউটাৰত সুমুৱালে Setup fileৰ লগত আপোনাৰ অজানিতে কিবা কেতিয়াও নাম শুনি নোপোৱা অদ্ভূত চাৰ্ছ ইঞ্জিন এটা আপোনাৰ Browserৰ Default Page হৈ যায়, যিটো আঁতৰাবলৈ আপুনি বহুতো যুদ্ধ বিগ্ৰহ কৰিবলগীয়া হয়।\nলেখত লবলগীয়া চাৰ্ছ ইঞ্জিন সমূহে বিছাৰি পোৱা নোপোৱা নিৰ্ভৰ কৰে এই চাৰ্ছ ইঞ্জিন অপ্টিমাইজেশ্বন পদ্ধতিৰ ওপৰত।\nদৰ্শনাৰ্থী: সফল ৱেবচাইট এটাৰ বাবে প্ৰয়োজন হয় দৰ্শনাৰ্থীৰ। যিমানেই অধিক দৰ্শনাৰ্থী সিমানেই সফল। এই দৰ্শনাৰ্থী দুই ধৰণৰ,\nক) Direct: এইধৰণৰ দৰ্শনাৰ্থী মানে হয়তো তেখেতক আপুনি বা আন কোনোবাই ৱেবচাইট ঠিকনাটো দি সেইটো চাবলৈ মাতি লৈ আহিছে। এইধৰণৰ দৰ্শনাথী সকলোবোৰ আচলতে আমাৰ বাবে কামৰ নহয়। বিশেষকৈ সেইবোৰ, যিবোৰে অনিচ্ছা স্বত্তেও, মাতিছে যিহেতু এবাৰ চাওঁচোন বাৰু কিনো মহাভাৰতখন লিখিছে বুলি আহে। সাধাৰণতে এই Direct দৰ্শনাৰ্থীবোৰৰ ৩০-৪০% মানহে আগ্ৰহেৰে চাবলৈ আহে, ইয়াৰে কিছুমানৰ হয়তো খুব ভাল লাগি Bookmark কৰি লব পাৰে। যি কি নহওক, এই Direct দৰ্শনাৰ্থীবোৰ on page SEOৰ অংশ নহয়।\nখ) Organic: এইধৰণৰ দৰ্শনাৰ্থী আমাৰ বাবে খুবেই প্ৰয়োজনীয়। এওঁলোক আহে তথ্যৰ সন্ধানত একো একোটা চাৰ্ছ ইঞ্জিনৰ পৰা। এওঁলোকৰ বাবেই প্ৰয়োজন হয় চাৰ্ছ ইঞ্জিন অপ্টিমাইজেশ্বন পদ্ধতিৰ।\nএই বিষয়ত কিঞ্চিত পৰিমানৰ হলেও আভাস দিবলৈ এক চেষ্টা চলালোঁ,\n১) Meta Tag: এই Meta Tag বোৰ এটা ৱেবচাইটৰ কাৰণে অতিকৈ আৱশ্যকীয়। এই Meta Tag বোৰেই চাৰ্ছ ইঞ্জিন সমূহক ৱেবচাইটো পৰিচয় কৰাই দিয়ে। ৱেবচাইটোৰ নাম কি, তাত কি আছে, কি ভাষাত, কোনে কথাবোৰ লিখিছে ইত্যাদিবোৰ এই Meta Tagই কয়। কেইটামান Meta Tag তলত উল্লেখ কৰিলোঁ,\nTitle Meta Tag: এই Meta Tagএ ৱেবচাইটোৰ নাম কি জনায়।\nকেনেকৈ লিখে: <title>Title of your website</title>\nDescription Meta tag: এই Meta Tagএ ৱেবচাইটোত বিষয়ে থুলমুলকৈ জনায়।\nকেনেকৈ লিখে: <meta name="description" content="Your Website's Description Here">\nKeywords Meta tag: এই Meta Tagএ ৱেবচাইটোত কি আছে জনায়।\nকেনেকৈ লিখে: <meta name="keywords" content="Keyword1, Keyword2, Keyword3, Keyword4, Keyword5, Keyword6, Keyword7, Keyword8">\nAuthor Meta Tag: এই Meta Tagএ ৱেবচাইটোৰ তথ্যবোৰ কোনে লিখিছে জনায়।\nকেনেকৈ লিখে: <meta name="author" content="Author Name ">\nআৰু বহুতো আছে, আটাইবোৰ ইয়াত লিখা সম্ভৱ নহয়।\n২) Robot.txt: এই Robot.txtয়ে চাৰ্ছ ইঞ্জিন Bot বোৰ পৰিচালনা কৰে। এই Robot.txtয়ে\nচাৰ্ছ ইঞ্জিন Bot বোৰক কোনবোৰ পৃষ্ঠা Crawl কৰিব লাগে সেই বিষয়ে জনায়। সেইমতেই চাৰ্ছ ইঞ্জিন Bot বোৰৰে Webpageসমূহ লুটিয়াই চায়। আৰু তথ্যসমৃদ্ধ পৃষ্ঠাবোৰ Index কৰি থয়।\nবহলাই কবলৈ গ'লে,\nUser-agent: * মানে প্ৰতিটো চাৰ্ছ ইঞ্জিনৰ বাবে প্ৰযোজ্য\nDisallow: /search মানে ৱেবচাইটৰ ভিতৰত থকা label সমূহ বহিৰ্ভূত কৰা হৈছে\nAllow: / মানে ওপৰোক্ত খিনিৰ বাহিৰে বাকী তথ্য Index কৰিব পাৰে।\n৩) Sitemap.xml : এই Sitemap.xml হৈছে আপোনাৰ ৱেবচাইটত থকা পৃষ্ঠাসমূহ তথা ইয়াৰ বিভিন্ন লিংকসমূহৰ তালিকা। এই Sitemap.xmlএ web crawler সমূহক ৱেবচাইটোত থকা তথ্যবোৰ সহজতে বিছাৰি লোৱাত সহায় কৰে। এই Sitemap.xml বিভিন্ন Webmaster Toolsৰ সহায়েৰে বিভিন্ন চাৰ্ছ ইঞ্জিনত জমা কৰি আপোনাৰ ৱেবচাইটৰ পৃষ্ঠাসমূহ Indexed হোৱাত সহায় কৰিব পাৰি।\n৪) Backlink: এই Backlink বোৰ এটা ৱেবচাইটৰ বাবে খুবেই দৰকাৰী। অৱশ্যে ৱেবচাইট ডিজাইনৰ লগত ইয়াৰ সম্পৰ্ক নাই। Backlink বোৰ হ’ল আন ৱেবচাইটত থকা আপোনাৰ ৱেবচাইট ঠিকনা। এই Backlink বোৰ বিভিন্ন অনলাইন ফৰামৰ জড়িয়তে সহজেই সৃষ্টি কৰিব পাৰি। বিভিন্ন ৱেবচাইট বা ফৰামত আপুনি মতামত প্ৰদান কৰোতে যদি শেষত আপোনাৰ ৱেবচাইট ঠিকনাটো ব্যৱহাৰ কৰে, তাৰ পৰাই আপোনাৰ ৱেবচাইটলৈ বুলি Backlink একো একোটাৰ সৃষ্টি হয়। অৱশ্যে এই মতামতসমূহ যুক্তিসন্মত হোৱা উচিত।\n৫) Directory Submission: বিভিন্ন Web Directoryত আপোনাৰ ৱেবচাইটো জমা কৰি দৰ্শনাৰ্থীৰ সংখ্যা বঢ়াব পাৰে। এনেকুৱা উল্লেখনীয় Web Directory হ’ল Technorati, Indiblogger ইত্যাদি । আৰু বহুতো আছে।\n৬) Social Share: আজিৰ ইন্টাৰনেটৰ পৃথিৱীত আটাইতকৈ উল্লেখনীয় দিশটো হ’ল এই Social Networking Siteবোৰ। প্ৰতিজন ইন্টাৰনেট উপভোক্তাই এই Social Networking Siteবোৰ ব্যৱহাৰ কৰে। এইসমূহৰ জড়িয়তে আপোনাৰ দৰ্শনাৰ্থীৰ সংখ্যা বঢ়াব পাৰে। Facebook, Twitter, Google+, Tumblr, Stumbleupon, Pinterest ইত্যাদিৰ জড়িয়তে আপোনাৰ ৱেবচাইটৰ কাৰণে এক শক্তিশালী নেটৱৰ্ক গঢ়ি তুলিব পাৰি। যাৰ সহায়ত এটা লিখনি Share কৰিয়েই আপুনি পাব পাৰে সহস্ৰাধিক দৰ্শনাৰ্থী।\n৭) Link Sharing: বিভিন্ন Link Sharing ৱেবচাইটত আপোনাৰ ৱেবচাইটৰ তথ্যসমৃদ্ধ Link সমূহ জমা কৰিও সুফল লাভ কৰিব পাৰে। এনে উল্লেখনীয় ৱেবচাইট দুটা হ’ল Reddit আৰু Digg. এইবোৰ ৱেবচাইট ব্যৱহাৰকাৰী কৌটিৰো অধিক। গতিকে আপোনাৰ এটা আকৰ্ষণীয় লিখনিয়ে লাভ কৰিব সহস্ৰাধিক দৰ্শনাৰ্থী।\nআৰু বহুতো কবলগীয়া থাকি গ’ল। অনাগত দিনত আকৌ এনেকুৱা কিছুমান কথাৰে আপোনাসৱৰ মাজলৈ অহাৰ প্ৰতিশ্ৰুতিৰে আজিলৈ সামৰিছোঁ।\nআপোনাৰ ব্লগ, ৱেবচাইট ইন্টাৰনেটৰ বিশাল পৃথিৱীত জিলিকি ৰওঁক।\nতাৰেই কামনাৰে - - বিশ্বজিৎ নাথ ।\nLabels: All, SEO\nমোৰ ফেচবুক প্ৰফাইল\nমোক অনুসৰণ কৰিবলৈ হলে\nCopyright Protected @Jeet. Picture Window theme. Powered by Blogger.